ഇന്ത്യയിലേക്ക് സ്വര്‍ണ്ണം ഒളിച്ചു കടത്താന് തുടങ്ങിയിട്ട് ദശാബ്ദങ്ങളായി. ആദ്യകാലങ്ങളില് സ്വര്‍ണ്ണം കടത്തിയിരുന്നത് സൗദിയില് നിന്നായിരുന്നു. അക്കാലത്ത് ഹജ്ജിനു പോയിരുന്നവരാണ് സ്വര്‍ണ്ണം കടത്തിയിരുന്നത്. ഹജ്ജ് ചെയ്യാന് ആളുകള് ഒന്നും രണ്ടും വര്‍ഷം മുന്‍പേ പോകും. ഹജ്ജ് കഴിയും വരെ അവിടെ അല്ലറ ചില്ലറ ജോലികള് ചെയ്തു പണമുണ്ടാക്കും. ആ പണവും, കയ്യില് കരുതിയിരുന്ന പണവും ചേര്‍ത്ത് ആകെപ്പാടെ കൊണ്ടുവരിക സ്വര്‍ണ്ണം മാത്രമായിരുന്നു. അന്നൊക്കെ യാത്ര കപ്പലിലായിരുന്നു. എഴുപതുകളില് വിമാന സര്‍വ്വീസ് തുടങ്ങിയതോടെ യാത്ര സുഖമായി. അവിടെ നിന്ന് അറബികളും ധാരാളം ഒഴുകാന് തുടങ്ങി. അവരും വന്നിരുന്നത് സ്വര്‍ണ്ണം കടത്താന് വേണ്ടിയായിരുന്നു.\n1967ല് പത്ത് ഗ്രാമിന് 102 രൂപയുണ്ടായിരുന്ന തങ്കം 1969ല് 176 രൂപയിലേക്ക് കുതിച്ചുയര്‍ന്നു. പിന്നീടൊരിക്കലും സ്വര്‍ണ്ണവില താഴോട്ട് പോയിട്ടില്ല. മാത്രമല്ല 1974ല് 506 രൂപയിലേക്ക് കുതിച്ചു ചാടി. അതിപ്പോള് നാല്പതിനായിരത്തില് എത്തി നില്‍ക്കുന്നു! ഒരു കിലോ സ്വര്‍ണ്ണം ഇന്ത്യയില് എത്തിച്ചാല് ഏകദേശം അഞ്ചു ലക്ഷം രൂപ ലാഭം കിട്ടും. നൂറു കണക്കിനാളുകള് നിത്യേന ഗള്‍ഫ് നാടുകളില് നിന്ന് നാട്ടിലെത്തുന്നുണ്ട്. അവരില് പലരും കള്ളക്കടത്ത് വാഹകരാണ്. എന്നാല്, അവരെയൊക്കെ കൃത്യമായ പരിശോധന നടത്താന് കസ്റ്റംസ് വിഭാഗം മിനക്കെടാറില്ല. രഹസ്യ വിവരം കിട്ടുന്നവരെ മാത്രമാണ് ഉദ്യോഗസ്ഥര് പിടിക്കുന്നത്. അതുകൊണ്ട് തന്നെ സ്വര്‍ണ്ണം കയറ്റി അയക്കുന്നവര്‍ക്ക് ഒരു ഭയവുമില്ല. അതുകൊണ്ടാണ് സ്വര്‍ണ്ണക്കടത്ത് കേസ് എന്.ഐ.എ ഊര്‍ജ്ജിതമായി അന്വേഷിക്കുമ്പോഴും നിര്‍ബാധം സ്വര്‍ണ്ണം ഇവിടേക്ക് ഒഴുകുന്നത്! എന്നാല്, ഒറ്റു കൊടുക്കുന്നവര് ആകട്ടെ മിക്കവാറും സ്വര്‍ണ്ണം അയച്ചവര് തന്നെ ആയിരിക്കും. കാരണം, അത് വഴി കസ്റ്റംസിന്റെ രേഖയില് അവര് നല്ല പിള്ളകള് ആവുന്നു. നൂറു പേര് നിര്‍ബാധം സ്വര്‍ണ്ണം കടത്തുമ്പോള് അതില് ഒന്നോ രണ്ടോ പേരെ പിടിച്ചാലും അവര്‍ക്ക് ലാഭമാണ്! നൂറു പേര് ഓരോ കിലോ സ്വര്‍ണ്ണം കടത്തുമ്പോള് ഒന്നോ രണ്ടോ കിലോ നഷ്ടപ്പെട്ടാലും അവര്‍ക്ക് ലാഭമാണ്! കാരണം, നൂറു പേരില് നിന്ന് അവര്‍ക്ക് ലാഭം അഞ്ചു കോടി രൂപയാണ്. നഷ്ടപ്പെട്ടത് എഴുപത് ലക്ഷത്തില് താഴെ മാത്രം!\nകള്ളക്കടത്തിന്റെ നാള് വഴികള്\nആദ്യകാലങ്ങളില് സ്വര്‍ണ്ണത്തോടൊപ്പം സമാന്തരമായി വിദേശ വസ്തുക്കളും ഇവിടേക്ക് ഒഴുകിയിരുന്നു. അതില് ഇലക്ട്രോണിക്‌സ് ഉല്‍പ്പന്നങ്ങളും, തുണിത്തരങ്ങളും ആയിരുന്നു പ്രധാനം. സ്വര്‍ണ്ണക്കടത്ത് വലിയ റിസ്‌ക് ഉള്ള പണിയായിരുന്നു. കാരണം, കസ്റ്റംസ് പരിശോധന വളരെ കര്‍ക്കശമായിരുന്നു. അതിനാല് ആ മേഖലയിലെ ഭീമന്മാരാണ് അത് കൈകാര്യം ചെയ്തിരുന്നത്. പരിശോധന വളരെ കര്‍ക്കശമല്ലാതിരുന്ന ഹജ്ജാജിമാരാണ് പിന്നെയും ധൈര്യം കാണിച്ചിരുന്നത്. സമാനമായ ആദായം മറ്റു വസ്തുക്കള് കടത്തുന്നതിലൂടെ ലഭിച്ചിരുന്നതിനാല് സാധാരണ യാത്രക്കാര് വിരളമായെ സ്വര്‍ണ്ണം കടത്തിയിരുന്നുള്ളൂ. എന്നാലും ഇലക്ട്രോണിക്‌സ് ഉപകരണങ്ങളില് ഒളിപ്പിച്ചും മറ്റും വിരുതന്മാര് സ്വര്‍ണ്ണം കടത്തിയിരുന്നു. ഓരോ മാര്‍ഗ്ഗങ്ങള് അടയുമ്പോഴും, പുതിയ മാര്‍ഗ്ഗങ്ങള് കള്ളക്കടത്തുകാര് സ്വീകരിക്കാന് തുടങ്ങി. ഇതിനൊരു മാറ്റം വന്നത് വസ്ത്രങ്ങള്‍ക്കും, ഇലക്ട്രോണിക് ഉപകരണങ്ങള്‍ക്കും കമ്പോളത്തില് മാര്‍ക്കറ്റ് ഇല്ലാതെ ആയത് മുതലാണ്. അത് തന്നെ ആഗോളവല്‍ക്കരണം കൊണ്ടുവന്ന സാധ്യതകള് ആയിരുന്നു. മാത്രമല്ല, വസ്ത്രവ്യാപാര രംഗത്ത് നിന്ന് ജപ്പാന് പിന്മാറുകയും ചെയ്തു. പകരം ഈജിപ്ത്, ബംഗ്ലാദേശ്, മലയ, ഇന്തോനേഷ്യ തുടങ്ങിയ മുസ്ലീം രാജ്യങ്ങളുടെ പരുത്തി ഉല്‍പ്പന്നങ്ങള് സ്ഥാനം പിടിച്ചു. മതപരമായ കാരണങ്ങളാല് ഇവരുടെ ഉല്‍പ്പന്നങ്ങള് മാര്‍ക്കറ്റ് കയ്യടക്കി. അതുപോലെ, ഇന്ത്യ തന്നെ ഒന്നാം തരം പരുത്തിത്തുണികള് ഉല്‍പ്പാദിപ്പിക്കാന് തുടങ്ങിയതും, ജപ്പാന് തുണികളുടെ ദോഷങ്ങളും കമ്പോളത്തില് മാറ്റങ്ങള് വരുത്തി.\nഎഴുപതുകളിലാണ് കേരളത്തില് സ്വര്‍ണ്ണക്കടത്ത് ഒരു വ്യവസായമായി വളര്‍ന്നത്. നാട്ടിലെത്തിക്കുന്ന ഒരു സ്വര്‍ണ്ണ ബിസ്‌കറ്റ് ഗ്രാമങ്ങളില് നിന്ന് നഗരങ്ങളിലെ കച്ചവടക്കാരന് എത്തിച്ചു കൊടുത്താല് അഞ്ഞൂറ് രൂപ വരെ വാഹകന് കൂലി ലഭിച്ചിരുന്നു. അക്കാലത്ത് ഇതൊരു വലിയ തൊഴില് മേഖല ആയിരുന്നു. വലിയ വാഹകര് നാട്ടില് നിന്ന് ശേഖരിക്കുന്ന സ്വര്‍ണ്ണം അന്യസംസ്ഥാനങ്ങളില് വരെ എത്തിച്ചു വലിയ ലാഭം കൊയ്തിരുന്നു. അതിന്റെ തണലിലാണ് മലബാര് മേഖലയില് സ്വര്‍ണ്ണക്കടകള് കൂണ്‌പോലെ മുളച്ചു പൊന്താന് തുടങ്ങിയത്. ആഭരണ വ്യാപാരം നടന്നില്ലെങ്കിലും ബിസ്‌കറ്റ് കൈമാറ്റം ചെയ്താല് തന്നെ നല്ല ലാഭം കിട്ടിയിരുന്നു എന്നതാണ് അവരെ ആകര്‍ഷിച്ചിരുന്നത്.\nമുംബൈയിലെ കള്ളക്കടത്ത് നിയന്ത്രിച്ചിരുന്നത് ഹാജി മസ്താന് എന്ന തമിഴനായിരുന്നു. ഹാജി മസ്താനെ മുസ്ലീം സമൂഹം ഭയബഹുമാനത്തോടെയാണ് കണ്ടിരുന്നത്. കാരണം, ഭീമമായ വരുമാനത്തിലെ നല്ലൊരു പങ്ക് അയാള് സമുദായത്തിന് വേണ്ടി ചെലവഴിച്ചിരുന്നു. അനേകം പള്ളികളും മദ്രസകളും അനാഥാലയങ്ങളും രാജ്യത്തിന്റെ പല ഭാഗങ്ങളിലും അയാള് സൗജന്യമായി നിര്‍മ്മിച്ച് നല്‍കി സമുദായത്തിന്റെ പിന്തുണ ആര്‍ജ്ജിച്ചിരുന്നു. അതിനാല്, അയാളെ തൊടാന് ഉദ്യോഗസ്ഥര്‍ക്ക് പോലും ഭയമായിരുന്നു. അതിലേറെ രസം അക്കാലത്ത് ബോംബയിലെ ഇഡിയുടെ ഓഫീസ് ഹാജി മസ്താന് താമസിക്കുന്ന കെട്ടിടത്തിന്റെ മുകള് നിലയില് ആയിരുന്നു എന്നതാണ്!\nഹാജി മസ്താന് സമാന്തരമായാണ് ദാവൂദ് ഇബ്രാഹിമും സംഘവും രംഗപ്രവേശനം നടത്തുന്നത്. പക്ഷെ, ദാവൂദിന്റെ മേഖല മുഖ്യമായും പാകിസ്ഥാനില് നിന്ന് അഫ്ഘാനിസ്ഥാന് വഴിയും, നേപ്പാള് വഴിയും എത്തുന്ന മയക്ക് മരുന്നായിരുന്നു. കാരണം, ഒറ്റയടിക്ക് കോടികള് മറിയുന്ന ബിസിനസായിരുന്നു അത്. ഹാജി മസ്താന്റെ മരണശേഷം വലിയൊരു വിടവ് ഈ രംഗത്ത് ഉണ്ടായി. ബോംബെ കേന്ദ്രങ്ങള് നാഥനില്ലാതെയായി. ഒരു ഘട്ടത്തില് മലപ്പുറം ജില്ലയിലെ വേങ്ങര ആയിരുന്നു ഇന്ത്യയിലെ സ്വര്‍ണ്ണവ്യാപാര കേന്ദ്രം. ഇവിടെ നിന്നാണ് ഇന്ത്യയിലെ പ്രമുഖ കേന്ദ്രങ്ങളിലേക്ക് സ്വര്‍ണ്ണം കയറ്റി അയച്ചിരുന്നത്. അക്കാലത്ത് നടന്ന പ്രത്യേകത, കസ്റ്റംസ് മേഖല സ്വര്‍ണ്ണം വിളയുന്നതായി തീര്‍ന്നു എന്നതാണു. കസ്റ്റംസില് ജോലി കിട്ടാന് ലക്ഷങ്ങള് വരെ ലേലം വിളി നടന്നിരുന്നു. അവര്‍ക്ക് അതൊരു നഷ്ടക്കച്ചവടം ആയിരുന്നില്ല. കാരണം, മുടക്കിയ പണം ഒന്നോ രണ്ടോ വര്‍ഷം കൊണ്ട് തന്നെ തിരികെ ലഭിക്കുമായിരുന്നു! പിടിച്ചെടുക്കുന്ന സ്വര്‍ണ്ണമോ, വിദേശ വസ്തുക്കളോ അധികവും കണക്കില് പെട്ടിരുന്നില്ല. കൂടാതെ, നിര്‍ബാധം കൈക്കൂലിയും കിട്ടിയിരുന്നു!\nവേങ്ങരയുടെ പ്രതാപം ക്ഷയിക്കുന്നതിനു രണ്ടു കാരണങ്ങള് ഉണ്ട്. ഒന്നാമതായി രഹസ്യാന്വേഷണ വിഭാഗത്തിന്റെ കീഴില് വ്യാപകമായ ഒരു റയിഡ് നടന്നു. സ്ഥലം എസ്.ഐ. വാര്‍ത്ത ചോര്‍ത്തി കൊടുത്തതിനാല് പോലീസും, എം.എസ്.പിയും എത്തും മുന്‍പേ ഇരുപതിനായിരം കിലോ സ്വര്‍ണ്ണം ഓഫീസ് കെട്ടിടത്തില് നിന്നും സമീപത്തുള്ള പള്ളിയിലേക്ക് മാറ്റി. കൂടാതെ മുസ്ലീം ലീഗിന്റെ സഹായത്താല്, പള്ളിയില് പട്ടാളം കയറി എന്ന പ്രചാരണത്തില് ആയിരങ്ങള് പള്ളിക്ക് ചുറ്റും വളഞ്ഞു കാവല് നിന്നു. ഒന്നും ചെയ്യാനാകാതെ ഉദ്യോഗസ്ഥര് തിരിച്ചു പോയി. എന്നാല്, അന്വേഷണ വിധേയനായി എസ്.ഐ യെ സ്ഥലം മാറ്റി. ഇത് കച്ചവടക്കാര്‍ക്ക് വലിയ ക്ഷീണമായി. ഏതു സമയത്തും രണ്ടാമതൊരു റയ്ഡ് ഉണ്ടാകും എന്നും, പോലീസില് സഹായിക്കാന് ആളുണ്ടാകില്ല എന്നും മനസ്സിലായതോടെ പൊടുന്നനെ ബുള്ളിയന് മാര്‍ക്കറ്റ് വേങ്ങര നിന്നും സുരക്ഷിത താവളങ്ങളിലേക്ക് മാറ്റി. അങ്ങ ിനെയാണ് കോഴിക്കോട് ജില്ലയിലെ കൊടുവള്ളിയും മറ്റും ഉദയം ചെയ്യുന്നത്!\nകേരളം പോലുള്ള കൊച്ചു സംസ്ഥാനത്തില് നാലു അന്താരാഷ്ട്ര വിമാനത്താവളങ്ങള്‍ക്ക് അവസരം ഒരുക്കിക്കൊടുത്തതിനു കള്ളക്കടത്ത് മാഫിയയുടെ പങ്ക് ചെറുതല്ല. ഇ.എം.എസ് ഒരിക്കല് പറയുകയുണ്ടായി, വികസനമെന്നാല് ജില്ലകള് തോറും വിമാനത്താവളങ്ങള് വരുന്നതല്ല എന്ന്. പക്ഷെ, വിമാനത്താവളങ്ങള് സ്ഥാപിക്കുന്നതില് ഇ.എം.എസിനെപ്പോലും തള്ളി സി.പി.എം മുന്‍പന്തിയില് നിന്നതിന്റെ പൊരുള് അന്വേഷിച്ചു പാഴൂര്‍പടി വരെ പോകേണ്ട ആവശ്യമില്ല. അതിന്റെ വലിയ തെളിവാണ് ഒരു വനിത യാതൊരു അന്വേഷണവുമില്ലാതെ ഉന്നത സ്ഥാനങ്ങളില് കയറിപ്പറ്റുകയും അധികാര കേന്ദ്രങ്ങളില് ആടിപ്പാടി നടക്കുകയും ചെയ്തത്.\nഹാജി മസ്താനിലെക്കും, ദാവൂദിലേക്കും അന്വേഷണ ഏജന്‍സികള് തിരിയുമ്പോളോക്കെയാണ് കേരളം പോലുള്ള ചെറിയ ഇറക്കുമതി കേന്ദ്രങ്ങളില് വ്യാപാരം കൊഴുപ്പിക്കുന്നത്. 1993ല് രണ്ട് സംഭവങ്ങള് ഉണ്ടായി. ഹാജി മസ്താന് അവശനായി പരിപാടി നിര്‍ത്തി വെച്ചു. അതെ വര്‍ഷം ദാവൂദ് ഇബ്രാഹിമിനെ ഇന്ത്യ അന്താരാഷ്ട്ര ഭീകരനായി പ്രഖ്യാപിച്ചു. മയക്ക് മരുന്ന് വഴി കിട്ടുന്ന ഭീമമായ പണം മുഖ്യമായും ദാവൂദ് ഉപയോഗിച്ചിരുന്നത് തീവ്രവാദ പ്രവര്‍ത്തനങ്ങള്‍ക്കും, വര്‍ഗ്ഗീയ ലഹളക്കും, രാജ്യത്തെ അസ്ഥിരപ്പെടുത്താന് പാകിസ്താന് പട്ടാളത്തിനും, ഐ.എസ്.ഐക്കും ഒത്താശ ചെയ്യാനും വേണ്ടിയായിരുന്നു. അതുകൊണ്ടാണ് ഇന്ത്യ ദാവൂദിനെ പിടികൂടാന് ശ്രമിച്ചത്! എന്നാല്, വളരെ വേഗം ദാവൂദ് പാകിസ്ഥാന് പാസ്സ്‌പോര്‍ട്ട് കരസ്ഥമാക്കുകയും, ഐ.എസ്.ഐയുടെ സഹായത്തോടെ കറാച്ചിയിലിരുന്നു കൊണ്ട് തന്റെ വിധ്വംസക പ്രവര്‍ത്തങ്ങള് നിര്‍ബാധം തുടരുകയും ചെയ്തു. മാത്രമല്ല, ഇന്ത്യ പിടികിട്ടാപുള്ളിയായി പ്രഖ്യാപിച്ച ദാവൂദ് ഗള്‍ഫ് നാടുകളില് സൈ്വരവിഹാരം നടത്തുകയും, ഇപ്പോഴും ബിസിനസ് സജീവമായി നിലനിര്‍ത്തുകയും ചെയ്യുന്നു! മലയാളികളില് അധികവും സ്വര്‍ണ്ണക്കടത്തും, മയക്ക് മരുന്ന് കടത്തും നടത്തുന്ന മേഖലയില് പിച്ചവെക്കാന് പഠിച്ചത് ദാവൂദില് നിന്നാണ്. ആ വഴിയാണ് തീവ്രവാദ പ്രേമം അവരിലേക്കും പകര്‍ന്നു കിട്ടിയത്. മേമ്പൊടിയായി, സാക്കീര് നായിക്ക്, മദനി തുടങ്ങി പല ലോക്കല് ഉസ്താദ്മാരുടെ പ്രബോധനവും അവര്‍ക്ക് ഊര്‍ജ്ജം പകര്‍ന്നു! എന്നാല്, ദാവൂദിന്റെ മേലുള്ള പിടി മുറുകാന് തുടങ്ങിയതോടെ പലരും സ്വതന്ത്രമായി ഈ രംഗത്തേക്ക് കടന്നു വരാന് തുടങ്ങി!\nഒരു പ്രത്യേക സമുദായം മാത്രം എന്തുകൊണ്ട് ഇത്തരം പ്രവര്‍ത്തനങ്ങളില് ഏര്‍പ്പെടുന്നു എന്ന് പലര്‍ക്കുമുള്ള സംശയമാണ്. അതറിയണമെങ്കില് അതിന്റെ മനഃശാസ്ത്രമറിയണം. ഒരു വിഭാഗം ഉസ്താദുമാര് ഇവരെ പറഞ്ഞു ബോധ്യപ്പെടുത്തുന്ന ഒരു ആശയമുണ്ട്:\n”നിങ്ങള് ഒരു ഇന്ത്യന് പൗരനായത് കൊണ്ട് ഇവിടെയുള്ള നിയമവ്യവസ്ഥയെ അംഗീകരിക്കണം. എന്നാല്, നിങ്ങള് ഒരു ഇന്ത്യന് പൗരന് എന്നതിലുപരി ഒരു ദീനി ആണെങ്കില് ഈ നിയമവ്യവസ്ഥയെ നിങ്ങള് അംഗീകരിക്കണം എന്നില്ല. കാരണം, ഇത് ഒരു ജനാധിപത്യ രാജ്യത്തെ നിയമ വ്യവസ്ഥയാണ്. അല്ലാതെ ശരീയത്ത് നിയമപ്രകാരം ഉള്ള നിയമവ്യവസ്ഥയല്ല” ഈ വിശദീകരണമാണ് അവര്‍ക്ക് ലഭിക്കുന്നത്.\nകൂട്ടത്തില് ഇത്രയും കൂടെ അവര് പറഞ്ഞു വെക്കുന്നു: ”ഇനിയും ഇത്തരം പ്രവര്‍ത്തനങ്ങളില് നിങ്ങള്‍ക്ക് കുറ്റബോധം തോന്നുന്നു എങ്കില് ഇസ്ലാമില് അതിനും വ്യവസ്ഥയുണ്ട്. തെറ്റ് എന്തുമാകട്ടെ, ഒരു തവണ ഉംറ ചെയ്യുകയോ, വയസ്സാകുമ്പോള് ഹജ്ജ് ചെയ്യുകയോ ചെയ്താല് തീര്‍ച്ചയായും, അല്ലാഹു പൊറുക്കുന്നവനും, കാരുണ്യവാനുമാണ്” ഈ ഉറപ്പിന്റെ പുറത്താണ് ഇവരെ ഉസ്താദുമാര് തന്നെ ദേശവിരുദ്ധ പ്രവര്‍ത്തനം നടത്താന് പ്രാപ്തരാക്കുന്നത്! ഇതിനൊക്കെപ്പുറമെയാണ് എണ്‍പതുകള് മുതല് അരങ്ങേറുകയും, തൊണ്ണൂറുകളില് ശക്തിപ്രാപിക്കയും ചെയ്ത തീവ്രവാദ സംഘടനകള് നല്‍കുന്ന സുരക്ഷിതത്വവും, ശിക്ഷണവും, ധൈര്യവും! തൊണ്ണൂറുകള് മുതല് അത്തരം സംഘടനകള് കള്ളക്കടത്ത് മാഫിയയുമായി ഒത്തുചേര്‍ന്നാണ് പ്രവര്‍ത്തിക്കുന്നത്!\nഈയടുത്ത കാലത്ത് പ്രമാദമായ ഒരു കേസില് അകപ്പെട്ട നേതാവിന് ഉസ്താദുമാര് നല്‍കിയ ഉപദേശം വളരെ പെട്ടെന്ന് ഉംറക്ക് പോകാനാണ്. അണികള് പോലും തള്ളിപ്പറഞ്ഞ നേതാവിനെ ഉംറ കഴിഞ്ഞു തിരിച്ചെത്തുമ്പോള് ആ അണികള് തന്നെ മാലയിട്ട് സ്വീകരിച്ച കഥ ചരിത്രത്തിന്റെ ഭാഗമാണ്. അവിടെയാണ് വിശ്വാസത്തിന്റെ കരുത്ത്!\nപതിറ്റാണ്ടുകള് നീണ്ട ഈ കൊള്ള അവസാനിപ്പിക്കാന് നാളിതുവരെ ഉദ്യോഗസ്ഥതല നടപടികള്‍ക്ക് സാധിച്ചിട്ടില്ല. കാരണം, ഭരണതലത്തിലെ അഴിമതിയും, ന്യൂനപക്ഷ സംരക്ഷണമെന്ന ഓമനപ്പേരും നല്‍കി വ്യവസായം രാജ്യത്തിന് ഭീഷണിയാകും വരെ വളര്‍ന്നു പന്തലിച്ചു കഴിഞ്ഞു. അതിനാല്, പുതിയ മാര്‍ഗ്ഗങ്ങള് തേടിയെ മതിയാകൂ. ഒന്നാമതായി അത്യാധുനിക രീതിയിലുള്ള സ്‌കാനറുകള് വികസിപ്പിച്ചെടുക്കണം. നിലവിലുള്ള സ്‌കാനറുകള് ലോഹം ഒളിപ്പിച്ചു വെച്ചിട്ടുണ്ട് എന്ന് കണ്ടുപിടിക്കാനെ ഉപകരിക്കുന്നുള്ളൂ. അതിനു പകരം, സ്വര്‍ണ്ണം സ്‌കാന് ചെയ്തു കണ്ടുപിടിക്കുന്ന സ്‌കാനറുകള് കണ്ടുപിടിക്കണം. രണ്ടാമതായി, തങ്കത്തിന്മേലുള്ള നികുതി പിന്‍വലിക്കണം. അന്താരാഷ്ട്ര മാര്‍ക്കറ്റിലും ഇന്ത്യയിലും സ്വര്‍ണ്ണത്തിനു നേരിയ വില വ്യത്യാസമേ ഉണ്ടാകാന് പാടുള്ളൂ. അതിനു പകരം സ്വര്‍ണ്ണാഭരണങ്ങള്‍ക്ക് നികുതി ചുമത്തണം. ഹോള് മാര്‍ക്ക് ചെയ്യാനുള്ള അധികാരം കച്ചവടക്കാര്‍ക്ക് നല്‍കരുത്. അത് നേരിട്ട് സര്‍ക്കാര് ഏജന്‍സി തന്നെ നടത്തണം. അങ്ങിനെ ഹോള്‍മാര്‍ക്ക് ചെയ്തു കൊടുക്കുന്ന ആഭരണങ്ങള് ഉറവിടത്തില് തന്നെ നികുതി ഈടാക്കണം. ഉറവിടത്തില് ഈടാക്കുന്ന നികുതിയടക്കാന് കച്ചവടക്കാര്‍ക്ക് സാവകാശം നല്‍കണം. അങ്ങിനെയുള്ള ആഭരണങ്ങള്‍ക്ക് സര്‍ക്കാര് തന്നെ ബാര് കോഡ് ഏര്‍പ്പെടുത്തണം. അങ്ങിനെയുള്ള ആഭരണങ്ങള് മാത്രമേ കടകളില് വില്‍പ്പനക്ക് വെക്കാവൂ എന്ന് നിഷ്‌കര്‍ഷിക്കണം. നിരന്തര പരിശോധനയും വ്യാപകമാക്കണം. അവര്‍ക്ക് പൊതുജനങ്ങളുടെ ആഭരണങ്ങള് വരെ പരിശോധിക്കാന് അധികാരം നല്‍കണം. അതുപോലെ, എംബസികള് വഴി ഓരോ ഇന്ത്യക്കാരന്റെയും വരുമാന സ്രോതസ് തിട്ടപ്പെടുത്തണം. ഇവിടെ കോടികള് ആസ്തിയുള്ള പലര്‍ക്കും ഗള്‍ഫില് കാര്യമായ ജോലിയോ, ബിസിനസോ ഒന്നും ഇല്ലെന്ന കാര്യം വിസ്മരിക്കരുത്. കണക്കില് കൂടുതല് ആസ്തിയുള്ളവരുടെ സ്വത്തുക്കള് കണ്ടുകെട്ടണം. അതുപോലെ, മതസ്ഥാപനങ്ങള്, റീഹാബിലിറ്റെഷന് സെന്ററുകള്, അനാഥാലയങ്ങള്, സംഘടനകള്, ജീവകാരുണ്യ പ്രവര്‍ത്തനങ്ങള് എന്നിവയുടെ വരുമാനങ്ങള് പരിശോധിക്കപ്പെടണം. ഇവയൊക്കെ ന്യൂനപക്ഷ പദവിയുടെ മറവില് സുരക്ഷിതമാകുന്ന നിയമങ്ങള് പൊളിച്ചെഴുതണം. ഇന്നല്ലെങ്കില്, ഇനി ഒരിക്കലുമില്ല എന്ന യാഥാര്‍ത്ഥ്യം അധികാരികള് മനസ്സിലാക്കാന് വൈകരുത്! മറ്റൊരു പോംവഴി 50ഗ്രാമില് കൂടുതല് സ്വര്‍ണ്ണം കടത്തുന്നവര്‍ക്ക് മേല് രാജ്യദ്രോഹ കുറ്റം ചുമത്തി കനത്ത ശിക്ഷ നല്‍കിയാലും ഈ പരിപാടി അവസാനിക്കും. ഇപ്പോള് നേരിയ പിഴയടച്ച് പ്രതികളെ വിട്ടയക്കുന്ന രീതിക്ക് മാറ്റം വരണം.\nTags: Kerala Gold SmugglingSwapna SureshISISivasankarDawood


ഗൃഹാതുര സ്മരണ: നാട് വിട്ട് പോയ നാടന് പഴങ്ങള് - Disappered nolstagic fruits in our villages - Malayalam News\nഗൃഹാതുര സ്മരണ: നാട് വിട്ട് പോയ നാടന് പഴങ്ങള്\nnolstagic fruits: പണ്ടത്തെക്കാലം ഓര്‍മ്മ കൊണ്ട് മാത്രമല്ല മധുരിക്കുന്നത്... പ്രകൃതി അന്ന് കനിഞ്ഞരുളിയ രുചിഭേദങ്ങള് കൊണ്ടു കൂടിയാണ്.\nDisappered nolstagic fruits in our villages\n(Updated 24 Jun 2022, 2:51 PM IST)\nനാമിപ്പോള് വഴിയോരങ്ങളില് നിന്നും വാങ്ങുന്ന പഴവര്‍ഗങ്ങളില് എത്രയിനങ്ങള് കേരളീയമാണ്? ഇന്ത്യ മുഴുവന് സഞ്ചരിച്ചാല് ഒരേയിനം പഴങ്ങള് വഴിവക്കില് കാണാം. അവ സമത്വം പ്രഖ്യാപിക്കുകയല്ല. പകരം നമ്മുടെ നാട്ടുപഴങ്ങള് അപ്രത്യക്ഷമായി എന്ന് നമ്മളോട് പരോക്ഷമായി പറയുകയാണ്. പണ്ടത്തെക്കാലം ഓര്‍മ്മ കൊണ്ട് മാത്രമല്ല മധുരിക്കുന്നത്... പ്രകൃതി അന്ന് കനിഞ്ഞരുളിയ രുചിഭേദങ്ങള് കൊണ്ടു കൂടിയാണ്.\nമരങ്ങളായും ചെടികളായും ഫല സമൃദ്ധിയോടെ നമ്മുടെ മണ്ണില് നിറഞ്ഞു നിന്നവയെ നാം മണം കൊണ്ടും നിറം കൊണ്ടും രുചിഭേദം കൊണ്ടും തിരിച്ചറിഞ്ഞിരുന്നു. ഞാവല് പഴം നുണഞ്ഞ് നാവ് കറുത്തു... ഇലഞ്ഞി പഴം കഴിച്ച് കുരു ദൂരെ എറിഞ്ഞു... കാട്ടുതെച്ചിപ്പഴം കൈക്കുടന്നേല് ശേഖരിച്ചു..., അങ്ങനെ വൈവിധ്യത്തിന്റെ പുറം കാഴ്ചകളും നാവില് നിറഞ്ഞ രുചികളും. പല ഫലവൃക്ഷങ്ങളും നട്ടു വളര്‍ത്തിയതായിരുന്നില്ല. താനെ മുളച്ച് നമുക്കായി വളര്‍ന്നവയായിരുന്നു. പണ്ട് സ്‌കൂളിലേക്കുള്ള യാത്രയ്ക്കിടെയാണ് കുട്ടികള് ഇവയൊക്കെ കാണുന്നതും കൂട്ടുകാരൊക്കെ ചേര്‍ന്ന് ഈ പഴങ്ങളില് പലതും പറിച്ച് കഴിക്കുന്നതും. പരിസ്ഥിതി ബോധത്തിന്റെയും പരിസര ബോധത്തിന്റെയും ബാലപാഠങ്ങള് ഇങ്ങനെയായിരുന്നു നാം ഹൃദ്യസ്തമാക്കിയിരുന്നത്.\nവിളഞ്ഞ് പഴുത്ത ചൂരല് പഴം കഴിച്ചിട്ടുണ്ടോ? തനതായ ഒരു സ്വാദില്ലേ അതിന്!.. ക്ഷേത്രങ്ങളോട് ചേര്‍ന്ന കാവുകളിലും മറ്റും പടര്‍ന്നു വളരുന്ന ചൂരലിന്റെ കായ പഴുത്ത് കഴിഞ്ഞാല് അതിന്റെ തൊലികളഞ്ഞ് മാംസളമായ ഭാഗം തിന്നാല് വളരെ നല്ലതാണ്. ചൂരല് പഴം ശ്രദ്ധയോടെ വളരെ സാവധാനം പറിച്ചെടുത്തില്ലെങ്കില് ദേഹമാസകലം ചൂരല് മുള്ള് കൊണ്ട് മുറിയും. ഓടപ്പഴത്തിന്റെ കാലമായാല് പിന്നെ ഏതു വള്ളി പടര്‍പ്പിലൂടെയും അള്ളി പിടിച്ച് ഓടലില് കയറി പഴുത്ത് പാകമെത്തിയ ഓടപ്പഴം പറിച്ചിട്ടേ പണ്ട് കാലത്ത് കുട്ടികള് അടങ്ങൂ. മഞ്ഞ നിറത്തിലുള്ള പഴുത്ത കായ പറിച്ചെടുത്ത് കൈവെള്ളയിലിട്ട് കശക്കി പതംവരുത്തി പുറംതൊലി ചെറുതായൊന്ന് മാറ്റി ഞെക്കിയാല് ഓടപ്പഴത്തിന്റെ മാധുര്യമാര്‍ന്ന രസം നുകരാം. ഇതിനുള്ളിലായി കട്ടിയുള്ള തോടോടുകൂടിയ പരിപ്പുണ്ട്. ഇത് ആട്ടിയെടുത്താണ് ഓടല് എണ്ണ ഉണ്ടാക്കുന്നത്.\nകുളമാങ്ങ എന്ന് കോട്ടിട്ടുണ്ടോ? കാവുകളിലും വനത്തോട് അടുത്ത പ്രദേശങ്ങളിലും വളര്‍ന്നിരുന്ന മരമായി വളരുന്ന ഫല വൃക്ഷമാണിത്. വിളഞ്ഞ് കൊഴിഞ്ഞ് വീഴുന്ന കുളമാങ്ങ പെറുക്കിയെടുത്ത് അതിന്റെ കട്ടിയുള്ള പുറംതോട് പൊട്ടിച്ചെടുത്ത് ഉള്ളിലുള്ള പരിപ്പാണ് കഴിക്കുന്നത്. ഇത്തിരിക്കുഞ്ഞനായ കുളമാങ്ങയ്ക്കുള്ളില് ചെറിയ രൂപത്തിലാണ് പരിപ്പ് ഉള്ളത്.\nഇലഞ്ഞി പൂവിന്റെ മണം എത്ര ഹൃദയഹാരിയാണ്. ഇലഞ്ഞി പൂത്ത് കഴിഞ്ഞാല് കാറ്റ് പൂമണം പരത്തും. ഇലഞ്ഞി പൂക്കള് കൊരുത്ത് മാലയുണ്ടാക്കി പ്രിയപ്പെട്ട കൂട്ടുകാര്‍ക്ക് സമ്മാനിച്ച ബാല്യകാലസ്മൃതികള് നമ്മളില് പലര്‍ക്കും ഇല്ലേ? ഇലഞ്ഞിപ്പൂ പോലെ തന്നെയാണ് ഇലഞ്ഞി പഴവും. വിളഞ്ഞ് പഴുത്ത ഇലഞ്ഞി പഴത്തിന്റെ ഉള്ളിലെ കരുവിനോട് പറ്റിച്ചേര്‍ന്നുള്ള മാംസളമായ ഭാഗം കഴിച്ചിട്ടുള്ളവര്‍ക്കറിയാം ഇലഞ്ഞിപ്പഴത്തിന്റെ രൂചി.\nആനവായില് അമ്പഴങ്ങ...നാം സര്‍വ്വസാധാരണമായി പറയുന്ന ഒരു ചൊല്ലാണിത്. പുറം പറമ്പുകളിലെ അതിരുകളിലും കാവുകളോടും മറ്റും ചേര്‍ന്ന് വളര്‍ന്നിരുന്ന അമ്പഴങ്ങയ്ക്ക് വല്ലാത്ത പുളിയാണ്. മരമായി വളരുന്ന അമ്പഴത്തില് കുലകളായിട്ടാണ് അമ്പഴങ്ങ ഉണ്ടാകാറ്. കുരുന്ന് പരുവത്തില് ഇവ പറിച്ചെടുത്ത് ഉപ്പിലിടാറുണ്ട്. എത്രകണ്ട് പുളിയായിരുന്നാലും ലേശം ഉപ്പ് കൂടി ചേര്‍ത്ത് അമ്പഴങ്ങ തിന്നാത്ത കുട്ടികളുണ്ടാകുമോ പണ്ട്...!\nതിന്ന് കഴിഞ്ഞാല് നാക്കിലും ചുണ്ടിലും വായിലുമെല്ലാം നിറവ്യത്യാസം വരുത്തുന്ന ഒരു പഴമുണ്ട്. അതാണ് ഞാവല് പഴം. ചവര്‍പ്പുള്ള മാധുര്യമാണ് ഇതിന്റെ സവിശേഷത. ഞാവല് പഴത്തിന്റെ കാലമായാല് നാനാജാതി പക്ഷികള് ഈ പഴം തിന്നുവാനായി എത്തും.\nഇനിയും നമുക്ക് ചിരപരിചിതമായിരുന്ന ധാരാളം നാടന് പഴങ്ങള് ബാക്കിയുണ്ട്. ഇന്ന് നാം പഴം വാങ്ങുമ്പോള് ഉള്ളില് ആധിയാണ് അധികവും. എത്ര രാസവളം, എത്രകണ്ട് കീടനാശിനി എന്നിവ ആമാശയത്തിലെത്തുമെന്നതോര്‍ത്താണ് ആധി. എവിടെപ്പോയി ഓര്‍മ്മയില് രുചിയായി വിടരുന്ന നമ്മുടെ ഫലങ്ങള്? അവ എങ്ങും ഒളിച്ച് പോയതല്ല. നാം ഉപേക്ഷിച്ച് കളഞ്ഞതാണ്. ഉപേക്ഷിച്ച് കളയുന്ന നന്‍മകള് തിരികെ വരില്ല. അവ ഭൂമി പിളര്‍ന്ന് മറഞ്ഞു പോയ വൈദേഹിയെപ്പോലെ നിത്യവേദനയായി തുടരും.\nfruits in kerala


പിണറായി വിജയൻ പക പോക്കുന്നു; മണ്ഡലകാലം മുഴുവൻ ജയിലിലിടാൻ ഗൂഢാലോചനയെന്ന് കെ സുരേന്ദ്രൻ |\nഎല്ലാ പൗരാവകാശങ്ങളും ലംഘിച്ച് പോലീസ് തന്നോട് ക്രൂരമായാണ് പെരുമാറുന്നതെന്ന് കെ സുരേന്ദ്രൻ. തന്നെ മണ്ഡലകാലം മുഴുവൻ ജയിലിൽ ഇടാനുള്ള ഗൂഢാലോചനയാണ് സർക്കാർ നടത്തുന്നതെന്നും അദ്ദേഹം പറഞ്ഞു. കോഴിക്കോട് രജിസ്റ്റർ ചെയ്ത കേസുകളിൽ കോടതിയിൽ ഹാജരാക്കാൻ എത്തിയപ്പോഴാണ് സുരേന്ദ്രന്റെ പ്രതികരണം\nപിണറായി വിജയൻ തന്നോട് പക പോക്കുകയാണ്. ഡിവൈഎഫ്‌ഐ പോലീസുകാരെയാണ് തനിക്കെതിരെ ഉപയോഗിച്ചത്. ലോക്കൽ പോലീസിന് തൊടാൻ അനവകാശമില്ലെങ്കിലും കോടതിയിൽ ഹാജരാക്കുമ്പോൾ തള്ളിയിടാൻ ശ്രമിച്ചതായും സുരേന്ദ്രൻ ആരോപിച്ചു\nകോഴിക്കോട് രജിസ്റ്റർ ചെയ്ത രണ്ട് കേസുകളിലും സുരേന്ദ്രന് ജാമ്യം ലഭിച്ചു. അതേസമയം സന്നിധാനത്ത് 52കാരിയെ ആക്രമിച്ച കേസിൽ ജാമ്യാപേക്ഷ കോടതി തള്ളിയതിനാൽ സുരേന്ദ്രന് പുറത്തിറങ്ങാനാകില്ല. നിലവിൽ പൂജപ്പുര സെൻട്രൽ ജയിലിലാണ് സുരേന്ദ്രൻ. ഇവിടെ നിന്നാണ് ഇന്ന് കോഴിക്കോട് കൊണ്ടുവന്നത്.\n← ബിജെപിയുടെ പ്രശ്‌നം യുവതി പ്രവേശനമല്ലെന്ന് ഒ രാജഗോപാൽ; സർക്കാർ ഒരുക്കമെങ്കിൽ ഒത്തുതീർപ്പിനും തയ്യാർ\nകർഷകർ ചോദിക്കുന്നത് അവകാശമാണ്, അല്ലാതെ സമ്മാനമല്ല; കർഷക റാലിയിൽ രാഹുൽ ഗാന്ധിയും പ്രതിപക്ഷ നേതാക്കളും →


Zinc in Malayalam - ഉൽപ്പന്നം - മരുന്ന്.com\nZinc in Malayalam\nZinc എന്ന സാള്‍ട്ട് മുഖക്കുരു, അനീമിയ, വിഎസ്, പ്രായം ബന്ധപ്പെട്ട ദർശനം നഷ്ടം, അതിസാരം, വിൽസൺ രോഗം, ശ്രദ്ധ ഡെഫിസിറ്റ് ഹൈപ്പർ ഡിസോർഡർ-ന്‍റെയും മറ്റു അവസ്ഥകളുടെയും ചികിത്സയ്ക്ക് ഉപയോഗിക്കുന്നു\nZinc-ന്‍റെ ഉപയോഗങ്ങള്, പാര്‍ശ്വഫലങ്ങള്, അഭിപ്രായങ്ങള്,ചോദ്യങ്ങള്,സമ്പര്‍ക്കങ്ങള്,മുന്‍കരുതലുകള് എന്നിവയുമായി ബന്ധപ്പെട്ട വിശദവിവരങ്ങള് താഴെ കൊടുക്കുന്നു:\nതാഴെ നല്‍കിയിരിക്കുന്ന രോഗങ്ങളുടെയും അവസ്ഥകളുടെയും ലക്ഷണങ്ങളുടെയും ചികിത്സയ്ക്കും നിയന്ത്രണത്തിനും പ്രതിരോധത്തിനും അഭിവൃദ്ധിക്കും വേണ്ടിയാണ് Zinc ഉപയോഗിക്കുന്നത്:\nപ്രായം ബന്ധപ്പെട്ട ദർശനം നഷ്ടം\nZinc അടങ്ങിയിരിക്കുന്ന മരുന്നുകളാല് സംഭവിക്കാവുന്ന എല്ലാ പാര്‍ശ്വഫലങ്ങളുടെയും റിപ്പോര്‍ട്ട് താഴെ കൊടുത്തിരിക്കുന്നു. ഇതൊരു സമഗ്രമായ പട്ടികയല്ല. ഈ പാര്‍ശ്വഫലങ്ങള്‍ക്ക് സാധ്യതയുണ്ടെങ്കിലും ഇവ എപ്പോഴും സംഭവിക്കണമെന്നില്ല. ചില പാര്‍ശ്വഫലങ്ങള് അപൂര്‍വമാണെങ്കിലും ഗുരുതരമായിരിക്കും. താഴെ നല്‍കിയിരിക്കുന്ന ഏതെങ്കിലും പാര്‍ശ്വഫലങ്ങള് നിങ്ങള് കണ്ടെത്തുകയും പ്രത്യേകിച്ച് അവ വിട്ടുമാറിയില്ലെങ്കില് നിങ്ങളുടെ ഡോക്ടറെ സമീപിക്കുക.\nനിങ്ങള് Zinc അല്ലാതെ മറ്റു മരുന്നുകളോ കുറിപ്പടി ഇല്ലാതെ ലഭിക്കുന്നവയോ ഒരേ സമയത്ത് ഉപയോഗിച്ചാല് Zinc-ന്‍റെ ഫലങ്ങള് പൂര്‍ണ്ണമായി ലഭിക്കണമെന്നില്ല. ഇത് ചിലപ്പോള് പാര്‍ശ്വഫലങ്ങള്‍ക്ക് കാരണമായേക്കാം അല്ലെങ്കില് അവയുടെ പ്രവര്‍ത്തനത്തെ ബാധിച്ചേക്കാം.നിങ്ങളുടെ ഡോക്ടറോട് നിങ്ങള് ഉപയോഗിക്കുന്ന എല്ലാ മരുന്നുകളെക്കുറിച്ചും, വൈറ്റമിനുകള് ഹെര്‍ബല് സപ്ലിമെന്‍റുകള് തുടങ്ങി നിങ്ങള് ഉപയോഗിക്കണ കാര്യങ്ങള് പറഞ്ഞു കൊടുക്കുക. അത് വഴി മരുന്നിന്‍റെ പ്രവര്‍ത്തനം ഒഴിവാക്കാനും നിയന്ത്രിക്കാനും കഴിയും. Zinc താഴെ നല്‍കിയിരിക്കുന്ന മരുന്നുകളോടും ഉത്പന്നങ്ങളോടും ചിലപ്പോള് സമ്പര്‍ക്കം പുലര്‍ത്തിയെക്കാം\nഹൈപര്‍സെന്‍സിറ്റിവിറ്റി Zinc-ന്‍റെ ഒരു ദോഷഫലമാണ്. അതിനുപുറമേ നിങ്ങള്‍ക്ക് താഴെ പറയുന്ന അവസ്ഥയുണ്ടെങ്കില് Zinc ഉപയോഗിക്കരുത്:\nZinc മുഖക്കുരു-നും അനീമിയ-നും ഉപയോഗിക്കാമോ?\nഉവ്വ്, മുഖക്കുരു-നും അനീമിയ-നും Zinc-ന്‍റെ ഏറ്റവും അധികം ആളുകള് റിപ്പോര്‍ട്ട് ചെയ്ത ഉപയോഗങ്ങളാണ്. നിങ്ങളുടെ ഡോക്ടറോട് ആദ്യമേ ചോദിക്കാതെ മുഖക്കുരു-നും അനീമിയ-നും വേണ്ടി ദയവായി Zinc ഉപയോഗിക്കരുത്. മറ്റു രോഗികള് Zinc-ന്‍റെ ഉപയോഗങ്ങളായി റിപ്പോര്‍ട്ട് ചെയ്തത് എന്തെന്നറിയാന് ഇവിടെ ക്ലിക്ക് ചെയ്യുക, സർവേ ഫലങ്ങൾ കാണുക.\nZinc മരുന്ന് കഴിച്ചിട്ട് പാര്‍ശ്വഫലമായി നിങ്ങള്‍ക്ക് ഉറക്കമോ തലക്കറക്കമോ, ഹൈപോ ടെന്‍ഷനോ, തലവേദനയോ തോന്നിയാല് വാഹനമോടിക്കുന്നതോ വലിയ ഉപകരണങ്ങള് പ്രവര്‍ത്തിപ്പിക്കുന്നതോ സുരക്ഷിതമായിരിക്കില്ല. ഈ മരുന്ന് കഴിക്കുന്നതിലൂടെ നിങ്ങള്‍ക്ക് ഉറക്കമോ തലക്കറക്കമോ രക്തസമ്മര്‍ദ്ദം താഴ്ന്ന നിലയിലേക്ക് മാറുകയോ ചെയ്താല്, വാഹനം ഓടിക്കുകയെ ചെയ്യരുത്.മരുന്ന് വ്യാപാരികളുടെ അഭിപ്രായത്തില് മദ്യവും മരുന്നും കൂടിചേരുമ്പോള് ഉറക്കക്ഷീണം കൂടും. Zinc ഉപയോഗിക്കുമ്പോള് ഈ അവസ്ഥകള് നിങ്ങളുടെ ശരീരത്തില് എങ്ങനെ വന്നു എന്നറിയാം. നിങ്ങളുടെ ശരീരത്തിനും ആരോഗ്യ സ്ഥിതിക്കും അനുസരിച്ചുള്ള നിര്‍ദ്ദേശങ്ങള്‍ക്ക് നിങ്ങളുടെ ഡോക്ടറെ സമീപിക്കുക്.\nZinc-നെ കുറിച്ചുള്ള മറ്റു പ്രധാന വിവരങ്ങള്\nZinc-ന്‍റെ അമിത ഉപയോഗം\nകുറിച്ച് നല്‍കിയതിനേക്കാള് കൂടുതല് ഡോസ് ഉപയോഗിക്കരുത്. കൂടുതല് മരുന്ന് കഴിക്കുന്നത് നിങ്ങളുടെ അവസ്ഥ മെച്ചപ്പെടുത്തില്ല; പകരം അവ വിഷബാധയ്ക്കോ ഗുരുതര പാര്‍ശ്വഫലങ്ങള്‍ക്കോ കാരണമായേക്കാം. നിങ്ങളോ മറ്റൊരാളോ Zinc ഓവര്‍ഡോസ് കഴിച്ചിട്ടുണ്ടെങ്കില് എത്രയും പെട്ടെന്ന് അടുത്തുള്ള ആശുപത്രിയുടെയോ നഴ്സിംഗ് ഹോമിന്‍റെയോ എമര്‍ജന്‍സി വകുപ്പില് ചെല്ലുക. ആവശ്യ വിവരങ്ങള് നല്‍കി ഡോക്ടറെ സഹായിക്കാന് ഒരു മരുന്നുപെട്ടിയും, പാത്രവും, ലേബളും നിങ്ങളുടെ കൈയില് കരുതുക.\nനിര്‍ദ്ദേശിക്കാത്തിടത്തോളം കാലം മരുന്നുകള് ടോയലറ്റ് വഴി ഫ്ലഷ് ചെയ്യുകയോ അഴുക്കുചാലിലേക്ക് വലിച്ചെറിയുകയോ ചെയ്യരുത്. ഇങ്ങനെ വലിച്ചെറിയുന്ന മരുന്നുകള് പ്രകൃതിക്ക് ദോഷം വരുത്തും. Zinc എങ്ങനെ സുരക്ഷിതമായി കളയാം എന്ന കാര്യം നിങ്ങളുടെ മരുന്നു വ്യാപാരിയോ ഡോക്ടറോ ആയി സംസാരിച്ചു ഉറപ്പിക്കുക.\nകാലാവധി കഴിഞ്ഞ Zinc\nകാലാവധി കഴിഞ്ഞ Zinc-ന്‍റെ ഒരു ഡോസ് ഉപയോഗിക്കുന്നത് മറ്റു പ്രശ്നങ്ങള് ഉണ്ടാക്കും എന്ന് തോന്നുന്നില്ല. പക്ഷേ, നിങ്ങള്‍ക്ക് അസുഖം തോന്നുന്നുവെങ്കില് നിങ്ങളുടെ ഡോക്ടറുമായി സംസാരിക്കുക. നിങ്ങളുടെ അവസ്ഥകള് ചികിത്സിക്കാന് കാലാവധി കഴിഞ്ഞ മരുന്നുകള് ഉപയോഗിച്ചിട്ട് കാര്യമുണ്ടാകില്ല. ഏറ്റവും നല്ലത് കാലാവധി കഴിഞ്ഞ മരുന്നുകള് ഉപയോഗിക്കാതിരിക്കുക എന്നതാണ്. സ്ഥിരം മരുന്നു കഴിക്കേണ്ടി വരുന്ന, ഹൃദയത്തിന്‍റെ അവസ്ഥയോ, അപസ്മാരമോ, അലര്‍ജികളോ പോലെ ഒരു അവസ്ഥ നിങ്ങള്‍ക്കുണ്ടെങ്കില് കാലാവധി കഴിയാത്ത മരുന്നു ലഭിക്കാന് പ്രൈമറി ആരോഗ്യ സംരക്ഷകരുമായി നല്ല ബന്ധം പുലര്‍ത്തുക.\nZinc in Malayalam - ഉൽപ്പന്നം - മരുന്ന്.com. (n.d.). Retrieved July 26, 2021, from https://www.മരുന്ന്.com/medicine-ml/zinc\n"Zinc in Malayalam - ഉൽപ്പന്നം - മരുന്ന്.com" Tabletwise.com. N.p., n.d. Web. 26 Jul. 2021.\n"Zinc in Malayalam - ഉൽപ്പന്നം - മരുന്ന്.com" Tabletwise. Accessed July 26, 2021. https://www.മരുന്ന്.com/medicine-ml/zinc.\nZinc-ന്‍റെ ഉപയോഗങ്ങള് എന്തെല്ലാം?\nZinc-ന്‍റെ പാര്‍ശ്വഫലങ്ങള് എന്തെല്ലാം?\nZinc-മായി സമ്പര്‍ക്കമുള്ള മറ്റു മരുന്നുകള് ഇല്ലേ?\nഎപ്പോഴാണ് Zinc ഉപയോഗിക്കാന് പാടില്ലാത്തത്?\nZinc ഉപയോഗിക്കുമ്പോള് എടുക്കേണ്ട മുന്‍കരുതലുകള് എന്തെല്ലാം?\nThis page provides information for Zinc ഉൽപ്പന്നം in Malayalam.


മുന് അഡീഷണല് ചീഫ് സെക്രട്ടറിയും എഴുത്തുകാരനുമായ ഡോ.ഡി ബാബുപോള് അന്തരിച്ചു | Kairali News | kairalinewsonline.com\nമുന് അഡീഷണല് ചീഫ് സെക്രട്ടറിയും എഴുത്തുകാരനും പ്രഭാഷകനുമായ ഡോ.ഡി ബാബുപോള് (78) അന്തരിച്ചു. ശനിയാഴ്ച പുലര്‍ച്ചെ 12.10ഓടെയായിരുന്നു അന്ത്യം.\nഒരാഴ്ചയായി തിരുവനന്തപുരത്തെ സ്വകാര്യ ആശുപത്രിയില് ചികിത്സയിലായിരുന്നു. ചീഫ് സെക്രട്ടറിയുടെ റാങ്കില് അഡീഷണല് ചീഫ് സെക്രട്ടറിയായാണ് സര്‍വീസില്‍നിന്ന് വിരമിച്ചത്.\nതദ്ദേശസ്ഥാപനങ്ങള്‍ക്കുള്ള ഓംബുഡ്‌സ്മാനായും പ്രവര്‍ത്തിച്ചു. നിലവില് കേരള ഇന്‍ഫ്രാസ്ട്രക്ചര് ഇന്‍വസ്റ്റ്‌മെന്റ് ഫണ്ട് ബോര്‍ഡ് (കിഫ്ബി) അംഗമാണ്.\nസര്‍ക്കാര് സര്‍വീസില് പ്രധാന പദവികളിലും വിവിധ വകുപ്പുകളുടെ സെക്രട്ടറിയായും പ്രവര്‍ത്തിച്ചു. കൊച്ചി തുറമുഖ ട്രസ്റ്റ് ചെയര്‍മാന്, ടൈറ്റാനിയം എംഡി, കെഎസ്ആര്‍ടിസി ചീഫ് എക്‌സിക്യൂട്ടീവ്, ഗതാഗത കമീഷണര് തുടങ്ങിയ പദവികളിലും സേവനമനുഷ്ഠിച്ചു.\nസര്‍വീസില്‍നിന്ന് വിരമിച്ചശേഷവും പൊതുരംഗത്ത് സജീവമായിരുന്നു. നാല്‍പ്പതോളം കൃതികള് രചിച്ചിട്ടുണ്ട്. ‘വേദശബ്ദരത്‌നാകരം’ എന്ന ബൈബിള് വിജ്ഞാനകോശം 2000ലെ വൈജ്ഞാനിക സാഹിത്യത്തിനുള്ള കേരള സാഹിത്യ അക്കാദമി പുരസ്‌കാരമുള്‍പ്പെടെ നിരവധി പുരസ്‌കാരങ്ങള്‍ക്ക് അര്‍ഹമായി.\nകവടിയാര് മമ്മീസ് കോളനിയിലെ ചീരോത്തോട്ടം വീട്ടിലായിരുന്നു താമസം. ഭാര്യ: പരേതയായ അന്ന ബാബുപോള് (നിര്‍മല). മക്കള്: മറിയം ജോസഫ്, ചെറിയാന് സി പോള്. മരുമക്കള്: സതീഷ് ജോസഫ്, ദീപ. മുന് വ്യോമസേന സെക്രട്ടറിയും യുപിഎസ്‌സി അംഗവുമായിരുന്ന കെ റോയി പോള് സഹോദരനാണ്.\nTags: Bigstoryd babu pauldeathex additional cheif secretaryWriter


ഞെക്കാട് - വിക്കിപീഡിയ\nതിരുവനന്തപുരം ജില്ലയിലെ വർക്കല നഗരത്തിന് എട്ടു കിലോമീറ്റർ കിഴക്കുള്ള ഗ്രാമമാണ് ഞെക്കാട്. ആറ്റിങ്ങൽ വിദ്യാഭാസ ജില്ലയിലെ ഏറ്റവും വലിയ ഹൈസ്കൂളായ[അവലംബം ആവശ്യമാണ്] ഞെക്കാട് ഗവണ്മെന്റ് വൊക്കെഷനൽ ഹയർ സെക്കന്ററി സ്കൂൾ ഇവിടെ സ്ഥിതി ചെയ്യുന്നു. കരവാരം, ചെറുന്നിയൂർ, നാവായിക്കുളം, പള്ളിക്കൽ, മണമ്പൂർ എന്നിവയാണ് തൊട്ടടുത്തുള്ള ഗ്രാമങ്ങൾ.\nപ്രസിദ്ധ സിംഗപ്പൂർ നോവലെഴുത്തുകാരനായ ജി.പി. ഞെക്കാട് എന്ന തൂലീകാനാമത്തിലറിയപ്പെടുന്ന വില്ലയിൽ രാമൻ ഗോപാലപിള്ളയുടെ സ്വദേശം ഇവിടെയാണ്.\n↑ "ഞെക്കാട് ഗ്രാമം". ശേഖരിച്ചത് 2020 ഓഗസ്റ്റ് 9. Check date values in: |access-date= (help)\n"https://ml.wikipedia.org/w/index.php?title=ഞെക്കാട്&oldid=3408597" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 04:31,9ഓഗസ്റ്റ് 2020.


ഗവർണർ സർക്കാർ പോര് അയയുന്നു, പ്രത്യേക നിയമസഭാ സമ്മളനത്തിന് ഗവർണർ അനുമതി നൽകിയേക്കും | kerala governor special legislative assembly session\nഗവർണർ സർക്കാർ പോര് അയയുന്നു, പ്രത്യേക നിയമസഭാ സമ്മളനത്തിന് ഗവർണർ അനുമതി നൽകിയേക്കും\nThiruvananthapuram, First Published Dec 26, 2020, 5:36 PM IST\nതിങ്കളാഴ്ച അനുമതി നൽകാൻ സാധ്യത. മുഖ്യമന്ത്രിയുടെ ഓഫീസ് കൂടുതൽ വിശദീകരണം നൽകിയതും മന്ത്രിമാരും സ്പീക്കറും നേരിട്ട് കണ്ടതും നിർണ്ണായകമായതായാണ് വിവരം.\nതിരുവനന്തപുരം: ദിവസങ്ങളോളം നീണ്ടുനിന്ന ഗവർണർ- സർക്കാർ പോര് അയയുന്നു. കാര്‍ഷിക നിയമ ഭേദഗതിക്കെതിരായ പ്രമേയം പാസാക്കുന്നതിന് പ്രത്യേക നിയമസഭാ സമ്മളനം വിളിച്ച് ചേർക്കുന്നതിന് ഗവർണർ അനുമതി നൽകിയേക്കും. തന്നെ സന്ദര്‍ശിച്ച് സ്പീക്കര് ശ്രീരാമകൃഷ്ണനോട് ഇതുസംബന്ധിച്ച സൂചന ഗവര്‍ണര് ആരിഫ് മുഹമ്മദ് ഖാൻ നൽകിയതായാണ് വിവരം. നയപ്രഖ്യാപന പ്രസംഗത്തിന് ക്ഷണിക്കാൻ ആയിരുന്നു സ്പീക്കർ രാജ്ഭവനിലെത്തിയത്. തിങ്കളാഴ്ച അനുമതി നൽകാൻ സാധ്യത. മുഖ്യമന്ത്രിയുടെ ഓഫീസ് കൂടുതൽ വിശദീകരണം നൽകിയതും മന്ത്രിമാരും സ്പീക്കറും നേരിട്ട് കണ്ടതും നിർണ്ണായകമായതായാണ് വിവരം. അങ്ങനെയെങ്കിൽ ഈ മാസം 31 ന് സഭ ചേരും.\nപ്രത്യേക നിയമസഭാ സമ്മേളനം; സ്പീക്കര് രാജ്ഭവനിലെത്തി, അതൃപ്തി മറച്ചു വയ്ക്കാതെ ഗവര്‍ണര്\nഅതേ സമയം അനുമതി ചോദിച്ച രീതിയിലുള്ള അതൃപ്തി ഗവര്‍ണര് സ്പീക്കറെ അറിയിച്ചതായാണ് വിവരം. മന്ത്രിമാരും സ്പീക്കറുമടക്കം വിശദീകരിച്ചതോടെ കർഷക പ്രശ്നത്തിൻറെ ഗൗരവം ഗവർണ്ണറെ ബോധ്യപ്പെടുത്താൻ കഴിഞ്ഞെന്നാണ് സർക്കാർ വിലയിരുത്തൽ. 31 ന് സഭ ചേരാൻ അനുമതി തേടി അയച്ച ഫയലിലും കാർഷിക നിയമഭേദഗതി കർഷകർക്കുണ്ടാക്കുന്ന ദോഷങ്ങളെ കുറിച്ച് വിശദീകരിച്ചിരുന്നു.\nLast Updated Dec 26, 2020, 5:42 PM IST\nഗവർണർ അനുമതി നൽകിയേക്കും\nപ്രത്യേക നിയമസഭാ സമ്മളനം


ഗലാത്യർ5| ഓൺലൈൻ ബൈബിൾ | പുതിയ ലോക ഭാഷാന്തരം\n5 ആ സ്വാതന്ത്ര്യത്തിനായിട്ടത്രേ ക്രിസ്‌തു നമ്മെ മോചിപ്പിച്ചത്; ആകയാൽ അതിൽ ഉറച്ചുനിൽക്കുവിൻ; വീണ്ടും നിങ്ങൾ അടിമനുകത്തിൻകീഴിലാകാൻ ഇടവരരുത്.\n2 നിങ്ങൾ പരിച്ഛേദനയേൽക്കുന്നെങ്കിൽ ക്രിസ്‌തുവിനെക്കൊണ്ടു നിങ്ങൾക്ക് ഒരു പ്രയോജനവുമില്ലെന്ന് പൗലോസ് എന്ന ഞാൻ നിങ്ങളോടു പറയുന്നു.\n3 പരിച്ഛേദനയേൽക്കുന്ന ഏതൊരുവനോടും ഞാൻ വീണ്ടും പറയുന്നു: അവൻ ന്യായപ്രമാണം മുഴുവൻ പാലിക്കാൻ കടപ്പെട്ടവനാണ്.\n4 ന്യായപ്രമാണത്താൽ നീതീകരിക്കപ്പെടുവാൻ ശ്രമിക്കുന്ന നിങ്ങൾ ക്രിസ്‌തുവിൽനിന്ന് അകന്നുപോയിരിക്കുന്നു; അവന്‍റെ കൃപയിൽനിന്നു വീണുപോയിരിക്കുന്നു.\n5 ഞങ്ങളോ ആത്മാവിന്‍റെ സഹായത്താൽ, വിശ്വാസത്തിലൂടെയുള്ള നീതീകരണത്തിനായി പ്രത്യാശയോടെ കാത്തിരിക്കുന്നു.\n6 പരിച്ഛേദന ഏൽക്കുന്നതോ ഏൽക്കാതിരിക്കുന്നതോ അല്ല, സ്‌നേഹത്താൽ വ്യാപരിക്കുന്ന വിശ്വാസമത്രേ ക്രിസ്‌തുയേശുവിൽ പ്രധാനം.\n7 നിങ്ങൾ നന്നായി ഓടിയിരുന്നു. സത്യം അനുസരിക്കുന്നതിൽനിന്നു നിങ്ങളെ തടഞ്ഞത് ആർ?\n8 ഇത്തരമൊരു പ്രേരണ നിങ്ങളെ വിളിച്ചവനിൽനിന്ന് ഉണ്ടായതല്ല.\n9 അൽപ്പം പുളിമാവ് പിണ്ഡത്തെ മുഴുവനും പുളിപ്പിക്കുന്നു.\n10 കർത്താവിനോട് ഏകീഭവിച്ചവരായ നിങ്ങൾക്ക് മറ്റൊരു കാഴ്‌ചപ്പാട് ഉണ്ടാകുകയില്ലെന്ന് എനിക്കുറപ്പുണ്ട്. നിങ്ങളുടെ ഇടയിൽ കുഴപ്പമുണ്ടാക്കുന്നവൻ ആരുതന്നെയായാലും അവനു ശിക്ഷാവിധി ഉണ്ടാകും.\n11 സഹോദരന്മാരേ, ഞാനിപ്പോഴും പരിച്ഛേദനയാണു പ്രസംഗിക്കുന്നതെങ്കിൽ ഞാൻ എന്തിനു പീഡിപ്പിക്കപ്പെടണം? ഞാൻ അതാണു പ്രസംഗിച്ചിരുന്നതെങ്കിൽ ദണ്ഡനസ്‌തംഭംനിമിത്തമുള്ള ഇടർച്ച ഉണ്ടാകുമായിരുന്നില്ലല്ലോ.\n12 പരിച്ഛേദനയുടെ പേരിൽ നിങ്ങളെ തിരിച്ചുകളയാൻ നോക്കുന്നവർക്ക് ആ അംഗംതന്നെയങ്ങു ഛേദിച്ചുകളയരുതോ?\n13 സഹോദരന്മാരേ, സ്വാതന്ത്ര്യത്തിലേക്കാണു നിങ്ങൾ വിളിക്കപ്പെട്ടിരിക്കുന്നത്; എന്നാൽ ഈ സ്വാതന്ത്ര്യം ജഡാഭിലാഷങ്ങൾക്കു പ്രചോദനമാകാൻ ഇടവരുത്തരുത്; പ്രത്യുത, സ്‌നേഹത്തോടെ അന്യോന്യം ദാസരായി വർത്തിക്കുവിൻ.\n14 “നിന്‍റെ അയൽക്കാരനെ നിന്നെപ്പോലെതന്നെ സ്‌നേഹിക്കണം” എന്ന ഏക കൽപ്പനയിൽ ന്യായപ്രമാണം മുഴുവനും അടങ്ങിയിരിക്കുന്നു.\n15 എന്നാൽ നിങ്ങൾ പരസ്‌പരം കടിച്ചുകീറുകയും വിഴുങ്ങിക്കളയുകയും ചെയ്യുന്നെങ്കിലോ? ഇങ്ങനെ, ഒരുവനാൽ ഒരുവൻ നശിച്ചുപോകാൻ ഇടവരാതെ സൂക്ഷിച്ചുകൊള്ളുവിൻ.\n16 ആത്മാവിനെ അനുസരിച്ചു നടക്കുവിൻ; അപ്പോൾ ജഡാഭിലാഷങ്ങൾ തൃപ്‌തിപ്പെടുത്താൻ നിങ്ങൾ മുതിരുകയില്ല.\n17 ജഡാഭിലാഷം ആത്മാവിനും ആത്മാഭിലാഷം ജഡത്തിനും എതിരാണ്; ഇവ പരസ്‌പരവിരുദ്ധങ്ങളാകയാൽ നിങ്ങൾ ആഗ്രഹിക്കുന്നതു ചെയ്യാൻ നിങ്ങൾക്കു കഴിയുന്നില്ല.\n18 ആത്മാവിനാൽ നയിക്കപ്പെടുന്നവരാണെങ്കിൽ നിങ്ങൾ ന്യായപ്രമാണത്തിന് അധീനരല്ല.\n19 ജഡത്തിന്‍റെ പ്രവൃത്തികൾ പരസംഗം, അശുദ്ധി, ദുർന്നടപ്പ്,*\n20 വിഗ്രഹാരാധന, ഭൂതവിദ്യ, ശത്രുത, ശണ്‌ഠ, സ്‌പർധ, ക്രോധം, കലഹം, ഭിന്നത, ഭിന്നപക്ഷങ്ങൾ,\n21 അസൂയ, മദ്യപാനം,* വെറിക്കൂത്ത് തുടങ്ങിയവ ആകുന്നു. ഈ വക പ്രവർത്തിക്കുന്നവർ ദൈവരാജ്യം അവകാശമാക്കുകയില്ല എന്ന് മുമ്പത്തെപ്പോലെതന്നെ ഞാൻ വീണ്ടും നിങ്ങൾക്കു മുന്നറിയിപ്പു തരുന്നു.\n22 എന്നാൽ ആത്മാവിന്‍റെ ഫലമോ സ്‌നേഹം, സന്തോഷം, സമാധാനം, ദീർഘക്ഷമ, ദയ, നന്മ,* വിശ്വാസം,\n23 സൗമ്യത, ആത്മനിയന്ത്രണം എന്നിവയാകുന്നു. ഇവയ്‌ക്കെതിരായി ഒരു ന്യായപ്രമാണവുമില്ല.\n24 ക്രിസ്‌തുയേശുവിനുള്ളവർ തങ്ങളുടെ ജഡത്തെ അതിന്‍റെ സകല രാഗമോഹങ്ങളോടുംകൂടെ സ്‌തംഭത്തിൽ തറച്ചിരിക്കുന്നു.\n25 നാം ആത്മാവിനാൽ ജീവിക്കുന്നെങ്കിൽ നമുക്ക് ആത്മാവിനെ അനുസരിച്ചു നടക്കുകയും ചെയ്യാം.\n26 അന്യോന്യം വെല്ലുവിളിച്ചും അന്യോന്യം അസൂയപ്പെട്ടുംകൊണ്ട് നമുക്ക് ദുരഭിമാനികൾ ആകാതിരിക്കാം.\n^ ഗലാ 5:19* ഗ്രീക്കിൽ, അസെൽജിയ. ഈ പദം, ഒരുവൻ ധിക്കാരത്തോടെയും പുച്ഛത്തോടെയും ദൈവിക നിയമങ്ങൾ ലംഘിക്കുന്നതിനെ കുറിക്കുന്നു.\n^ ഗലാ 5:21* ഗ്രീക്ക് പദം, ഉന്മത്തനാകാൻ നിയന്ത്രണം വിട്ട് മദ്യപിക്കുന്നതിനെ കുറിക്കുന്നു.\n^ ഗലാ 5:22* റോമർ 15:14-ന്‍റെ അടിക്കുറിപ്പു കാണുക.\nmailto:?body=ബൈബിൾ ഓൺലൈനായി വായിക്കുക%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D48%26Chapter%3D5%26wtlocale%3DMY%26srcid=share⊂ject=ബൈബിൾ ഓൺലൈനായി വായിക്കുക


പോലീസ് കസ്റ്റഡിയില് യുവാവ് മരിച്ചു; പറവൂരിൽ ചൊവ്വാഴ്ച ഹർത്താൽ - MALABAR FLASH\nHome death Ernakulam Harthal Kerala News Police കേരളം കേരള വാര്‍ത്ത പോലീസ് കസ്റ്റഡിയില് യുവാവ് മരിച്ചു; പറവൂരിൽ ചൊവ്വാഴ്ച ഹർത്താൽ\nപോലീസ് കസ്റ്റഡിയില് യുവാവ് മരിച്ചു; പറവൂരിൽ ചൊവ്വാഴ്ച ഹർത്താൽ\nകൊച്ചി: വരാപ്പുഴയിൽ വീട് ആക്രമിച്ചതിനെത്തുടർന്ന് ഗൃഹനാഥൻ തൂങ്ങി മരിച്ച സംഭവത്തിൽ പോലീസ് കസ്റ്റഡിയിൽ എടുത്ത യുവാവ് ആശുപത്രിയിൽ മരിച്ചു. ഞായറാഴ്ച യാണു ശ്രീജിത്തിനെ (26) പോലീസ് ആശുപത്രിയിൽ എത്തിക്കുന്നത്.[www.malabarflash.com]\nഗാസ്ട്രോഎൻട്രോളജി വിഭാഗത്തിൽ പ്രവേശിപ്പിച്ച ശ്രീജിത്തിനെ ശസ്ത്രക്രിയയ്ക്ക് വിധേയനാക്കിയിരുന്നു. ശ്രീജിത്തിന്റെ ആന്തരികാവയവങ്ങൾക്കു ക്ഷതമേറ്റതായാണു പ്രാഥമിക നിഗമനം.\nമരണത്തിൽ പ്രതിഷേധിച്ച് ബിജെപി ചൊവ്വാഴ്ച പറവൂരിൽ ഹർത്താലിന് ആഹ്വാനം ചെയ്തു. രാവിലെ ആറു മുതൽ വൈകിട്ട് ആറു വരെയാണു ഹർത്താൽ.\nതിങ്കളാഴ്ച മനുഷ്യാവകാശ കമ്മിഷൻ അംഗം ശ്രീജിത്തിനെ സന്ദർശിക്കാനെത്തിയിരുന്നു. കസ്റ്റഡിയിൽ ശ്രീജിത്തിനെ മർദിച്ചതായി ബന്ധുക്കളും ആരോപിച്ചു. അതിനു പിന്നാലെയാണ് വൈകിട്ട് ഏഴു മണിയോടെ ശ്രീജിത്തിന്റെ മരണം സംഭവിക്കുന്നത്.\nമരണം സംബന്ധിച്ച് ക്രൈംബ്രാഞ്ച് ഡിവൈഎസ്പി അന്വേഷിക്കുമെന്നു ആലുവ റൂറൽ എസ്പി എ.വി. ജോർജ് പറഞ്ഞു. മുതിർന്ന ഡോക്ടർമാരുടെ നേതൃത്വത്തിലുള്ള സംഘം മൃതദേഹം പോസ്റ്റുമോർട്ടം ചെയ്യും. പോസ്റ്റ്മോർട്ടത്തിന്റെ ദൃശ്യങ്ങൾ വിഡിയോ എടുത്തു സൂക്ഷിക്കുമെന്നും പോലീസ് അറിയിച്ചു.\nഅതേസമയം മരണത്തിന് ഇടയാക്കിയത് പോലീസ് മർദനമാവാൻ ഇടയില്ലെന്നാണ് പോലീസിന്റെ ഭാഗം. നാട്ടുകാരുമായുള്ള സംഘർഷത്തിൽ മർദനമേറ്റതായി ശ്രീജിത് തന്നെ താലൂക്ക് ആശുപത്രിയിൽ എത്തിച്ചപ്പോൾ പറഞ്ഞിരുന്നെന്നും കോടതിയിൽ കൊണ്ടു പോകുന്നതിനു മുമ്പ് വയറ്റിൽ വേദനയുണ്ടെന്നു പറഞ്ഞപ്പോൾ സ്വകാര്യ ആശുപത്രിയിൽ പ്രവേശിപ്പിക്കുകയായിരുന്നു എന്നും റൂറൽ എസ്പി എ.വി.ജോർജ് പറഞ്ഞു.\nഗൃഹനാഥന്റെ മരണത്തെ തുടർന്ന് ശ്രീജിത് ഉൾപ്പെടെ പത്തു പേരെ കസ്റ്റഡിയിൽ എടുത്തിരുന്നു. മജിസ്ട്രേറ്റിന്റെ വീട്ടിലേക്കു കൊണ്ടു ചെന്നപ്പോൾ പിറ്റേന്ന് കോടതിയിൽ ഹാജരാക്കിയാൽ മതി എന്നു പറഞ്ഞു. തുടർന്നാണ് താലൂക്ക് ആശുപത്രിയിൽ പരിശോധനയ്ക്ക് എത്തിച്ചത്. തനിക്ക് മർദനമേറ്റതായി ശ്രീജിത്ത് ആശുപത്രിയിൽ അറിയിച്ചിട്ടുണ്ട്.\nശ്രീജിത്ത് ഉൾപ്പെടെയുള്ളവരെ ഒരുമിച്ചാണ് കസ്റ്റഡിയിൽ പാർപ്പിച്ചിരുന്നത്. പിറ്റേന്ന് കോടതിയിൽ കൊണ്ടു പോകുന്നതിന് മുമ്പ് വയറ്റിൽ വേദനയുള്ളതായി പറഞ്ഞപ്പോൾ ആസ്റ്റർ മെഡ്സിറ്റിയിൽ പ്രവേശിപ്പിക്കുകയായിരുന്നു എന്നും എസ്പി പറഞ്ഞു.\nമണ്ഡലം കോൺഗ്രസ് കമ്മിറ്റി ചൊവ്വാഴ്ച രാവിലെ പോലീസ് സ്റ്റേഷൻ മാർച്ച് നടത്തും. ഗൃഹനാഥന്റെ മരണത്തിലും ശ്രീജിത്തിന്റെ മരണത്തിലും സമഗ്ര അന്വേഷണം വേണമെന്നു ലോക്കപ്പ് മരണങ്ങൾ തുടർക്കഥയാവുന്നത് കേരളത്തിന് നാണക്കേടായി മാറിയെന്നും ഡിസിസി പ്രസിഡന്റ് ടി.ജെ.വിനോദ് പറഞ്ഞു.


Malayalam news || ഹൈ പ്രെഷര് ഹോം, കാര് വാഷറുമായി ബോഷ് പവര് ടൂള്‍സ്\nബോഷ് പവര് ടൂള്‍സിന്റെ ഹൈ പ്രെഷര് ഹോം, കാര് വാഷര് എക്യൂടി 33-11 വിപണിയിലെത്തി. മഴക്കാലത്തെ മുന്നില് കണ്ട് നിര്‍മ്മിച്ചിരിക്കുന്ന എക്യൂടി 33-11 വാഹനങ്ങളിലെ ചെളി അകറ്റാനും വീടിന്റെ തറ, അകത്തളങ്ങള് എന്നിവ എളുപ്പത്തില് വൃത്തിയാക്കാനും സഹായിക്കുന്നു.\nഎക്യൂടി 33-11 കൂടാതെ മൂന്ന് വ്യത്യസ്‌ത വാഷര് മോഡലുകള് കൂടി ബോഷ് പുറത്തിറക്കിയിട്ടുണ്ട്. പ്രെഷര്, മോട്ടോര് പവര്, ഫ്‌ളോറേറ്റ് എന്നിവ വ്യത്യാസപ്പെടുത്തി നിര്‍മ്മിച്ചിരിക്കുന്ന വാഷറുകള് നിരപ്പല്ലാത്ത പ്രതലങ്ങള് വൃത്തിയാക്കാന് സഹായിക്കുന്നു. 10,500 മുതല് 18,000 രൂപ വരെയാണ് വില.\nജെറ്റ് ഫാന് നോസില്, ലാന്‍സ്, വാട്ടര് ഫില്‍റ്റര്,3മീറ്റര് ഹൈ പ്രെഷര് ഹോസ്, 450 മില്ലി ലിറ്റര് ഹൈ പ്രെഷര് ഫോം നോസില് എന്നിവയോടു കൂടിയാണ് എക്യൂടി 33-11 വാഷര് വിപണിയിലെത്തുന്നത്. വാഷറിനോടൊപ്പം ഉപയോഗിക്കുന്ന എല്ലാവിധ ആക്‌സെസറികളും വാഷറില് തന്നെ ഒതുക്കിവെയ്‌ക്കാന് സഹായിക്കുന്ന ഡിസൈനാണ് എക്യൂടി 33-11 ന്റേത്. ജര്‍മനയിലെ ഹാംബര്‍ഗില് വെച്ചു നടന്ന ഇഫ് ഡിസൈന് അവാര്‍ഡില്, 2015ലെ മികച്ച ഡിസൈനായി എക്യൂടി 33-11 തെരെഞ്ഞെടുക്കപ്പെട്ടിരുന്നു


പ്രഗ്യ സിങ് താക്കൂറിനെ കാണാനില്ലെന്ന് പോസ്റ്ററുകള്, കാന്‍സര് ചികിത്സയിലെന്ന് ബിജെപി - BIGNEWSLIVE | Latest Malayalam News\nഭോപ്പാല്: കൊറോണക്കാലത്ത് ഭോപ്പാലിലെ ജനങ്ങള് ബുദ്ധിമുട്ടനുഭവിക്കുമ്പോഴും എംപിയായ പ്രഗ്യാ സിങ് താക്കൂറിനെ കാണാനില്ലെന്ന് പോസ്റ്ററുകള്. നഗരത്തിന്റെ വിവിധ ഭാഗങ്ങളിലാണ് പോസ്റ്ററുകള് പ്രത്യക്ഷപ്പെട്ടത്. പ്രഗ്യയുടെ ചിത്രം പതിപ്പിച്ച പോസ്റ്ററുകളില് ‘ഗംഷുദാ കി തലാഷ്’ (കാണാതായവര്‍ക്കായി തിരയുക) എന്ന് രേഖപ്പെടുത്തിയിരുന്നു.\nഭോപ്പാലില് 1400ഓളം പേര്‍ക്കാണ് കൊറോണ ബാധിച്ചത്. കൊറോണ കാരണം ജനങ്ങള് ബുദ്ധിമുട്ടനുഭവിക്കുമ്പോഴും അവരുടെ എംപിയെ എവിടെയും കാണാനില്ലെന്ന് പറയുന്ന പോസ്റ്ററുകളാണ് നഗരത്തിന്റെ വിവിധ ഭാഗങ്ങളിലായി ഇപ്പോള് പ്രത്യക്ഷപ്പെട്ടിരിക്കുന്നത്.\n”ഇനി വോട്ട് ചെയ്യുന്നതിന് മുമ്പ് വോട്ടര്‍മാര് ഒരുവട്ടം ചിന്തിക്കണം. ഒരു വശത്ത് മുന് മുഖ്യമന്ത്രി ദ്വിഗ് വിജയ് സിംഗ് വോട്ടെടുപ്പില് പരാജയപ്പെട്ടിട്ടും മുഴുവന് സമയവും മണ്ഡലത്തില് പ്രവര്‍ത്തിക്കുകയാണ്. അതേസമയം തിരഞ്ഞെടുക്കപ്പെട്ട പാര്‍ലമെന്റ് അംഗത്തെ എവിടെയും കാണാനില്ല” എന്ന് മുന് മന്ത്രിയും മുതിര്‍ന്ന കോണ്‍ഗ്രസ് നേതാവുമായ കമലേശ്വര് പട്ടേല് പറഞ്ഞു.\nദുരിത കാലത്ത് ജനങ്ങളോടൊപ്പം നില്‍ക്കാന് കഴിയാത്ത ജനപ്രതിനിധികളെ ഇനി ജനം തിരഞ്ഞെടുക്കരുത്. പ്രഗ്യാ താക്കൂറിനോട് വരാന് ഞങ്ങള് അഭ്യര്‍ത്ഥിക്കുകയാണ്. അവര്‍ക്ക് ഇപ്പോള് സ്വന്തം സര്‍ക്കാരുണ്ടെന്നും വിഷമിക്കേണ്ട കാര്യമില്ലെന്നും കമലേശ്വര് പട്ടേല് കൂട്ടിച്ചേര്‍ത്തു.\nഅതേസമയം, പ്രഗ്യാ സിങിനെ കാണാനില്ലെന്ന പോസ്റ്ററുകള് പ്രത്യക്ഷപ്പെട്ടതിന് പിന്നാലെ ബിജെപി വക്താവ് രാഹുല് കോത്താരി രംഗത്തെത്തി. പ്രഗ്യാ താക്കൂര് ഇപ്പോള് കണ്ണിനും കാന്‍സറിനും എയിംസില് ചികിത്സതേടുകയാണ്. പലചരക്ക് സാധന വിതരണം, സാമൂഹിക അടുക്കളയിലൂടെ ഭക്ഷണം വിതരണം തുടങ്ങിയ നിരവധി പ്രവൃത്തികള് അവര് നടത്തുന്നുണ്ടെന്നും കോതാരി പറഞ്ഞു.


Srilanka – Bahrain Vartha\nകൊളംബോ സ്ഫോടനം അന്വേഷിക്കാൻ എൻ.ഐ.എ സംഘം ശ്രീലങ്കയിലേക്ക്\nന്യൂഡൽഹി: ഈസ്റ്റര് ദിനത്തില് ശ്രീലങ്കയില് ഉണ്ടായ സ്‌ഫോടന പരമ്പരയെക്കുറിച്ച് അന്വേഷണം നടത്താൻ എൻ.ഐ.എ സംഘം ശ്രീലങ്കയിലേക്ക്. ഐ.എസ് കേരള ഘടകത്തിന്റെ ബന്ധം അന്വേഷിക്കാനാണ് എന്.ഐ.എ സംഘം ശ്രീലങ്കയിലെത്തുക. അന്വേഷണത്തില് പങ്കാളികളാവാന് ആഭ്യന്തര മന്ത്രാലയമാണ് എന്.ഐ.എയ്ക്ക് അനുമതി നൽകിയത്. എന്.ഐ.എ ഡയറക്ടര് ജനറല് വൈ.സി മോഡിയുടെ നേതൃത്വത്തിലുള്ള സംഘമാണ് ശ്രീലങ്കയിലേക്ക് ...\nശ്രീലങ്കക്കുള്ള ആദരസൂചകമായി ബുർജ് ഖലീഫയിൽ ലങ്കൻ പതാക\nഈസ്റ്റർ ദിനത്തിൽ ലോകത്തെ നടുക്കിയ ചാവേർ ആക്രമണത്തിൽ മരണപ്പെട്ട ശ്രീലങ്കൻ പൗരന്മാർക്ക് വേണ്ടി പിന്തുണ പ്രഖ്യാപിച്ചുകൊണ്ട് ലോകത്തിലെ ഏറ്റവും വലിയ കെട്ടിടമായ യുഎഇയിലെ ബുർജ് ഖലീഫയിൽ ശ്രീലങ്കൻ പതാക ദൃശ്യമായി. ലോകത്തെ നടുക്കിയ വലിയ ഭീകരാക്രമണത്തിൽ 321 ജീവനുകളാണ് പൊലിഞ്ഞത്.\nകൊളംബോ ഭീകരാക്രമണം; കൊല്ലപ്പെട്ടവരിൽ മുൻ ബഹ്‌റൈൻ നിവാസിയും\nമനാമ: ശ്രീലങ്കയിൽ ഈസ്റ്റർ ഞായറാഴ്ച നടന്ന ഭീകര ആക്രമണത്തിൽ കൊല്ലപ്പെട്ടവരിൽ മുൻ ബഹ്‌റൈൻ നിവാസിയും. കൊളംബോയിലെ ഷാൻഗ്രി-ലാ ഹോട്ടലിൽ നടന്ന സ്ഫോടനത്തിൽ മരണപ്പെട്ട റസീന കുക്കടി 15 വർഷത്തിലേറെ അവരുടെ കുടുംബത്തോടൊപ്പം ബഹ്‌റൈനിൽ താമസിച്ചിരുന്നു. പത്തുദിവസം മുന്‍പാണ് റസീന ഭര്‍ത്താവിനൊപ്പം വിനോദയാത്രയ്ക്ക് കൊളംബോയില് എത്തിയത്. സ്ഫോടനം നടന്നപ്പോൾ അവർ ...\nകൊളംബോ സ്ഫോടനം; കൊല്ലപ്പെട്ടവരിൽ മലയാളിയും\nകൊളംബോ: ഈസ്റ്റര് പ്രാര്‍ത്ഥനാ ചടങ്ങുകള്‍ക്കിടെ ശ്രീലങ്കന് തലസ്ഥാനമായ കൊളംബോയിലെ ക്രിസ്ത്യന് പള്ളികളില് ഉള്‍പ്പെടെ വിവധയിടങ്ങളില് സ്‌ഫോടനം. കൊളംബോ, ബട്ടിക്കലോവ, നെഗോംബോ, കൊച്ചിക്കാടെ എന്നിവിടങ്ങളിലാണ് സ്ഫോടനം നടന്നത്. സംഭവത്തില് 207-ഓളം പേര് മരിച്ചതായും നിരവധി പേര്‍ക്ക് പരിക്കേറ്റതായും അധികൃതര് പറയുന്നു. കൊളംബോ സ്ഫോടന പരമ്പരയില് കൊല്ലപ്പെട്ടവരില് മലയാളി യുവതിയും. കാസര്‍കോട് ...


നൽകിയത് തെറ്റായ മേൽവിലാസം, ഡെലിവറി ബോയിയ്ക്ക് ഭക്ഷണം സമ്മാനമായി നൽകി; ഇത് ഹൃദയം തൊട്ടൊരു പ്രതികരണം…\nSajnas March 2, 2022\nഈ ലോകം വിവരണാതീതമായ യാദൃശ്ചികതകൾ നിറഞ്ഞതാണ്. ആരെയാണ് നമ്മൾ കണ്ടുമുട്ടുന്നത് ആരാണ് നമുക്ക് കൈത്താങ്ങാവുന്നത് എന്നത് മുൻകൂട്ടി കാണാൻ പറ്റില്ല. ഒരിക്കൽ പോലും അറിയാത്തവരാകാം ഒരു പക്ഷെ നമുക്ക് ഒരു നേരത്തെ പുഞ്ചിരി സമ്മാനിക്കുന്നത്. അതിന് ഒരു ഉദാഹരണമാണ് സോഷ്യൽ മീഡിയയിൽ പ്രചരിക്കുന്ന ഈ സംഭവം വ്യക്തമാക്കുന്നത്. ഒരാൾ ഒരു റെസ്റ്റോറന്റിൽ നിന്ന് ഒരു ഓൺലൈനിൽ ഭക്ഷണം ഓർഡർ നൽകിയിരുന്നു. പക്ഷേ അബദ്ധത്തിൽ തെറ്റായ വിലാസമാണ് നൽകിയത്.\nതനിക്ക് ഓർഡർ ഡെലിവറി ചെയ്യാൻ പോകുന്ന ഡെലിവറി ബോയുമായി ഉണ്ടായ അനുഭവമാണ് ഷാ ഡേവിസ് എന്നയാൾ ഫേസ്ബുക്കിൽ പങ്കുവെച്ചത്. ഈ സംഭവമാണ് ഇപ്പോൾ സോഷ്യൽ മീഡിയയിൽ ശ്രദ്ധനേടുന്നത്. ഭക്ഷണം ഓർഡർ ചെയ്ത് കഴിഞ്ഞ് ഡെലിവെറി സമയത്താണ് വിലാസം മാറ്റാൻ മറന്ന വിവരം ശ്രദ്ധയിൽ പെട്ടത്. താൻ മുമ്പ് താമസിച്ചിരുന്ന വിലാസത്തിലേക്ക് ഭക്ഷണം എത്തിക്കാൻ പുറപ്പെട്ട ഡെലിവറിക്കാരനുമായുള്ള ചാറ്റിന്റെ സ്ക്രീൻഷോട്ട് അദ്ദേഹം സോഷ്യൽ മീഡിയ പ്ലാറ്റ്‌ഫോമിൽ പോസ്റ്റ് ചെയ്തു.\nതാൻ ഇപ്പോൾ താമസിക്കുന്നത് അയോവയിൽ അല്ലെന്നും അത് തൻറെ പണ്ടത്തെ താമസസ്ഥലമായിരുന്നെന്നും ഡെലിവറി ബോയ്ക്ക് അയച്ച മെസേജിൽ പറയുന്നു. തനിക്ക് തെറ്റ് പറ്റിയതാണെന്നും ഡെലിവറി ബോയുടെ സമയം പാഴാകാതിരിക്കാൻ ഭക്ഷണം അയാളോട് എടുക്കാനും ഭക്ഷണം ആസ്വദിക്കാനും ഷാ ഡേവിസ് പറഞ്ഞു. ഡേവിസ് നൽകിയ മെസ്സേജിന് ഡ്രൈവർ നൽകിയ മറുപടി കണ്ണ് നനയ്ക്കുന്നതായിരുന്നു. സ്‌ക്രീൻഷോട്ടിൽ, ഡ്രൈവർ ഡേവിസിന് നന്ദി പറയുന്ന ചാറ്റും ഡേവിസ് പങ്കുവെച്ചിട്ടുണ്ട്.\nRead Also : യുക്രൈനിയൻ താരത്തെ എണീറ്റ് നിന്ന് കയ്യടിയോടെ വരവേറ്റ് ആരാധകർ, കണ്ണീരോടെ താരം; വികാരഭരിതമായ നിമിഷങ്ങൾക്ക് സാക്ഷ്യം വഹിച്ച് മത്സര വേദി…\n“ഞാൻ നിങ്ങളോട് വീണ്ടും നന്ദി പറയാൻ ആഗ്രഹിക്കുന്നു. ഇന്ന് എന്റെ സഹോദരന്റെ ജന്മദിനമാണ്. നിങ്ങൾ ഈ ഡെലിവറി എടുക്കാൻ നിർദ്ദേശിച്ച സ്ഥലത്ത് നിന്ന് വളരെ ദൂരെയല്ലാതെ അദ്ദേഹം അന്ത്യവിശ്രമം കൊള്ളുന്നു,” അദ്ദേഹം പറഞ്ഞു. “നിങ്ങൾ കാരണം ഞാൻ ഇന്ന് അദ്ദേഹത്തോടൊപ്പമാണ് ഭക്ഷണം കഴിക്കുന്നത്. ഇത് എനിക്ക് എത്രമാത്രം വിലപിടിപ്പുള്ളതാണെന്ന് നിങ്ങൾക്കറിയില്ല, ഞാൻ അതിനെ ശരിക്കും അഭിനന്ദിക്കുന്നു,” ഡെലിവറി ഡ്രൈവറുടെ പ്രതികരണം ഇങ്ങനെയായിരുന്നു.\nഇങ്ങനെയൊരു സംഭവം നടന്നതിൽ ഇപ്പോൾ ഞാൻ വളരെ സന്തോഷവാനാണെന്നും ഡേവിസ് കുറിച്ചു. ഇതിനോടകം നിരവധി പേരാണ് പോസ്റ്റ് ഷെയർ ചെയ്തത്. ഹൃദയ സ്പർശിയായ സംഭവം എന്നാണ് ഇതിനെ കുറിച്ച് ആളുകൾ പ്രതികരിച്ചത്.\nStory Highlights: Man Gives His Meal To Delivery Guy Due To Wrong Address, His Response Will Make You Teary-eyed\nRead more on: Inspiration | trending | viral


കേന്ദ്രമന്ത്രി എംജെ അക്ബര് രാജിവെച്ചു - Muhimmath\nകേന്ദ്രമന്ത്രി എംജെ അക്ബര് രാജിവെച്ചു\non 17:570Comment\nന്യൂഡല്‍ഹി: മീ ടൂ ക്യാമ്പയിന്റെ ഭാഗമായുള്ള വെളിപ്പെടുത്തലുകളെ തുടര്‍ന്ന് കേന്ദ്ര വിദേശകാര്യ സഹമന്ത്രി എംജെ അക്ബര് രാജിവെച്ചു.\nനിരവധി വനിതാ മാധ്യമ പ്രവര്‍ത്തകരാണ് അക്ബറിനെതിരെ ആരോപണവുമായി രംഗത്തെത്തിയത്. എന്നാല്, ആരോപണങ്ങള് നിഷേധിച്ച അക്ബര് തനിക്കെതിരെ ആദ്യമായി ആരോപണമുന്നയിച്ച മാധ്യമപ്രവര്‍ത്തകയായ പ്രിയ രമണിക്കെതിരെ മാനനഷ്ടക്കേസും നല്‍കിയിരുന്നു. ഇതിന് പിന്നാലെയാണ് രാജി.\nപ്രിയ രമണി അക്ബറിനെതിരെ ആരോപണവുമായി രംഗത്തെത്തിയതിന് പിന്നാലെ ഒരു ഡസനോളം വനിതാ മാധ്യമപ്രവര്‍ത്തകര് ലൈംഗികാതിക്രമത്തിന്റെ കഥകള് വെളിപ്പെടുത്തുകയായിരുന്നു. ഇതോടെ അക്ബറിന്റെ രാജിക്കായി സമ്മര്‍ദം ശക്തമായി. ആരോപണങ്ങള് ഉയര്‍ന്ന സമയത്ത് വിദേശത്തായിരുന്ന അക്ബര് കഴിഞ്ഞ ദിവസമാണ് തിരിച്ചെത്തിയത്. തിരിച്ചെത്തിയ വേളയില് ആരോപണങ്ങള് നിഷേധിച്ചെങ്കിലും രാജിയെക്കുറിച്ച് അദ്ദേഹ മൗനം പാലിക്കുകയായിരുന്നു.\nകേന്ദ്ര, വിനിതാ ശിശുക്ഷേമ മന്ത്രി മേനകാ ഗാന്ധിക്ക് പുറമെ മന്ത്രിസഭയിലെ തന്നെ മറ്റൊരംഗമായ സ്മൃതി ഇറാനിയും എം ജെ അക്ബറിനെതിരെ രംഗത്തെത്തിയിരുന്നു. അക്ബര് രാജിവെക്കണമെന്ന് കോണ്‍ഗ്രസും സി പി എമ്മും ആവശ്യപ്പെട്ടിരുന്നു.


വീണ്ടും സമനില; നിരാശ സമ്മാനിച്ച് ബ്ലാസ്റ്റേഴ്‌സ് | Reporter Live\nBy Web Desk\tNovember 2, 2018 10:17 pm A+ A-\nഅഞ്ച് കളികളില് തുടര്‍ച്ചയായ നാലാം കളിയിലും ബ്ലാസ്‌റ്റേഴ്‌സിന് സമനില. പൂണെയുമായി നടന്ന മത്സരമാണ് 1-1 എന്ന ഗോള് നിലയില് അവസാനിച്ചത്. നിര്‍ഭാഗ്യമായും റഫറിയുടെ പിഴവുകൊണ്ടുമെല്ലാം എന്ന് കാരണങ്ങള് നിരത്താമെങ്കിലും ഫലെമെത്തിയപ്പോള് പഴയ സമനിലയില് കൂടുതലൊന്നും ബ്ലാസ്റ്റേഴ്‌സിന് ലഭിച്ചില്ല.\nആദ്യ പകുതിയില് പൂണെ നേടിയ ഗോള് പതിമൂന്നാം മിനുട്ടിലായിരുന്നു പിറന്നത്. മാര്‍കോ സ്റ്റാന്‍കോവിച്ചായിരുന്നു ഗോള് ശില്‍പി. എന്നാല് തുടര്‍ന്ന് കണ്ടത് ബ്ലാസ്‌റ്റേഴ്‌സിന്റെ ആക്രമണമാണ്. മുന്നേറ്റ നിരയ്ക്ക് നിരന്തരം പന്തുലഭിച്ചുകൊണ്ടേയിരുന്നു. മധ്യനിരയില് സഹല് അബ്ദുസമദ് മികച്ച രീതിയില് പന്ത് കൈകാര്യം ചെയ്തതിനാല്‍ത്തന്നെ കളി ബ്ലാസ്റ്റേഴ്‌സിന്റെ വരുതിയില്‍നിന്നു. എന്നാല് വേണ്ടതുമാത്രം ലഭിച്ചില്ല. 41-ാം മിനുട്ടില് ഗോള് പിറന്നെങ്കിലും റഫറി അത് അനുവദിച്ചില്ല. കാണികളെയും പ്രേക്ഷകരെയും അതിശയിപ്പിച്ച നിലവാരമാണ് റഫറി കളിയിലുടനീളം കാഴ്ച്ചവച്ചത്.\nകളിയില് 66% സമയത്തും പന്ത് ബ്ലാസ്റ്റേഴ്‌സിന്റെ കയ്യിലായിരുന്നു എന്നത് ശ്രദ്ധേയമാണ്. 14 കോര്‍ണറുകളും ബ്ലാസ്‌റ്റേഴ്‌സിന് ലഭിച്ചു.\nഗോള് ലഭിക്കാതെ നിരാശനായ ബ്ലാസ്‌റ്റേഴ്‌സ് താരം കിര്‍മാരെവിച്ച് തന്നെ 61-ാം മിനുട്ടില് ഗോള് നേടി സമനിലയില് കളിയെത്തിച്ചു. അതിനിടെ കേരളത്തിന് എതിരായി ലഭിച്ച ഒരു പെനാല്‍റ്റി പൂണെ തുലച്ചുകളഞ്ഞതും രക്ഷയായി. ലീഗില് അഞ്ചാം സ്ഥാനത്താണ് കേരളം. പൂണെ ഒമ്പതാം സ്ഥാനത്തും. അഞ്ചാം തിയതി കൊച്ചിയില് ബ്ലാസ്റ്റേഴ്‌സും ബംഗളുരുവും തമ്മില് ഏറ്റുമുട്ടും.


ഹണീ ബീ രണ്ടാം ഭാഗം ആദ്യ ഭാഗത്തേക്കാള് ഗംഭീരമെന്ന് പറയാന് വരട്ടെ, മേക്കിങ് വീഡിയോ കാണൂ.. | Honey Bee2making video - Malayalam Filmibeat\nഹണീ ബീ രണ്ടാം ഭാഗം ആദ്യ ഭാഗത്തേക്കാള് ഗംഭീരമെന്ന് പറയാന് വരട്ടെ, മേക്കിങ് വീഡിയോ കാണൂ..\n| Updated: Monday, December 26, 2016, 19:27 [IST]\n2013ല് മലയാള സിനിമയിലെ ബോക്‌സോഫീസ് കളക്ഷനുകള് തകര്‍ത്ത ചിത്രമാണ് ഹണീ ബീ. ജീന് പോള് ലാല് സംവിധാനം ചെയ്യുന്ന ചിത്രത്തില് ആസിഫ് അലി, ഭാവന, ബാബു രാജ്, ശ്രീനാഥ് ഭാസി, ബാലു വര്‍ഗീസ്, ലെന എന്നിവരാണ് ചിത്രത്തില് കേന്ദ്ര കഥാപാത്രങ്ങളെ അവതരിപ്പിക്കുന്നത്.\nജീന് പോളിന്റെ മൂന്നാമത്തെ സംവിധാന സംരംഭമാണ് ഹണീ ബീ ടു. 2014ല് പുറത്തിറങ്ങിയ ഹായ് ഐ ആം ടോണിയായിരുന്നു ജീന് പോള് ലാലിന്റെ രണ്ടാമത്തെ ചിത്രം. ഹണീ ബീ രണ്ടാം ഭാഗത്തിന്റെ മേക്കിങ് വീഡിയോ കാണാം...\n2013ല് പുറത്തിറങ്ങിയ ഹണി ബീയുടെ ആദ്യ ഭാഗത്തിന് മികച്ച പ്രതികരണമായിരുന്നു. ജീന് പോള് ലാലിന്റെ ആദ്യ ചിത്രം കൂടിയായിരുന്നു ഇത്.\nആസിഫ് അലി,ലാല്, ഭാവന എന്നിവര്‍ക്ക് പുറമെ ലെനയും ചിത്രത്തില് ഒരു പ്രധാന കഥാപാത്രത്തെ അവതരിപ്പിക്കുന്നുണ്ട്. ബാബു രാജ്, ശ്രീനാഥ് ഭാസി, ലാലു എന്നിവരാണ് ചിത്രത്തിലെ മറ്റ് കഥാപാത്രങ്ങളെ അവതരിപ്പിക്കുന്നത്.\nചിത്രത്തില് ശ്രീനിവാസനും ഒരു പ്രധാന കഥാപാത്രത്തെ അവതരിപ്പിക്കുന്നുണ്ടെന്ന് റിപ്പോര്‍ട്ടുകളുണ്ട്.\nRead more about: malayalam film malayalam cinema malayalam movie news asif ali video bhavana മലയാളം സിനിമ ആസിഫ് അലി ജീന് പോള് ലാല് ഭാവന\nHoney Bee2making video.


''അക്രമികളെ സംരക്ഷിക്കുന്നത് പോലീസ് '' :: Janmabhumi Daily\n''അക്രമികളെ സംരക്ഷിക്കുന്നത് പോലീസ് ''\nTuesday 14 June 2016 2:35 pm IST\nകോഴിക്കോട്: സിപിഎം അക്രമത്തിലും പോലീസിന്റെ അവഗണനയിലും വേദനിച്ചുകഴിയുന്ന സ്ത്രീകള്‍ക്കും കുട്ടികള്‍ക്കും സമാശ്വാസം നല്‍കിക്കൊണ്ട് ദേശീയ വനിതാ കമ്മീഷന് ചെയര് പേഴ്‌സണ് ലളിത കുമരമംഗലത്തിന്റെ സന്ദര്‍ശനം. കണ്ണൂരിലെ പിണറായിയില് സിപിഎം അക്രമബാധിത പ്രദേശങ്ങള് സന്ദര്‍ശിച്ച ശേഷം ഏറെ തിരക്കിനിടയിലാണ് അവര് നിട്ടൂരിലെത്തിയത്. നാദാപുരത്തെ ഇയ്യങ്കോട്, നിട്ടൂര് എന്നിവിടങ്ങളില് സിപിഎം അക്രമത്തിനിരയായ നിരവധി സ്ത്രീകളും കുട്ടികളും കമ്മീഷനു മുമ്പില് തങ്ങളുടെ ദുരന്ത കഥകള് വിവരിച്ചു. സമയക്കുറവ് കാരണം വട്ടോളി വേദവ്യാസ സ്‌കൂള് ഹാളില് വെച്ചാണ് വനിതാ കമ്മീഷന് ഇവരില് നിന്ന് പരാതികള് സ്വീകരിച്ചത്. അക്രമം നടന്നിട്ട് ഏതാണ്ട് ഒരു മാസമാകാറായിട്ടും അക്രമികളെ അറസ്റ്റ് ചെയ്യാന് പോലീസ് മടിക്കുകയാണെന്ന് സ്ത്രീകള് പരാതിപ്പെട്ടു. ''മൂന്നുവണ്ടി പോലീസ് സ്ഥലത്തുള്ളപ്പോഴാണ് അക്രമത്തിന് നേതൃത്വം കൊടുത്ത വികാസ് ബസ് സ്റ്റോപ്പില് യാതൊരു പേടിയുമില്ലാതെ നിന്നത്. അക്രമികളെ പോലീസിന് ചൂണ്ടിക്കാണിച്ചുകൊടുത്തിട്ടുപോലും പോലീസ് അനങ്ങിയില്ല''. നിട്ടൂരിലെ സ്ത്രീകള് പറഞ്ഞു. തനിക്ക് നിരവധി കേസുകളുണ്ടെന്നും ഒരു കൊലക്കേസുകൂടി ഉണ്ടായാല് സാരമില്ലെന്നുമാണ് അക്രമികളില് പലരുടെയും സംസാരമെന്നും അവരെ പേടിച്ച് വീടുകളില് സ്വസ്ഥമായി ഉറങ്ങാന് കഴിയുന്നില്ലെന്നും സ്ത്രീകള് പറഞ്ഞു. തന്റെ കാതിലെ ആഭരണം പറിച്ചെടുക്കുകയും പണം കട്ടെടുക്കുകയും ചെയ്തവര്‍ക്ക് ഒരു ബുദ്ധിമുട്ടുമില്ലെന്നും തന്റെ മകനെ കള്ളക്കേസില് കുടുക്കിയിരിക്കുകയാണെന്നും നാദാപുരം ഇയ്യങ്കോട് കിഴക്കെയില് പാറു കരഞ്ഞുകൊണ്ട് വനിതാ കമ്മീഷനു മുമ്പില് തന്റെ വേദന വിവരിച്ചു. ''ബോംബുകള് ബക്കറ്റിലാക്കിയാണ് അക്രമികള് നടക്കുന്നത്. പോലീസിന്റെ പരിശോധന പേരിനുമാത്രമാണ്. ഞങ്ങള് മരിക്കാന് തയ്യാറാണ്. അവര് കൊല്ലാനും. എന്നാല് മരിക്കുന്നതു വരെ സ്വസ്ഥമായി ജീവിക്കാന് കഴിയണം'' പെരുമ്പമഠത്തില് രമ പറഞ്ഞു. പിഞ്ചുകുട്ടികളെ പോലൂം കത്തി കാണിച്ച് ഭീഷണിപ്പെടുത്തി. വര്‍ഷങ്ങളായി നിരന്തരം അക്രമം നേരിടുകയാണ്. ഇതിനൊരവസാനമുണ്ടാകണം. സ്ത്രീകള് ഒന്നടങ്കം കമ്മീഷനു മുന്നില് പരാതിപ്പെട്ടു. മക്കളെയും അമ്മയേയും കയ്യേറ്റം ചെയ്ത് അക്രമികള് തന്നെ മര്‍മ്മസ്ഥാനത്ത് ചവിട്ടിയതായി കിഴക്കയില് അനില്‍കുമാറിന്റെ ഭാര്യ ജീവന പറഞ്ഞു. പരാതികള്‍ക്ക് പരിഹാരം കാണുമെന്നും ക്രമസമാധാന ചുമതലയുള്ള സംസ്ഥാനത്തെ ഉയര്‍ന്ന പോലീസുദ്യോഗസ്ഥരോട് റിപ്പോര്‍ട്ട് തേടുമെന്നും അവര് ഉറപ്പു നല്‍കി. ദേശീയ വനിതാ കമ്മീഷന് അംഗം സുഷമ സാഹു, അഡ്വ. ഒ.എം. ശാലീന എന്നിവരോടൊപ്പമാണ് അവര് സിപിഎം അക്രമബാധിത പ്രദേശങ്ങള് സന്ദര്‍ശിച്ചത്. ബിജെപി സംസ്ഥാന സെക്രട്ടറിമാരായ അഡ്വ. ബി. ഗോപാലകൃഷ്ണന്, വി.കെ. സജീവന്, ജില്ലാ പ്രസിഡന്റ് ടി.പി. ജയചന്ദ്രന് മാസ്റ്റര്, അഡ്വ. കെ.വി. സുധീര്, ടി. ബാലസോമന്, എം.പി. രാജന്, രാമദാസ് മണലേരി, ടി.കെ. രാജന്, രാജീവന് അരൂര് എന്നിവര് സന്നിഹിതരായിരുന്നു.\nഅക്രമികളെ സംരക്ഷിക്കുന്ന പോലീസ് നടപടി അവസാനിപ്പിക്കണം : ബിഎംഎസ്\nചൈനയില് 13 അക്രമികളെ പോലീസ് വെടിവച്ചു കൊന്നു\nപോലീസ് അക്രമികളെ സഹായിക്കുന്നു കേന്ദ്രസേനയെ വിന്യസിക്കണം: ബിജെപി\nപ്രോട്ടോകോള് ഓഫീസറെ സംരക്ഷിക്കുന്നത് മുഖ്യമന്ത്രി\nഅക്രമികളെ ഉടന് അറസ്റ്റ് ചെയ്യണമെന്ന്\nജാമിയ നഗറിലെ കലാപം: 70 അക്രമികളെ തിരിച്ചറിഞ്ഞു; ചിത്രം പുറത്തുവിട്ട് ദല്‍ഹി പോലീസ്\nദാവൂദിനെ സംരക്ഷിക്കുന്നത് പാകിസ്ഥാന്: ഫാറൂഖ് തക്ല


ഓസ്‌ട്രേലിയയില് ട്വന്റി-20 കളിക്കുന്നതിന് പാക് താരങ്ങള്‍ക്ക് വിലക്ക്\nFriday 16th November 2012 8:50am\nബാഴ്‌സലോണ: പെപ് ഗാര്‍ഡിയോള ബാഴ്‌സലോണ വിട്ട് പോകാന് കാരണം ബാഴ്‌സലോണയിലെ കളിക്കാരാണെന്ന് ബഴ്‌സലോണിയന് ഡിഫന്‍ഡര് ഡാനി ആല്‍വ്‌സ്.\nടീമംഗങ്ങളില് നിന്ന് വേണ്ട പിന്തുണ ലഭിക്കാതിരുന്നതിനാലാണ് ഗാര്‍ഡിയോള ക്ലബ്ബ്് വിട്ട് പോകാന് കാരണമെന്നാണ് ആല്‍വ്‌സ് പറയുന്നത്. ബാഴ്‌സലോണയെ നാല് വര്‍ഷം നന്നായി നയിച്ച ഗാര്‍ഡിയോളയെ കളിക്കാര് വേണ്ട പരിഗണന നല്‍കിയില്ലെന്നും ആല്‍വ്‌സ് കുറ്റപ്പെടുത്തുന്നു.\nടീമംഗങ്ങളില് നിന്ന് വേണ്ട പിന്തുണ ലഭിക്കാത്തത് കൊണ്ടാണ് പോകുന്നതെന്ന് പെപ് തന്നോട് പറഞ്ഞിട്ടുണ്ടെന്നും ആല്‍വ്‌സ് പറയുന്നു.\nബാഴ്‌സലോണയില് നിന്ന് വേര്‍പിരിഞ്ഞ് ചെല്‍സിയയില് ചേരാനാണ് ഗാര്‍ഡിയോളയുടെ തീരുമാനമെന്നാണ് അദ്ദേഹവുമായി അടുത്ത വൃത്തങ്ങളില് നിന്നും ലഭിക്കുന്ന സൂചന.\nഅടുത്ത സീസണോടുകൂടി ചെല്‍സിയന് മാനേജ്‌മെന്റില് ഗാര്‍ഡിയോള ചേരുമെന്നാണ് അറിയുന്നത്.\nഗാര്‍ഡിയോളയുടെ സേവനം ലഭ്യമായ നാല് വര്‍ഷത്തിലാണ് ലാ ലീഗയിലും യൂറോപ്യന് കപ്പിലും ബാഴ്‌സലോണ മികച്ച പ്രകടനം നടത്തിയത്.


ഒബാമ vs ഉസാമ ; ഒരു കമാൻഡോ ഓപ്പറേഷന്റെ ഓർമകൾ | A Promised Land| Barack Obama\nNov 28, 2020, 10:56 PM IST\nപാകിസ്താനിലെ ആബട്ടാബാദിലെ വീട്ടിലേക്ക് അമേരിക്കൻ കമാൻഡോകൾ ഇരച്ചുകയറി ഉസാമ ബിൻലാദനെ വെടിവെച്ചുകൊന്നത് 2011 മേയ് രണ്ടിന് പുലർച്ചെയാണ്. ലോകത്തെ അമ്പരപ്പിച്ച ആ ഓപ്പറേഷനെക്കുറിച്ച് പ്രസിദ്ധ മാധ്യമപ്രവർത്തകൻ പീറ്റർ ബെർഗൻ ‘മാൻഹണ്ട്’ എന്ന പുസ്തകമെഴുതി. ഒട്ടേറെ സിനിമകൾ വന്നു. എന്നാൽ, ആ ഓപ്പറേഷൻ തീരുമാനിച്ച് നടപ്പാക്കിയ അമേരിക്കൻ പ്രസിഡന്റ് ബരാക് ഒബാമ അതേക്കുറിച്ച് ഒന്നും പറഞ്ഞിരുന്നില്ല. എന്നാലിപ്പോൾ ഒബാമയുടെ ‘A PROMISED LAND’ എന്ന ആത്മകഥയിൽ ഒരു ത്രില്ലറിനെ വെല്ലുന്നതരത്തിൽ ആ ഓപ്പറേഷനെ അദ്ദേഹം വിവരിച്ചിരിക്കുന്നു\nബരാക് ഒബാമ, 2009-ൽ, അമേരിക്കയുടെ നാൽപ്പത്തിനാലാമത് പ്രസിഡന്റായി സ്ഥാനമേറ്റെടുക്കുമ്പോഴേക്കും ഉസാമ ബിൻ ലാദൻ, കിഴക്കൻ അഫ്ഗാനിസ്താനിലെ തണുപ്പുറഞ്ഞ ഗോത്രമേഖലയായ തോറാബോറാ ഗുഹകളിലെ തന്റെ ഒളിവുജീവിതം മറ്റേതോ അജ്ഞാതകേന്ദ്രത്തിലേക്ക് മാറ്റിയിരുന്നു. അവിടെനിന്ന് അയാളുടെ ആഹ്വാനങ്ങളും വീഡിയോകളും വന്നുകൊണ്ടേയിരുന്നു. അതിനനുസരിച്ച് ലോകമെമ്പാടും ഏതൊക്കെയോ നിഷ്കളങ്കരായ മനുഷ്യർ ചിതറിത്തെറിച്ച് മരിച്ചു. അപ്പോഴേക്കും എട്ടുവർഷങ്ങൾ പിന്നിട്ടിരുന്നെങ്കിലും അമേരിക്കയുടെ നെഞ്ചിൽ ഒരു ഉണങ്ങാവ്രണമായി വേൾഡ് ട്രേഡ് സെന്റർ നിന്ന് കത്തിയെരിയുന്നുണ്ടായിരുന്നു. അത് അമേരിക്കയുടെ പൊതുദുഃഖം എന്നതുപോലെ ഒബാമയുടെ സ്വകാര്യദുഃഖവുമായിരുന്നു.\n2001 സെപ്റ്റംബർ 11-ന് ഇരട്ട ഗോപുരം എരിഞ്ഞുവീഴുമ്പോൾ ഒബാമയുടെ ഭാര്യ മിഷേൽ, മകൾ മലിയയെ അവളുടെ ആദ്യ പ്രീ-സ്കൂൾ ദിനത്തിലേക്ക് കൊണ്ടുവിടാൻ പോയതായിരുന്നു. ഒബാമ ഷിക്കാഗോവിലെ ഇല്ലിനോയ്‌സ് കെട്ടിടത്തിൽ സ്തംഭിതനും വിമൂകനുമായി നിൽക്കുകയും. ഭാര്യയും മകളും സുരക്ഷിതരാണോയെന്ന് ഒരു ഭർത്താവിന്റെയും പിതാവിന്റെയും പരിഭ്രമത്തോടെ വിളിച്ചുചോദിച്ചതും അന്നുരാത്രി മൂന്നുവയസ്സുകാരിയായ മകൾ സാഷയെ ഇരുട്ടുനിറഞ്ഞ മനസ്സോടെ നെഞ്ചിൽ കിടത്തിയുറക്കിയതും വർഷങ്ങൾ കഴിഞ്ഞിട്ടും അദ്ദേഹത്തിന്റെ മനസ്സിൽ ശേഷിച്ചു. മായാത്ത മുറിവിന്റെ ആ ഓർമകാരണമാവണം പ്രസിഡന്റായി അധികാരമേറ്റയുടൻ വൈറ്റ് ഹൗസിലെ സിറ്റ്വേഷൻ റൂമിൽെവച്ച് ഒബാമ സഹപ്രവർത്തകരോട് പറഞ്ഞു: ‘‘ബിൻ ലാദനെ വേട്ടയാടിപ്പിടിക്കുക എന്നതാണ് പ്രസിഡന്റ് എന്നനിലയിൽ എന്റെ ഏറ്റവും മുന്തിയ പരിഗണനാവിഷയം. എങ്ങനെ അയാളെ കണ്ടെത്തുമെന്നതിന് എനിക്കൊരു പദ്ധതി വേണം. പദ്ധതിയുടെ പുരോഗമനത്തെക്കുറിച്ച് ഓരോ മുപ്പതുദിവസത്തിനുള്ളിലും എനിക്ക് റിപ്പോർട്ടുതരണം. ഇത് പ്രസിഡന്റിന്റെ നിർദേശമായിക്കരുതുക...’’\nബിൻ ലാദന്റെ വിശ്വസ്തനും അൽ ഖായിദയുടെ സന്ദേശവാഹകനുമായ അബു അഹമ്മദ് അൽ കുവൈത്തിയുടെ ഫോണും ചലനങ്ങളും നിരീക്ഷിച്ചതിൽനിന്ന് ഒരുകാര്യം ആദ്യഘട്ടത്തിൽത്തന്നെ അന്വേഷണസംഘത്തിന് മനസ്സിലായി: ഗോത്രവർഗമേഖലയായ തോറാബോറയിലല്ല ലാദനുള്ളത്. മറിച്ച്, സമ്പന്നമായ അയൽപക്കങ്ങളുള്ള പാകിസ്താനി നഗരമായ ആബട്ടാബാദിലാണ്. ഇസ്‌ലാമബാദിൽനിന്ന് 35 മൈൽ അകലെ. സംശയാസ്പദമായ ഒരു വലിയ വീടുണ്ട് അവിടെ. ഉന്നതനായ ഒരു അൽ ഖായിദക്കാരൻ അവിടെ പാർക്കുന്നുമുണ്ട്. അത് ബിൻ ലാദനാണോ എന്നറിയില്ല.\nഅന്വേഷണത്തിന്റെ റിപ്പോർട്ടുകൾ മുപ്പതുദിവസങ്ങൾക്കുള്ളിൽ ഒബാമയുടെ മേശപ്പുറത്ത് വന്നുകൊണ്ടേയിരുന്നു: വ്യാജപേരിൽ അൽ കുവൈത്തിയാണ് അത് വാങ്ങിയിരിക്കുന്നത്, അയൽപക്ക ഗൃഹങ്ങളെക്കാൾ എട്ടുമടങ്ങ് വലുപ്പം ആ വീടിനുണ്ട്, 10-18 അടി വലുപ്പമുള്ള ചുറ്റുമതിലിൽ മുള്ളുവേലികൾ ചുറ്റിപ്പിണഞ്ഞുകിടപ്പുണ്ട്, ഉള്ളിൽ വീണ്ടും ചെറുമതിലുകൾ... വിശകലനവിദഗ്ധർ (Analysts) കണ്ടെത്തി: സ്വന്തം അസ്തിത്വം മറച്ചുവെക്കാൻ വെമ്പുന്ന ആരോ ആണ് അവിടെ പാർക്കുന്നത്. ആ വീട്ടിൽ ഫോണില്ല, ഇന്റർനെറ്റില്ല, മാലിന്യം അതതുദിവസങ്ങളിൽ ശുചീകരണത്തൊഴിലാളികൾക്ക് എടുക്കാൻ പുറത്തുവെക്കാതെ മതിലകത്തുതന്നെ കത്തിക്കുകയാണ് അവരുടെ പതിവ്. ആ വീട്ടിലെ കുട്ടികളുടെ പ്രായവും ബിൻ ലാദന്റെ കുട്ടികളുടെ പ്രായവും തമ്മിൽ സാമ്യമുണ്ട്. ആകാശനിരീക്ഷണത്തിൽനിന്ന് ഒരു കാര്യംകൂടി വ്യക്തമായി: ‘ഒരിക്കലും ആ മതിൽക്കെട്ടിന് പുറത്തുപോവാത്ത ഒരു നീണ്ട മനുഷ്യൻ ചിട്ടയായി ചില നേരങ്ങളിൽ ആ വീടിനുപിറകിലെ ചെറിയ പൂന്തോട്ടത്തിൽ നടക്കാനെത്താറുണ്ട്.’\n‘‘നമുക്കയാളെ പേസർ (ചുവടുവെക്കുന്നവൻ) എന്ന് വിളിക്കാം. അത് ബിൻ ലാദനാണെന്ന് നമുക്കൂഹിക്കാം’’ -വിദഗ്ധർ പറഞ്ഞു. ഒബാമയുടെ മനസ്സിൽ സംശയങ്ങൾ പെരുകി. അദ്ദേഹം ലീഡ് ഓഫീസറോട് ചോദിച്ചു:\n‘‘എന്താണ് നിങ്ങളുടെ വിശ്വാസം?’’\nപരിചയസമ്പന്നനായ അയാൾ പറഞ്ഞു:\n‘‘അത് നാം അന്വേഷിക്കുന്നയാൾതന്നെയാവാനാണ് സാധ്യത. പക്ഷേ, ഉറപ്പില്ല.’’\nഇനി ഉറപ്പുണ്ടെങ്കിൽത്തന്നെ തന്റെമുമ്പിൽ പ്രതിസന്ധികൾ ഏറെയായിരുന്നുവെന്ന് പറയുന്നു ഒബാമ. പദ്ധതിയുടെ അതിരഹസ്യാത്മകത സൂക്ഷിക്കുകയായിരുന്നു ഏറ്റവും മുഖ്യം. സ്വന്തം കുടുംബംപോലും അറിയരുത്. പാകിസ്താന്റെ മണ്ണിലാണ് ആബട്ടാബാദ്. എന്നാൽ, പാകിസ്താൻ അറിയാതെ കാര്യം നടക്കണം. കാരണം, അഫ്ഗാനിസ്താനിലെ ഭീകരവിരുദ്ധപ്രവർത്തനത്തിന് പാകിസ്താൻ അമേരിക്കയെ സഹായിക്കുന്നുണ്ടെങ്കിലും അൽ ഖായിദയോടും ബിൻലാദനോടുമുള്ള അവരുടെ ബന്ധം പരസ്യമായ രഹസ്യമാണ്. മാത്രമല്ല, ലാദന്റേതെന്ന് കരുതുന്ന വീട് പാകിസ്താനി സൈനികകേന്ദ്രത്തിന് തൊട്ടടുത്തുമാണ്. ഏതുതരത്തിലുള്ള ഓപ്പറേഷൻ നടത്തിയാലും അത് നയതന്ത്രബന്ധങ്ങളെ ബാധിച്ചേക്കാം, യുദ്ധസമാനമായ തീപ്പൊരികൾ സൃഷ്ടിച്ചേക്കാം. ഒബാമയുടെ മനസ്സിൽ ആശങ്കകൾ കുമിഞ്ഞു.\nഓപ്പറേഷൻ രീതിയും കൃത്യമാവേണ്ടതുണ്ടായിരുന്നു: ആകാശത്തുനിന്ന് ബോംബുകളുതിർത്ത് ആ വീട് തകർക്കുകയാണെങ്കിൽ അതിൽ ബിൻലാദൻ ഉണ്ടായിരുന്നുവെന്ന കാര്യം എങ്ങനെയറിയും? ബിൻ ലാദൻ മരിച്ചിട്ടില്ല എന്ന് അൽ ഖായിദ അവകാശപ്പെട്ടാൽ വീടുതകർത്തതിനെ എങ്ങനെ ന്യായീകരിക്കും? മാത്രമല്ല, ആ വീട്ടിൽ നാലുപുരുഷന്മാരും അഞ്ച് സ്ത്രീകളും ഇരുപത് കുട്ടികളുമാണുള്ളത്. സ്ഫോടനത്തിൽ ഇവരെല്ലാം മരിക്കും. ‘‘ബിൻ ലാദൻ ആ മതിൽക്കെട്ടിനകത്തുണ്ട് എന്ന കാര്യത്തിൽ ഉറപ്പില്ലാതെ നടത്തുന്ന ആക്രമണത്തിൽ മൂപ്പതോളം ആളുകൾ കൊല്ലപ്പെടുന്നതിനോട് എനിക്ക് യോജിപ്പില്ല. ആക്രമണം കൂടുതൽ സൂക്ഷ്മമാവണം’’ -ഒബാമ പറഞ്ഞു.\nഅമ്പതുവയസ്സ് പിന്നിട്ട, നടൻ ടോം ഹാങ്ക്‌സിനെ ഓർമിപ്പിക്കുന്ന വില്യം ഹാരി മക്റാവൻ എന്ന നേവി ഫോർ സ്റ്റാർ അഡ്മിറലിനായിരുന്നു ഓപ്പറേഷന്റെ ചുമതല. സി.ഐ.എ. നിർമിച്ച ആബട്ടാബാദ് വീടിന്റെ മാതൃകയ്ക്കുമുന്നിൽനിന്ന് മക്റാവൻ ഒബാമയോട് പറഞ്ഞു:\n‘‘മിസ്റ്റർ പ്രസിഡന്റ്, തിരഞ്ഞെടുക്കപ്പെട്ട നമ്മുടെ നേവി സീൽ കമാൻഡോകൾ അഫ്ഗാനിസ്താനിലെ ജലാലാബാദ് എയർബേസിൽനിന്ന് ഇരുട്ടിന്റെ മറപറ്റി പറന്നുയർന്ന്, അതിർത്തികടന്ന്, ആബട്ടാബാദിലെ ആ മതിൽക്കെട്ടിനകത്ത് ഇടിച്ചിറങ്ങും. വീടിനകത്ത് ഇരച്ചുകയറി എല്ലാം തീർക്കും. പാകിസ്താനിൽ എവിടെയെങ്കിലുംവെച്ച് വിമാനത്തിൽ എണ്ണ നിറച്ച് തിരിച്ചുപറക്കും.’’\nഇതുകേട്ടപ്പോൾ ഒബാമ തിരിച്ചുചോദിച്ചു: ‘‘നിങ്ങൾക്കിത് ഭംഗിയായി പൂർത്തിയാക്കാൻ സാധിക്കുമെന്ന് ഉറപ്പുണ്ടോ?’’\n‘‘സർ, ആശയംമാത്രമാണിത്. ഇനി ഹോംവർക്കുകളും റിഹേഴ്‌സലുകളും നടത്തണം. കുറച്ചുകൂടി വലിയ ടീം വേണം. ഇപ്പോൾ ഞാനീപ്പറഞ്ഞതാണോ ഇതിനുള്ള ഏറ്റവും നല്ല വഴി എന്നെനിക്കറിയില്ല. അകത്തെങ്ങനെ കടക്കുമെന്നും പുറത്തേക്കെങ്ങനെ വരുമെന്നുമുള്ളതിനെക്കുറിച്ച് എനിക്കിപ്പോൾ ഒന്നും പറയാൻ സാധിക്കില്ല. ഒരു കാര്യംമാത്രമേ ഇപ്പോൾ പറയാൻ സാധിക്കൂ, അവിടെയെത്തിയാൽ റെയ്ഡ് ഭംഗിയായി നടത്താം. മറ്റുകാര്യങ്ങൾ വിശദമായ ഹോംവർക്കുകൾക്കുശേഷം പറയാം.’’\n‘‘ഹോംവർക്കും റിഹേഴ്‌സലും തുടങ്ങൂ’’ -ഒബാമ നിർദേശിച്ചു.\nനോർത്ത് കരോലൈനയിലെ രഹസ്യകേന്ദ്രത്തിൽ പരിശീലനംതുടങ്ങി. പദ്ധതി അതിരഹസ്യമായി തുടരേണ്ടതുകാരണം മക്റാവൻ ക്ഷണിച്ചിട്ടും ഒബാമ അത് കാണാൻ പോയില്ല.\nമക്റാവന്റെ കുട്ടികളും പ്രസിഡന്റിന്റെ മനസ്സും\nമക്‌റാവന്റെ കുട്ടികൾ ആബട്ടാബാദ് ഓപ്പറേഷന് പരിശീലനം നടത്തുമ്പോഴും തന്റെ മനസ്സ് അശാന്തമായിരുന്നുവെന്ന് ഒബാമ എഴുതുന്നു.\nഒരു തീരുമാനമെടുക്കാനാവുന്നില്ല. രാവും പകലും മനസ്സിൽ നിറയെ ചോദ്യങ്ങൾ, ചോദ്യങ്ങൾ... വരുമ്പോഴോ പോകുമ്പോഴോ പാകിസ്താൻ ഇടപെട്ടാൽ? ബിൻ ലാദൻ ഏതെങ്കിലുംവിധത്തിൽ രക്ഷപ്പെട്ടാൽ? റെയ്ഡിനിടെ പാകിസ്താൻ പട്ടാളമോ പോലീസോ വീടുവളഞ്ഞാൽ? കമാൻഡോകൾ പിടിക്കപ്പെട്ടാൽ? കമാൻഡോകൾ പിടിക്കപ്പെട്ട്, ജയിലിലടയ്ക്കപ്പെട്ട് ലോകംമുഴുവൻ അറിഞ്ഞുകൊണ്ടുള്ള ഒരു വിലപേശലിന് താൻ തയ്യാറല്ലെന്ന് അദ്ദേഹം തീരുമാനിച്ചു; അത് തുറന്നുപറയുകയും ചെയ്തു. പദ്ധതിയെക്കുറിച്ചറിയുമായിരുന്ന സെക്രട്ടറി ഓഫ് സ്റ്റേറ്റ്‌സ് ഹില്ലരി ക്ലിന്റണും നിറയെ സംശയങ്ങളായിരുന്നു. ഭാര്യക്കും മക്കൾക്കുമൊപ്പം ഡിന്നറിനിരിക്കുമ്പോഴും താൻ മൂകനായിരുന്നുവെന്ന് ഒബാമ ഓർക്കുന്നു. അവരുടെ കളിയാക്കലുകൾ തലയ്ക്കുമുകളിലൂടെ പറന്നുപോയി. വേഗം ഭക്ഷണംകഴിച്ച് അദ്ദേഹം വൈറ്റ്ഹൗസിലെ ട്രീറ്റി മുറിയിൽ തനിച്ചിരുന്നു. പിന്നെ, ബാസ്കറ്റ്ബോൾ കളിക്കാൻ ശ്രമിച്ചു. ‘എന്റെ മനസ്സ് കറങ്ങുന്നതുപോലെ എന്റെ കണ്ണുകളും ചലിക്കുന്ന ബാസ്കറ്റ് ബോളിനുപിറകെ കറങ്ങി’-അദ്ദേഹം എഴുതുന്നു.\n2011 ഏപ്രിൽ 29-ന് ഒബാമയ്ക്ക് രണ്ടുപരിപാടികളുണ്ടായിരുന്നു. അലബാമയിൽ ടൊർണാഡോ നാശനഷ്ടങ്ങൾ വിലയിരുത്തണം, കുടുംബസമേതം സ്പേസ് ഷട്ടിലായ എൻഡവറിന്റെ ഫൈനൽ ലോഞ്ച് കാണണം. അതിന് പോവുന്നതിനുമുമ്പ് അദ്ദേഹം സഹപ്രവർത്തകരോട് നയതന്ത്രമുറിയിൽ വരാൻപറഞ്ഞു. അവർ വന്നു. മുറിക്കുപുറത്ത് പ്രസിഡന്റിനുപോവാനുള്ള ഹെലി കോപ്റ്ററുകൾ മുരണ്ടുനിന്നു. അതിലിരുന്ന് കുഞ്ഞുങ്ങൾ ഡാഡിയെ വിളിച്ചുകൊണ്ടേയിരുന്നു. ആ ബഹളങ്ങൾക്കിടയിൽ നിന്നുകൊണ്ട് ബരാക് ഒബാമ പറഞ്ഞു:\n‘‘GO AHEAD-മക്റാവനായിരിക്കണം ഓപ്പറേഷൻ നിയന്ത്രണം. ദിവസവും സമയവും റെയ്ഡിന്റെ രീതികളും അദ്ദേഹത്തിന് നിശ്ചയിക്കാം.’’ ഉസാമ ബിൻലാദന് ‘ജെറോനിമോ’ എന്ന പേരും നൽകി. ഹെലികോപ്റ്റർ പ്രസിഡന്റിനെയും കുടുംബത്തെയും വഹിച്ച് പറന്നുയർന്നു.\nമക്‌റാവനും സീൽ കമാൻഡോകളും നിലാവില്ലാത്ത രാത്രിയുംകാത്ത് ജലാലാബാദിലെ എയർബേസിലിരിക്കെ താൻ യാന്ത്രികമായി ഏതൊക്കെയോ പരിപാടികളിൽ പങ്കെടുത്തുകൊണ്ടിരിക്കയായിരുന്നു എന്ന് ഒബാമ എഴുതുന്നു. പത്രപ്രവർത്തകരോടൊപ്പം അമേരിക്കൻ പ്രസിഡന്റ് തന്റെ കാലയളവിൽ ഒരിക്കലെങ്കിലും നടത്തുന്ന വൈറ്റ് ഹൗസ് കറസ്പോണ്ടൻസ് ഡിന്നർ ആയിരുന്നു അതിൽ പ്രധാനം. രണ്ടായിരത്തിലധികം പത്രവർത്തകർക്കും പ്രമുഖ രാഷ്ട്രീയക്കാർക്കും വ്യവസായപ്രമുഖർക്കും മുന്നിൽ, ഈ ലോകത്ത് വിശേഷപ്പെട്ട ഒന്നുമേ സംഭവിക്കുന്നില്ല എന്നമട്ടിൽ ഒബാമ ഇരുന്നു. ‘എല്ലാം ശാന്തമാണ് എന്ന മട്ടിൽ അഭിനയിച്ചുകൊണ്ട് ഞാനിരുന്നു’ -അദ്ദേഹം എഴുതുന്നു. പിറ്റേന്ന് ഉച്ചകഴിഞ്ഞപ്പോഴേക്കും മക്റാവനെ പ്രസിഡന്റ് വിളിച്ചു. പാകിസ്താനിൽ മഞ്ഞ് കനത്തതിനാൽ ഓപ്പറേഷൻ ഞായറാഴ്ചയ്ക്ക് മാറ്റിെവച്ചു എന്നായിരുന്നു മറുപടി:\n‘‘എല്ലാവരോടും ഞാൻ അവരെ അഭിനന്ദിക്കുന്നു എന്നുപറയൂ’’ -അദ്ദേഹം പറഞ്ഞു. തുടർന്നുള്ള ദിവസം രാവിലെ മനസ്സിനെ വഴിതിരിച്ചുവിടാൻ ഗോൾഫ് കളിക്കാനിറങ്ങിയ ഒബാമ അടിച്ച പന്തുകളിൽ പലതും ലക്ഷ്യംതെറ്റി മരക്കൂട്ടങ്ങൾക്കിടയിലാണ് ചെന്നുവീണത്. അതുമുപേക്ഷിച്ച് അദ്ദേഹം തിരിച്ചുനടന്നു, തനിച്ചിരുന്നു. പക്ഷേ, മനസ്സടങ്ങിയില്ല.\nനിലാവൊഴിഞ്ഞ രാവിൽ ഓപ്പറേഷൻ\nഒടുവിൽ അഫ്ഗാനിസ്താന്റെയും പാകിസ്താന്റെയും ആകാശത്തുനിന്ന് നിലാവൊഴിഞ്ഞു. നിതാന്തമായ ഇരുട്ട് പരന്നു. പുലർച്ചെ രണ്ടുമണിക്ക് 23 സീൽ കമാൻഡോകളും ഒരു പാകിസ്താനി അമേരിക്കൻ സി.ഐ.എ. പരിഭാഷകനും കയ്‌റോ എന്ന മിലിട്ടറി നായയും ആബട്ടാബാദിലേക്ക് പറന്നു. ഒന്നരമണിക്കൂർ പറക്കാനുണ്ടായിരുന്നു, ആബട്ടാബാദിലേക്ക്. ഓപ്പറേഷൻ നെപ്റ്റിയൂൺസ്ഫിയർ ആരംഭിച്ചു. അതുകാണാൻ വൈറ്റ് ഹൗസിലെ സിറ്റ്വേഷൻ റൂം വാർറൂമായി. അവിടെ ഒബാമയും ഹില്ലരി ക്ലിന്റണും വളരെ അടുത്ത ഓഫീസർമാരും ഒത്തുചേർന്നു. അവർ ഒരുകാര്യം തീരുമാനിച്ചു: റെയ്ഡിൽ ബിൻ ലാദൻ കൊലചെയ്യപ്പെട്ടാൽ ഫോട്ടോകൾ എടുക്കാൻപാടില്ല, മൃതദേഹം പരമ്പരാഗത ഇസ്‌ലാമികരീതകളെല്ലാം അനുസരിച്ച് കടലിൽ അടക്കണം. മറിച്ചായാൽ ലാദന്റെ കുഴിമാടം ഒരു തീർഥാടനസ്ഥലമാക്കിയേക്കാം, ഭീകരർ. ഇരുട്ടുകനത്തപ്പോൾ സീൽ കമാൻഡോകൾ ആ വീടിന്റെ മതിൽക്കെട്ടിനകത്ത് പറന്നിറങ്ങി. ഒബാമ എഴുതുന്നു: ‘പ്രസിഡന്റ് എന്നനിലയിൽ ഇതാദ്യമായും അവസാനമായുമാണ് ഞാൻ ഒരു മിലിട്ടറി ഓപ്പറേഷൻ നേരിട്ടുകാണുന്നത്’. അവർ ഇറങ്ങി, ഇരച്ചുകയറി, വെടിവെച്ചുതീർത്തു, ഫയലുകളും കംപ്യൂട്ടറുകളും പിടിച്ചെടുത്തു, ബിൻലാദന്റെ ശരീരം വലിച്ചിഴച്ച് കൊണ്ടുപോയി, സ്ത്രീകളെയും കുട്ടികളെയും ചോദ്യംചെയ്തു. മക്‌റാവൻ അറിയിച്ചു:\n‘GERONIMO ID'd...GERONIMO EKIA’\nപോരാട്ടത്തിൽ ശത്രു കൊല്ലപ്പെട്ടു.\n‘‘അത് ബിൻ ലാദൻ തന്നെയാണെന്ന് ഉറപ്പുണ്ടോ?’’ -ഒബാമ മക്റാവനോട് ചോദിച്ചു.\n‘‘പൂർണവിവരത്തിന് ഡി.എൻ.എ. ടെസ്റ്റ് ഫലം വരണം. ആറടി രണ്ടിഞ്ചാണ് ലാദന്റെ ഉയരം. എന്റെ സംഘത്തിൽ അതേ ഉയരമുള്ള ഒരാളെ മൃതദേഹത്തിനടുത്ത് കിടത്തി ഞാൻ അളക്കുകയാണ്’’ -മക്റാവൻ മറുപടികൊടുത്തു ‘‘ശരിക്കും? ഇത്രയൊക്കെ പ്ലാനിങ് നടത്തിയ നിങ്ങൾ അളവെടുക്കാനുള്ള ഒരു ടേപ്പ് കരുതാൻ മറന്നോ?’’ -ഒബാമ ചോദിച്ചു. ‘‘'ഒരുപാട് ദിവസങ്ങൾക്കുശേഷം ഞാൻ പറഞ്ഞ ലഘുവായ ഒരു തമാശ’’ -ഒബാമ എഴുതുന്നു.\nഓപ്പറേഷൻ കഴിഞ്ഞപ്പോൾ താൻ ആദ്യം വിളിച്ചത് മുൻ പ്രസിഡന്റ് ജോർജ് ബുഷിനെയും ബിൽ ക്ലിന്റനെയുമായിരുന്നു എന്ന് എഴുതുന്നു ഒബാമ. ബുഷാണ് തുടങ്ങിെവച്ചത്, താൻ തീർത്തു. ബ്രിട്ടീഷ് പ്രധാനമന്ത്രി ഡേവിഡ് കാമറൂൺ, പാകിസ്താൻ പ്രസിഡന്റ് അസിഫ് അലി സർദാരി എന്നിവരെയും വിളിച്ചറിയിച്ചു. തന്റെ മണ്ണിൽ താനറിയാതെനടന്ന ഓപ്പറേഷനെക്കുറിച്ചറിഞ്ഞ സർദാരി പറഞ്ഞു:\n‘എന്തൊക്കെ തെറ്റുകുറ്റങ്ങളുണ്ടെങ്കിലും ഇതൊരു നല്ല വാർത്തയാണ്.’ തന്റെ പത്നി ബേനസീർ ഭൂട്ടോ ഭീകരരാൽ വധിക്കപ്പെട്ടതിനെക്കുറിച്ചും അദ്ദേഹം അപ്പോൾ ഓർത്തു. ഒടുവിൽ ഒബാമയ്ക്ക് മാധ്യമങ്ങൾക്കുമുന്നിൽവന്ന് ബിൻ ലാദന്റെ മരണം ഔദ്യോഗികമായി ലോകത്തോട് പറയാനുള്ള സമയമായി. പലതവണ മിനുക്കലുകൾ വരുത്തിയ തന്റെ പ്രസ്താവനയിൽ അവസാനം അദ്ദേഹം വ്യക്തമായി എഴുതി:\n‘അൽ ഖായിദയ്ക്ക് എതിരായ യുദ്ധം ഇസ്‌ലാമിനെതിരായ യുദ്ധമല്ല. മാത്രമല്ല, അമേരിക്ക ഒന്ന് തീരുമാനിച്ചാൽ, അത് ചെയ്തിരിക്കുമെന്ന് ലോകത്തെ ഓർമപ്പെടുത്താനും ഞാൻ ആഗ്രഹിക്കുന്നു. ഒരു രാജ്യമെന്നനിലയിൽ വലിയ കാര്യങ്ങൾ ചെയ്യാൻ അമേരിക്കയ്ക്ക് സാധിക്കും’.\nഓപ്പറേഷൻ വിജയത്തിനുശേഷം തനിക്കുവന്ന ഒരു ഇ-മെയിൽ സന്ദേശത്തെക്കുറിച്ചും ഒബാമ ഓർക്കുന്നുണ്ട്. പേയ്ടൺ വാൾ എന്ന കൗമാരക്കാരിയായിരുന്നു അത് എഴുതിയത്. വേൾഡ് ട്രേഡ് സെന്റർ തകർക്കപ്പെടുമ്പോൾ അവൾക്ക് നാലുവയസ്സായിരുന്നു. അവളുടെ അച്ഛൻ ആ ടവറുകളിലൊന്നിലുണ്ടായിരുന്നു. അത് എരിഞ്ഞുവീഴുമ്പോൾ അച്ഛൻ വിളിച്ച അവസാനഫോൺകോൾ അവൾ ഓർക്കുന്നു, അതുകേട്ട് കരഞ്ഞ അമ്മയെയും. അവൾ പ്രിയപ്പെട്ട പ്രസിഡന്റിന് എഴുതി:\n‘അച്ഛന്റെ ആ അവസാനവിളി എനിക്കും കുടുംബത്തിനും മറക്കാനാവില്ലെങ്കിലും അമേരിക്ക ഞങ്ങളെ\nമറന്നില്ല എന്ന് ഞങ്ങളിപ്പോൾ മനസ്സിലാക്കുന്നു. നന്ദി’\nമക്റാവനായിരിക്കണം ഓപ്പറേഷൻ നിയന്ത്രണം. ദിവസവും സമയവും റെയ്ഡിന്റെ രീതികളും അദ്ദേഹത്തിന് നിശ്ചയിക്കാം.’’ ഉസാമ ബിൻലാദന് ‘ജെറോനിമോ’ എന്ന പേരും നൽകി. ഹെലികോപ്റ്റർ പ്രസിഡന്റിനെയും കുടുംബത്തെയും വഹിച്ച് പറന്നുയർന്നു\nContent Highlights: A Promised Land, Barack Obama


ക്രെഡിറ്റ് സ്‌കോറില് പരിശോധന, പലിശ നിരക്ക് കൂടിയേക്കും|Credit Rating in Malayalam|Manorama Online Sampadyam\nക്രെഡിറ്റ് സ്‌കോറില് തുടര്‍ച്ചയായ പരിശോധന വേണ്ട, പലിശ നിരക്ക് കൂടിയേക്കും\nമിനു മാര്‍ട്ടിന് December 11, 2019 03:19 PM IST\nക്രെഡിറ്റ് യോഗ്യത പരിശോധിക്കുന്നതു പോലും സ്കോ‌റിനെ ബാധിച്ചേക്കും\nചെറിയ ശമ്പളവരുമാനത്തെ ആശ്രയിച്ച് ജീവിക്കുന്നവരുടെ അവസാന അത്താണിയാണ് വ്യക്തിഗതവായ്പകള് അഥവാ പേഴ്‌സണല് ലോണുകള്. വിവാഹം, വീടുകൂടല്, ബന്ധുവീടുകളിലെ ഇതരചടങ്ങുകള്, അസുഖങ്ങള് എന്നിങ്ങനെ അപ്രതീക്ഷിതമായുണ്ടാകുന്ന ചെലവുകളായിരിക്കും മിക്കവാറും ആളുകളെ പേഴ്‌സണല് ലോണിലേക്ക് തിരിച്ച് വിടുന്നത്. ശമ്പളം കൊണ്ട് മാസാവസാനം വരെ എത്തിക്കാന് പെടാപാട് പെടുന്ന അവസരത്തില് എത്തുന്ന ഇത്തരം ചെലവുകള്‍ക്ക് പേഴ്‌സണല് ലോണ് അല്ലാതെ മാര്‍ഗമില്ല എന്നു വരുന്നു.\nക്രെഡിറ്റ് സ്‌കോര് വില്ലന്\nഎന്നാല് ഇതിനായി ബാങ്കുകളെ സമീപിക്കുമ്പോഴാണ് പലപ്പോഴും ക്രെഡിറ്റ് സ്‌കോര് വില്ലനാകുന്നത്. ക്രെഡിറ്റ് സ്‌കോര് താഴ്ന്നിരുന്നാല് വായ്പ നല്‍കാന് ബാങ്കുകള് മടിക്കും. അഥവാ തരികയാണെങ്കില് ഉയര്‍ന്ന പലിശയും നല്‍കേണ്ടി വരും. ഒരു ശതമാനം മുതല് കൂടിയ പലിശയാണ് ഇത്തരം ഇടപാടുകാരില് നിന്ന് ബാങ്കുകള് വാങ്ങുന്നത്.\nക്രെഡിറ്റ് പ്രൊഫൈല് വെറുതേ പരിശോധിക്കരുത്\nവായ്പ കൃത്യമായി തിരിച്ചടയ്ക്കുന്നത് മാത്രമല്ല ഉയര്‍ന്ന ക്രെഡിറ്റ് സ്‌കോറിന്റെ മാനദണ്ഡം. തുടര്‍ച്ചയായി ക്രെഡിറ്റ് യോഗ്യത പരിശോധിക്കുന്നതു പോലും ഒരാളുടെ ക്രെഡിറ്റ് സ്‌കോറിനെ ബാധിച്ചേക്കാം. വായ്പയെടുക്കാന് തീരുമാനിച്ചാല് ക്രെഡിറ്റ് പ്രൊഫൈലില് തുടര്‍ച്ചയായി സ്‌കോര് പരിശോധിക്കുന്നത് അതുകൊണ്ട് ഒഴിവാക്കുന്നതാണ് ബുദ്ധി.\nവിപണിയിലുള്ള എല്ലാ സ്ഥാപനങ്ങളും വ്യത്യസ്തങ്ങളായ പലിശ നിരക്കായിരിക്കും വാഗ്ദാനം ചെയ്യുന്നത്. വായ്പയെടുക്കുന്നയാള് ഇതോടെ ആശയക്കുഴപ്പത്തിലാകും. പിന്നീട് വിവിധ ബാങ്കുകളിൽ അന്വേഷണമാകും. അവരെല്ലാം നിങ്ങളുടെ ക്രെഡിറ്റ് പ്രൊഫൈല് പരിശോധിക്കും. നിരന്തരമായി ഇത്തരം പരിശോധനകള്‍ക്ക് പിന്നില് നിങ്ങളുടെ 'വായ്പ ആക്രാന്തമാണ്' തിരിച്ചറിയപ്പെടുന്നത്. അതുകൊണ്ട് ക്രെഡിറ്റ് സ്‌കോറില് എത്രമാത്രം പരിശോധനകള് നടത്തുന്നുണ്ടോ അതെല്ലാം നിങ്ങളുടെ ക്രെഡിറ്റ് സ്‌കോറിനെ പ്രതികൂലമായി ബാധിച്ചേക്കാം.\nഡി എസ് എ വേണ്ട\nഇനി ഡറയറക്ട് സെല്ലിംഗ് ഏജന്റിനെ സമീപിക്കുകയാണെങ്കില് അയാള് കാര്യങ്ങള് കൂടുതല് വഷളാക്കും. പേഴ്‌സണല് ലോണിനുള്ള നിങ്ങളുടെ അപേക്ഷ വിവിധങ്ങളായ ബാങ്കുകള്‍ക്ക് ഒരേ സമയം അയച്ച് കൊടുക്കും. അതോടെ ഇവയെല്ലാം നിങ്ങളുടെ ക്രെഡിറ്റ് പ്രൊഫൈല് ചികയും. ഇത് ക്രെഡിറ്റ് സ്‌കോറിനെ പ്രതികൂലമായി ബാധിക്കും.\nസാധാരണ നിലയില് പലിശ നിരക്ക് ഒരാളുടെ തിരിച്ചടവ് ശേഷി, ക്രെഡിറ്റ് സ്‌കോര്, വരുമാനം, പ്രായം എന്നിവയനുസരിച്ചാണ് തീരുമാനിക്കപ്പെടുക. അതുകൊണ്ട് പേഴ്‌സണല് വായ്പയ്ക്ക്് അപേക്ഷിക്കുന്നതിന് മുമ്പ് തന്നെ വിവിധ ബാങ്കുകളുടെ പലിശ നിരക്കുകളും തിരിച്ചടവുമെല്ലാം അന്വേഷിച്ച് ഉറപ്പു വരുത്തുക. എന്നിട്ട് മാത്രം സ്ഥാപനങ്ങളെ നേരിട്ട് ബന്ധപ്പെടുക.


കണ്ണൂരിൽ യു.ഡി.എഫ് നെഞ്ചുതകർക്കാൻ വിമതപ്പട പോരിനിറങ്ങി - Pravasishabdam\nHome Opinion Politics കണ്ണൂരിൽ യു.ഡി.എഫ് നെഞ്ചുതകർക്കാൻ വിമതപ്പട പോരിനിറങ്ങി\nകണ്ണൂരിൽ യു.ഡി.എഫ് നെഞ്ചുതകർക്കാൻ വിമതപ്പട പോരിനിറങ്ങി\nകണ്ണൂര്: കോൺഗ്രസിന്റെ കണ്ണൂരിലെ സിറ്റിങ്ങ് മണ്ഢലങ്ങളിൽ വിമിത പ്പട പോരിനിറങ്ങി. കണ്ണൂരിലേ കോൺഗ്രസ് വിമിതന്മാരെല്ലാം ഒരു പുരോഗമന സംഘടന ഉണ്ടാക്കുകയും ഒരു പ്ലാറ്റ്ഫോമിൽ ഒന്നിക്കുകയുമായിരുന്നു. വിമതർ ഉയർത്തുന്ന വെല്ലുവിളിയും ആയുധവും കോൺഗ്രസിന്റെയും യു.ഡി.എഫിന്റേയും നെഞ്ചുതകർക്കുമോ?. എന്തായാലും കനത്ത വില നല്കേണ്ടിവരുമെന്ന് ഉറപ്പാണ്. പി.കെ രാഗേഷ് അടക്കമുള്ള നാല് വിമതരാണ് യുഡിഎഫ് സ്ഥാനാര്‍ത്ഥികള്‍ക്കെതിരെ തെരെഞ്ഞെടുപ്പ് കളത്തിലിറങ്ങിയിരിക്കുന്നത്. അഴീക്കോട്, കണ്ണൂര്, ഇരിക്കൂര്, പേരാവൂര് മണ്ഡലങ്ങളിലാണ് യുഡിഎഫ് സ്ഥാനാര്‍ത്ഥികള്‍ക്കെതിരെ വിമതന്‍മാരുടെ മത്സരം.\nഅഴീക്കോട് പികെ രാഗേഷ്\nഅഴീക്കോട് മണ്ഡലത്തില് മുസ്ലീംലീഗിലെ കെഎം ഷാജിക്ക് വെല്ലുവിളി തീര്‍ത്തു കൊണ്ടാണ്് പികെ രാഗേഷ് സ്വതന്ത്രനായി രംഗത്തിറങ്ങിയത്. കോണ്‍ഗ്രസ്സ് നേതൃത്വവുമായി ചര്‍ച്ചകള് നടത്തി പരാജയപ്പെട്ടതിനെ പിന്നാലെ രാഗേഷിനെ പാര്‍ട്ടിയില് നിന്നും പുറത്താക്കിയിരുന്നു. തദ്ദേശ തെരെഞ്ഞെടുപ്പില് രാഗേഷ് ഉയര്‍ത്തിയ വെല്ലുവിളി യുഡിഎഫിന് കോര്‍പ്പറേഷന് ഭരണവും നഷ്ടമാക്കിയിരുന്നു.\nകണ്ണൂരില് എൻ.പി സത്താർ\nലീഗില് നിന്ന് പുറത്താക്കപ്പെട്ടതിനു ശേഷം രാഗേഷിനൊപ്പം ചേര്‍ന്ന മുന് കണ്ണൂര് നഗരസഭാ കൗണ്‍സിലര് എന്‍പി സത്താറാണ് കോണ്‍ഗ്രസിലെ സതീശന് പാച്ചേനിക്കെതിരെ കണ്ണൂരില് രംഗത്തിറങ്ങിയ വിമതന്.\nസ്ഥാനാര്‍സ്ഥി പ്രഖ്യാപനം വരുന്നതിന് മുമ്പ് തന്നെ കെസി ജോസഫിനെതിരെ നിക്കം ശക്തമായ ഇരിക്കൂറിലും വിമതന് പത്രിക സമര്‍പ്പിച്ചു. കര്‍ഷക കോണ്‍ഗ്രസ്സ് നേതാവും ജനശ്രീ കോഡിനേറ്ററുമായ അഡ്വ ബിനോയ് തോമസാണ് നാമനിര്‍ദേശ പത്രിക സമര്‍പ്പിച്ചത്.\nപേരാവൂരിൽ അഡ്വ.കെ.ജെ ജോസഫ്\nപേരാവൂരിലെ യുഡിഎഫ് സ്ഥാനാര്‍ത്ഥി സണ്ണി ജോസഫിനെതിരെയും വിമതന് മത്സരരംഗത്തുണ്ട്്. കര്‍ഷക കോണ്‍ഗ്രസ്സ് മുന് സംസ്ഥാന സെക്രട്ടറിയും ജില്ലാ പഞ്ചായത്ത് അംഗവുമായിരുന്ന കെജെ ജോസഫാണ് ഇന്നലെ പത്രിക സമര്‍പ്പിച്ചത്.പോരാട്ടം ശക്തമായ സാഹചര്യത്തില് ഓരോ വോട്ടും സ്ഥാനാര്‍ത്ഥികള്‍ക്ക് വിലപ്പെട്ടതാണ്.\nPrevious articleതമോഗർത്തം തീറ്റ പ്രിയൻ; ഞെട്ടലോടെ ശാസ്ത്രജ്ഞർ\nNext articleനഗ്ന ഹോട്ടലിൽ കയറാൻ ആളുകളുടെ ക്യൂ. 30000 പേർ വെയിറ്റിങ്ങ് ലിസ്റ്റിൽ


പേരും ഊരും വാലും പിന്നെ മലയാളിയും... | 05Sep2021\nപേരും ഊരും വാലും പിന്നെ മലയാളിയും...\nSep 5, 2021, 02:00 AM IST\n# പ്രശാന്ത് കാനത്തൂർ | prasanthkanathur@gmail.com\n: ലോകത്തെവിടെ പോയാലും ഒരു ഇന്ത്യക്കാരനെ കാണാമെന്ന് തമാശയായി പറയാറുണ്ട്. ചന്ദ്രനിൽ മലയാളിയുടെ ചായക്കടയുണ്ടെന്നും കഥകൾ ഇറങ്ങിയിട്ടുണ്ട്. ഇതൊക്കെ തമാശയാണെങ്കിലും ഈ പ്രപഞ്ചം മുഴുവൻ മലയാളികൾ വ്യാപിച്ചുകിടക്കുന്നുവെന്ന വലിയ സത്യം പിന്നിലുണ്ട്. ലോക മലയാളികളിലേക്കൊന്നും തലയിടാതെ, തത്കാലം ചെന്നൈ മലയാളികളിലേക്കു കടന്നുവരാം. പ്രമുഖരെയും നയതന്ത്രജ്ഞരെയും സാമ്പത്തിക വിദഗ്ധരെയും ശാസ്ത്രജ്ഞരെയുമൊക്കെ തത്കാലം ഇതിൽനിന്നു ഒഴിവാക്കാം. നമുക്ക് സുപരിചിതരായവരിലേക്കു വരാം.\nഗതിയില്ലാതെ വല യുന്നവരെപോലും സ്വന്തം മേൽവിലാസമുണ്ടാക്കാൻ അനുവദിക്കുന്നയിടമാണ് ചെന്നൈ. പക്ഷേ, കേരളത്തിൽ കഴിയുന്ന ഒരു തമിഴ്‌നാട്ടുകാരന് ഇതേ പരിഗണനയും അംഗീകാരവും ലഭിക്കുമോയെന്ന് സംശയമാണ്. കേരളം ഒരുപാടു വളർന്നെങ്കിലും മനസ്സ് ഇനിയും വിശാലമാകേണ്ടതുണ്ടെന്നു തോന്നിയിട്ടുണ്ട്. ചെന്നൈ എടുത്തുനോക്കൂ. വലിയവനും ചെറിയവനും ഒരുപോലെ മാന്യതയോടെ ജീവിക്കാനാവും. അതിനാലാണ് ഇവിടെ മലയാളികൾ സ്വന്തം അസ്ഥിത്വം ഉറപ്പിച്ചതും. മലയാളികൾ തങ്ങളുടെ പേരിനൊപ്പം ഇവിടത്തെ പ്രദേശങ്ങളുടെ വാലുവെച്ചാൽ പോലീസ് പിടിക്കില്ല. കോടതി കയറേണ്ടിവരില്ല. അതിനുള്ള സ്വാതന്ത്ര്യവും അവകാശവും ചെന്നൈ നൽകുന്നു.\nകേരളത്തിൽനിന്ന് ചെന്നൈയിലെത്തുക. ഇവിടത്തെ ഒരു പ്രദേശത്തിന്റെ പേരിൽ അറിയപ്പെടുക. നല്ല കാര്യമാണിത്. ഔദ്യോഗികമായി ഒരു പേരുണ്ടെങ്കിലും ഇവിടത്തെ പ്രദേശങ്ങൾ വാലായി തൂങ്ങിനിൽക്കുമ്പോൾ രസകരമായി തോന്നും. ചെന്നൈ മലയാളിസമൂഹത്തിൽ സ്ഥിരം കേൾക്കുന്ന പേരാണ് ഡൗട്ടൺ മോഹൻ. പയ്യന്നൂർ സ്വദേശിയായ മോഹന്റെ വാലായി ഡൗട്ടൺ എന്ന സ്ഥലം കൂടിച്ചേർന്നപ്പോൾ മോഹൻ എന്ന വ്യക്തി ഡൗട്ടൺ മോഹനായി. മോഹന്റെ പേരിൽനിന്ന് ഡൗട്ടൺ വെട്ടിമാറ്റിയാൽ ഏതു മോഹൻ എന്ന് ആളുകൾ ചോദിക്കുന്ന അവസ്ഥയായി ഇപ്പോൾ.\nബിസിനസുകാരനായ വിജയൻ എന്ന വ്യക്തി മൂർമാർക്കറ്റ് വിജയനായത് എങ്ങനെയാണെന്നു അദ്ദേഹത്തിനുപോലും അറിയില്ല. എൻജിനിയറും മികച്ച സംഘടനാപ്രവർത്തകനുമായ പി.എ. സുരേഷ് കുമാർ തിരുവാൺമിയൂർ സുരേഷ് എന്ന പേരിലാണ് മലയാളികൾക്കിടയിൽ അറിയുന്നത്. കാരണം, അദ്ദേഹം താമസിക്കുന്നത് തിരുവാൺമിയൂർ എന്ന സ്ഥലത്താണ്. അറിയപ്പെടുന്ന സാമൂഹിക പ്രവർത്തകൻ ക്ലമന്റ് താമസിക്കുന്നത് ഗുമ്മുഡിപ്പൂണ്ടി എന്ന സ്ഥലത്താണ്. അതിനാൽ ഗുമ്മുഡിപൂണ്ടി ക്ലമന്റ് എന്നപേരും ലഭിച്ചു. ചിട്ടി ഫണ്ട് ഉടമയായ പാലക്കാടുകാരൻ രാമചന്ദ്രൻ പാടി എന്ന സ്ഥലം കേന്ദ്രീകരിച്ചാണ് പ്രവർത്തിക്കുന്നത്. അദ്ദേഹം പാടി രാമചന്ദ്രൻ എന്നറിയപ്പെട്ടതിൽ അദ്ഭുതമില്ല.\nമലയാളിസംഘടനാ പ്രവർത്തകനായ എ.എം. ബിജുവിനെ മലയാളികൾ വിളിക്കുന്നത് ബ്രോഡ്‌വേ ബിജു എന്നാണ്. ബ്രോഡ്‌വേ എന്ന പ്രദേശത്ത് സ്വന്തമായി ബിസിനസും മലയാളിസംഘടനയുടെ ഭാഗവുമാണ് ബിജു. ഷിപ്പിങ് കമ്പനിയിൽ ജോലി ചെയ്യുന്ന ഇ.എൻ. ജയചന്ദ്രനെ പലരും വിളിക്കുന്നത് ആദംപാക്കം ജയചന്ദ്രൻ എന്നാണ്. ആദംപാക്കത്ത് ഒരു മലയാളിസംഘടനയുടെ ഭാരവാഹിയായ ജയചന്ദ്രൻ താമസവും അതേ പ്രദേശത്താണ്. പ്രവാഹം എന്ന സംഘടനയുടെ ഭാരവാഹിയായിരുന്ന പ്രഭാകരൻ ഒരിക്കലും കരുതിക്കാണില്ല തനിക്ക് പ്രവാഹം പ്രഭാകരൻ എന്ന പേരു വീഴുമെന്ന്.\nഇഞ്ചമ്പാക്കം രവി, പാലവാക്കം ചന്ദ്രൻ, മാത്തൂർ സുരേഷ്, ഗിണ്ടി സുരേഷ്, ചൂളൈമേട് അശോകൻ, രാമാവരം ശശി, അമിഞ്ചിക്കര രവീന്ദ്രൻ, തിരുവാൺമിയൂർ മോഹൻദാസ്, പെരുങ്കുടി ഭാസ്‌കരൻ, കൊളത്തൂർ സജി, അയപ്പാക്കം സന്തോഷ് എന്നിങ്ങനെ പട്ടികയിൽ ഇനിയുമുണ്ട് ഒട്ടേറെപ്പേർ. ചെന്നൈയിലെ മലയാളി വ്യവസായ പ്രമുഖരുടെ പേരുകൾ നോക്കിയാൽ കാണുക മറ്റൊരു സവിശേഷതയാണ്. സ്വന്തം സ്ഥാപനങ്ങളുടെ പേരാണ് അവരുടെ പേരിനൊപ്പം കൂട്ടിച്ചേർത്തിരിക്കുന്നത്. സ്ഥാപനങ്ങളുടെ പേര് വെട്ടിമാറ്റിയാൽ ഇവർ ആരെന്നു ചോദിക്കുന്ന അവസ്ഥ.\nഗോകുലം ഗ്രൂപ്പ് ഓഫ് കമ്പനികളുടെ എം.ഡി. ഗോകുലം ഗോപാലൻ അറിയപ്പെടുന്നത് അദ്ദേഹം ചെന്നൈയിൽ പടുത്തുയർത്തിയ ഗോകുലം എന്ന സ്ഥാപനത്തിന്റെ പേരിലാണ്. പോപ്പുലർ അപ്പളം കമ്പനി ഉടമ വിജയകുമാർ അറിയപ്പെടുന്നത് പോപ്പുലർ വിജയകുമാർ എന്നാണ്. അംബിക ചിറ്റ്‌സ് ഉടമ ശിവകുമാറിനെ എല്ലാവരും വിളിക്കുന്നത് അംബിക ശിവൻ എന്നാണ്. പ്രമുഖ വ്യവസായ സ്ഥാപനമായ കൽപ്പക പാക്കേജസിന്റെ ചെയർമാൻ ഗോപാലൻ എന്ന വ്യക്തി കൽപ്പക ഗോപാലൻ എന്ന പേരിലാണ് അറിയപ്പെടുന്നത്. ജീവകാരുണ്യ പ്രവർത്തനത്തിൽ സജീവമായി പ്രവർത്തിക്കുന്ന കെ.പി. സുരേഷ് ബാബു അദ്ദേഹത്തിന്റെ ചിട്ടി ഫണ്ട് സംരംഭമായ നവോദയയുടെ പേരുകൂടി ചേർത്ത് നവോദയ ബാബു എന്നപേരിൽ അറിയപ്പെടുന്നു.\nഅർജുൻ അമരാവതി ചിട്ടി ഫണ്ടിന്റെ ഉടമയായ രാധാകൃഷ്ണൻ ചെന്നൈ മലയാളികൾക്കിടയിൽ അമരാവതി രാധാകൃഷ്ണനാണ്. ഗുരുവായൂരപ്പൻ ചിട്ടിഫണ്ട് ഉടമകളായ അച്ഛനും മകനും ഗുരുവായൂരപ്പൻ ബാലൻ, ഗുരുവായൂരപ്പൻ ഷാജി എന്നീ പേരുകളിൽ അറിയപ്പെടുന്നു. സി.ആർ. കാറ്ററിങ് എന്ന സ്ഥാപനം നടത്തുന്ന രാമചന്ദ്രൻ സി.ആർ. എന്ന പേരിൽ അറിയപ്പെടുന്നു. സോണ കാറ്ററിങ് സ്ഥാപന ഉടമ ജയകുമാർ അറിയപ്പെടുന്നത് സോണ ജയകുമാർ എന്ന പേരിലാണ്. പ്രീമിയർ ലബോറട്ടറി ശൃംഖലകളുടെ ഉടമ ജനാർദനൻ ചെന്നൈ മലയാളികൾക്കിടയിൽ പ്രീമിയർ ജനാർദനനാണ്. ദേവി ട്രാൽസ് എന്ന സ്ഥാപനത്തിന്റെ ഉടമ മുകുന്ദൻ ദേവി മുകുന്ദനായി. ഹൈടെക്ക് മനോഹരൻ, സ്‌നേഹ രാജു, അൻപകം റാഫി തുടങ്ങി ഇനിയുമുണ്ട് ഇത്തരം പേരുകൾ. ചായക്കട അസോസിയേഷൻ ഭാരവാഹികളായ ടി. അനന്തനെ ടീ കട അനന്തേട്ടൻ എന്നും സി.പി. അച്യുതനെ ചായക്കട അച്യുതേട്ടൻ എന്നും പലരും ചുരുക്കിവിളിക്കുന്നു.\nക്രസന്റ് സലിം ഉൾപ്പെടെ ചെന്നൈയിൽ ഹോട്ടലുകൾ നടത്തുന്ന പല മലയാളികളും അവരുടെ സംരംഭത്തിന്റെ പേരോടുകൂടിയാണ് വിളിക്കപ്പെടുന്നത്. ഇങ്ങനെ ചെന്നൈ മലയാളികളിൽ പേരുകൾ കൊണ്ടൊരു കോണിയും പാമ്പും കളി തന്നെ നടക്കുന്നുണ്ട്. അതേസമയം, സ്വന്തം പേരിനുള്ളിൽ യഥാർഥ പേര് ഒളിച്ചുവെച്ച് കണ്ടുപിടിക്കപ്പെടാനാവാതെയും നമുക്കുചുറ്റിലും പല മലയാളികളുണ്ട്. പി.കെ.എൻ. പണിക്കർ, ഇ.പി.ജി. നമ്പ്യാർ, ടി.എം.ആർ. പണിക്കർ, വി.ജി.എ. മോനോൻ, ആർ.വി.ജി. മേനോൻ, എൻ.ആർ. പണിക്കർ, കെ.കെ. മേനോൻ, വി.ഒ.എസ്.ടി. ഉണ്ണി ഇങ്ങനെ പോകുന്നു. ഇവരുടെ യഥാർഥ പേരെന്താണെന്ന് പലരും ചോദിക്കുന്നതു ശ്രദ്ധയിൽപ്പെട്ടിട്ടുണ്ട്.\nആരെയും കുറ്റപ്പെടുത്താനോ മോശമായി ചിത്രീകരിക്കാനോ ഉദ്ദേശിച്ചിട്ടുള്ളതല്ല ഈ കുറിപ്പ്. പലരും മനസ്സിൽ പലപ്പോഴായി ചിന്തിച്ച കാര്യം തന്നെയായിരിക്കും ഇത്. അതിന് അക്ഷരങ്ങളെ കൂട്ടുപിടിച്ചു എന്നുമാത്രം. എന്തായാലും നമ്മൾ മലയാളികൾക്ക് ലോകമേ തറവാടാണ്. എന്നു വെച്ചാൽ ലോകം മുഴുവൻ സ്വന്തം തറവാടായി കാണുന്നവർ എന്നർഥം. എവിടെയാണ് അധിവസിക്കുന്നതെന്നുപോലും നോക്കാതെ നമ്മൾ നമ്മുടെ ജീവിതം മുന്നോട്ടുകൊണ്ടുപോകുന്നു. ആ ജീവിതത്തിൽ ഇത്തരം ഊരും പേരും വാലും ഒക്കെ തമാശകളായി കടന്നുവരുന്നത് സ്വാഭാവികം.\nകാർ അപകടം;മൂന്നുപേർക്ക് പരിക്ക്\nചെന്നൈ : അതിവേഗത്തിൽ വന്ന കാർ നിയന്ത്രണംവിട്ട് നാല് വാഹനങ്ങളിലിടിച്ച് മൂന്നുപേർക്ക് ..\nസോണി ബി. തെങ്ങമം പുരസ്‌കാരം ഡോ. വി.പി.ഗംഗാധരന്\nശാന്തിഗിരി നവപൂജിതം 11-ന്; ഗവർണർ ഉദ്ഘാടനം ചെയ്യും\nകെ.എസ്.ആർ.ടി.സി. ഡിപ്പോകളിലെ മദ്യവില്പന: വിമർശനവുമായി വി.എം.സുധീരൻ\nമദ്യവിൽപ്പനശാലകൾ തുടങ്ങാനുള്ള തീരുമാനം പിൻവലിക്കണം - മന്നം സാംസ്‌കാരിക സമിതി\nഒറ്റ രാത്രിയിലെ റെയ്ഡിൽ പിടിയിലായത് 450 റൗഡികൾ\nക്ഷേമപദ്ധതികൾ ആധാറുമായി ബന്ധിപ്പിക്കാൻ നടപടിയുമായി സർക്കാർ\n16-കാരിയുടെ വിവാഹം പോലീസ് തടഞ്ഞു\n20 വർഷമായാലും ‘സപ്ലി’യെഴുതാം


ബന്ധം ഏറ്റവും മോശം നിലയില്; ഇന്ത്യയുമായി ചര്‍ച്ചയ്ക്ക് തയ്യാര്; ഒടുവില് മുന്നിട്ടിറങ്ങി ഇമ്രാന് ഖാന്; ഇത് ചര്‍ച്ചയ്ക്ക് പറ്റിയ അന്തരീക്ഷമല്ലെന്ന് മോഡി - BIGNEWSLIVE | Latest Malayalam News\nഇന്ത്യയുമായി ചര്‍ച്ചയ്ക്കു സന്നദ്ധരാണെന്ന് വീണ്ടും പാകിസ്താന് അറിയിച്ചു.\nബിഷ്‌കെയ്ക്ക്: ഷാങ്ഹായ് ഉച്ചകോടിയില് പങ്കെടുക്കുന്ന ഇന്ത്യയും പാകിസ്താനും പാലിക്കുന്ന അകലം രാജ്യാന്തര തലത്തില് ശ്രദ്ധേയമായതോടെ നയപരമായ തീരുമാനവുമായി പാക് പ്രധാനമന്ത്രി ഇമ്രാന് ഖാന്. ഇന്ത്യയുമായി ചര്‍ച്ചയ്ക്കു സന്നദ്ധരാണെന്ന് വീണ്ടും പാകിസ്താന് അറിയിച്ചു. മോഡിയുമായി ചര്‍ച്ചയ്ക്കു തയ്യാറെന്ന് ബിഷ്‌കെക്കില് വെച്ച് ഇമ്രാന് ഖാന് വിശദമാക്കി.\nരാജ്യാന്തര മധ്യസ്ഥതയ്ക്ക് പാകിസ്താന് സമ്മതമാണെന്നാണ് ഇമ്രാന് ഖാന് അറിയിച്ചിരിക്കുന്നത്. ഇന്നലെ കിര്‍ഗിസ്ഥാന് പ്രസിഡന്റ് നല്‍കിയ അത്താഴ വിരുന്നില് പ്രധാനമന്ത്രി മോഡിയും ഇമ്രാന് ഖാനും പങ്കെടുത്തെങ്കിലും പരസ്പരം സംസാരിച്ചിരുന്നില്ല. ഉച്ചകോടിക്കിടെ കിര്‍ഗിസ്ഥാന് പ്രസിഡന്റ് സൂറോണ്‍ബായ് ജീന്‍ബെകോവ് നല്‍കിയ വിരുന്നിലാണ് ഇരുനേതാക്കളും ഒരുമിച്ച് പങ്കെടുത്തത്. എന്നാല് ഇരുനേതാക്കളും സംസാരിച്ചില്ലെന്ന് സര്‍ക്കാര് വൃത്തങ്ങള് വെളിപ്പെടുത്തുന്നു.\nഅതേസമയം, പാകിസ്താന് ഭീകരവാദികളെ സഹായിക്കുന്ന നിലപാട് മാറ്റാതെ ചര്‍ച്ചയില്ലെന്ന് നരേന്ദ്ര മോഡി അറിയിച്ചു. ചൈനീസ് പ്രസിഡന്റ് ഷി ജിന്‍പിങുമായള്ള കൂടിക്കാഴ്ചയ്ക്കിടെയാണ് മോഡി ഇക്കാര്യം വിശദമാക്കിയത്. 40 മിനിറ്റ് കൂടിക്കാഴ്ചയില് ഭീകരവാദമായിരുന്നു മുഖ്യ ചര്‍ച്ചാ വിഷയം. ഇന്നലെ അനന്ത്‌നാഗില് നടന്ന ആക്രമണം പോലും ഭീകരവാദികള്‍ക്കുള്ള പാക് പിന്തുണ വ്യക്തമാക്കുന്നതായി മോഡി വ്യക്തമാക്കി. പാകിസ്താനുമായി ചര്‍ച്ചയ്ക്ക് ഇപ്പോള് അന്തരീക്ഷമില്ലെന്നും മോഡി ചൈനീസ് പ്രസിഡന്റിനെ അറിയിച്ചിരുന്നു.\nTags: imran khanIndia-PakistanPM Modishanghai summitworld\nമോഡിയുടെ സർട്ടിഫിക്കറ്റ് വിവാദത്തിൽ വാദം കേൾക്കുന്നത് അഞ്ചാം തവണയും മാറ്റിവെച്ചു; ഇത്തവണ കാരണമായത് സോളിസിറ്റർ ജനറൽ!


കുട്ടനാട്ടില് നീന്താനറിയില്ല, പാലാ വിടില്ലെന്ന് കാപ്പന്\nതാൻ ശശീന്ദ്രനെതിരെ പരാതി നൽകിയിട്ടില്ല. സീറ്റ് നൽകില്ലെന്ന് മുഖ്യമന്ത്രി പറഞ്ഞിട്ടില്ല\n23 Jan, 2021 at 05:56 AM\nകുട്ടനാട്ടിൽ നീന്താൻ അറിയില്ലെന്നും അതുകൊണ്ടു പാലാ വിടില്ലെന്നും മാണി സി.കാപ്പന്. എൻ.സി.പിയിലെ വിമത യോഗം അസാധാരണമാണ്. താൻ ശശീന്ദ്രനെതിരെ പരാതി നൽകിയിട്ടില്ല. സീറ്റ് നൽകില്ലെന്ന് മുഖ്യമന്ത്രി പറഞ്ഞിട്ടില്ല. എപ്പോഴും സീറ്റ് ചോദിച്ചു നടക്കേണ്ടതില്ലെന്നും കാപ്പന് പറഞ്ഞു.\nഎന്തു വന്നാലും പാലാ സീറ്റ് വിട്ടുകൊടുക്കില്ലെന്ന് കാപ്പന് നേരത്തെയും വ്യക്തമാക്കിയിരുന്നു. പാലാ, കാഞ്ഞിരപ്പള്ളി സീറ്റുകൾ ജോസ് കെ. മാണിക്ക് നൽകാൻ എല്.ഡി.എഫില് ധാരണയായതുമായി ബന്ധപ്പെട്ടായിരുന്നു കാപ്പന്‍റെ പ്രതികരണം. തദ്ദേശ തെരഞ്ഞെടുപ്പിൽ എൻ.സി.പിയെ വേണ്ട വിധത്തിൽ പരിഗണിച്ചില്ലെന്നും മാണി സി. കാപ്പൻ പറഞ്ഞിരുന്നു.\nഅതേസമയം നാളെ മുംബൈയിലെത്തി ശരത് പവാറിനെ കാണാനാണ് കാപ്പന്‍റെ തീരുമാനം. മുന്നണി മാറ്റത്തില് പവാറുമായി നിര്‍ണായക ചര്‍ച്ചകള് നടത്തും. സീറ്റ് ലഭിച്ചില്ലെങ്കില് മുന്നണി മാറണമെന്ന് നിര്‍ദ്ദേശം മുന്നോട്ട് വയ്ക്കും.\nKuttanadMani C. KappanPala seat\nതാടി കൂടി, ജിഡിപി കുറഞ്ഞു; മോദിയുടെ ചിത്രം വച്ച് ട്രോളി ശശി തരൂർ\nകൊച്ചി എളംകുളത്ത് നിയന്ത്രണം വിട്ട ബൈക്ക് സ്ലാബിൽ ഇടിച്ച് യുവാവ് മരിച്ചു


മന്ത്രിക്കും ഭാര്യക്കും കോവിഡ് വാക്സിൻ നൽകിയത് വീട്ടിലെത്തി; വിവാദമായതോടെ ആരോഗ്യ വകുപ്പ് ജീവനക്കാർക്ക് സസ്പെൻഷൻ – Media Mangalam\nമന്ത്രിക്കും ഭാര്യക്കും കോവിഡ് വാക്സിൻ നൽകിയത് വീട്ടിലെത്തി; വിവാദമായതോടെ ആരോഗ്യ വകുപ്പ് ജീവനക്കാർക്ക് സസ്പെൻഷൻ\nബംഗളൂരു: മന്ത്രിക്കും ഭാര്യയ്ക്കും വീട്ടിലെത്തി കോവിഡ് വാക്സിൻ നല്‍കിയ ആരോഗ്യവകുപ്പ് ജീവനക്കാർക്ക് സസ്‌പെൻഷൻ. കര്‍ണാടകയിലെ ആരോഗ്യ വകുപ്പ് ഉദ്യോഗസ്ഥർക്കെതിരെയാണ് നടപടി. കൃഷിമന്ത്രി ബിസി പാട്ടീലിനും ഭാര്യയ്ക്കും മാനദണ്ഡങ്ങള് പാലിക്കാതെ ആരോഗ്യജീവനക്കാര് വീട്ടിലെത്തി കോവിഡ് വാക്‌സിന് നല്‍കിയത് വിവാദമായതിന് പിന്നാലെയാണ് നടപടി.\nവാക്‌സിന് സ്വീകരിക്കുന്നതിന്റെ ചിത്രം മന്ത്രി സമൂഹമാധ്യമങ്ങളില് പങ്കുവച്ചിരുന്നു. ഇതിന് പിന്നാലെ കോവിഡ് മാനദണ്ഡം ലംഘിച്ച മന്ത്രിക്കെതിരെ വ്യാപക പ്രതിഷേധം ഉയര്‍ന്നിരുന്നു. ആരോഗ്യമന്ത്രി കെ സുധാകറും അതൃപ്തി രേഖപ്പെടുത്തിയിരുന്നു.\ncovid vaccine Karnataka MINISTER suspension ആരോഗ്യ വകുപ്പ് കോവിഡ് വാക്സിൻ ജീവനക്കാർ മന്ത്രി വീട്\nപതിനാറാമത്തെ വയസ്സിൽ ഇന്ത്യയിലേക്കെത്തിയത് സൽമാൻ ഖാനെ വിവാഹം കഴിക്കാൻ; പ്രണയം ഉപേക്ഷിച്ചത് കാമുകന്റെ ചതി മനസ്സിലായതോടെ; തുറന്ന് പറച്ചിലുമായി നടി സോമി അലി


ചെന്നൈ വിമാനത്താവളത്തിൽ നിന്ന് 49 ലക്ഷം രൂപയുടെ സ്വർണം പിടിച്ചു; 416 ഗ്രാം കടത്തിയത് മലദ്വാരത്തിലൊളിപ്പിച്ച് | Gold worth Rs 48.9 lakh seized at Chennai airport | Madhyamam\ndate_range7Feb 2021 2:54 PM GMT\nചെന്നൈ വിമാനത്താവളത്തിൽ നിന്ന് 49 ലക്ഷം രൂപയുടെ സ്വർണം പിടിച്ചു; 416 ഗ്രാം കടത്തിയത് മലദ്വാരത്തിലൊളിപ്പിച്ച്\nചെന്നൈ: െചന്നൈ വിമാനത്താവളത്തിൽ അനധികൃതമായി കടത്തിയ 1.01 കിലോഗ്രാം സ്വർണം പിടികൂടി. യാത്രക്കാരനിൽ നിന്നും വിമാനത്തിനകത്തു നിന്നുമായാണ് ഏകദേശം 48.9 ലക്ഷം രൂപ വില വരുന്ന സ്വർണം ചെന്നൈ എയർ കസ്റ്റംസ് വിഭാഗം പിടിച്ചെടുത്തത്.\nഇതിൽ 416 ഗ്രാം സ്വർണം രാമനാഥപുരം സ്വദേശി അബൂബക്കർ സിദ്ധിഖ് എന്നയാളിൽ നിന്ന് പിടിച്ചെടുത്തതായി ചെന്നൈ കസ്റ്റംസ് വിഭാഗം അറിയിച്ചു. ഫ്ലൈ ദുബായുടെ എഫ്.ഇസഡ് 8517 നമ്പർ വിമാനത്തിൽ ദുബൈയിൽ നിന്ന് എത്തിയതായിരുന്നു അബൂബക്കർ സിദ്ധിഖ്. ഇയാളെ വിമാനത്താവളത്തിൽ നിന്ന് പുറത്തേക്ക് കടക്കുന്നിടത്തുവെച്ചാണ് പിടികൂടിയത്.\nപേസ്റ്റ് രൂപത്തിൽ മലദ്വാരത്തിൽ ഒളിപ്പിച്ച് കടത്തുകയായിരുന്നു. രണ്ട് ബണ്ടിലുകളായി ഏകദേശം 19.9 ലക്ഷം രൂപ വില വരുന്ന സ്വർണമാണിത്. െചന്നൈ കസ്റ്റംസ് വാർത്താ കുറിപ്പിൽ അറിയിച്ചു.\nഇൻഡിഗോയുടെ 6ഇ-66 നമ്പർ വിമാനത്തിൽ നടത്തിയ പരിശോധനയിൽ ചതുരാകൃതിയിലുള്ള സ്വർണ കഷണങ്ങൾ സീറ്റുകളിലൊന്നിെൻറ അടിവശത്ത് നിന്ന് കണ്ടെടുത്തു. കോട്ടൺ സഞ്ചിയിലാക്കി കറുത്ത ടാപ്പുകൊണ്ട് ചുറ്റിക്കെട്ടി പൈപ്പിനുള്ളിലാക്കി ഒളിപ്പിച്ച നിലയിലായിരുന്നു. നൂറ് ഗ്രാം തൂക്കം വരുന്ന അവകാശികളില്ലാത്ത ആറ് ഗോൾഡ് ബാറുകളാണ് കണ്ടെടുത്തത്. ഏകദേശം 29 ലക്ഷം രൂപയാണ് വില കണക്കാക്കുന്നത്. സംഭവത്തിൽ കൂടുതൽ അന്വേഷണം നടക്കുകയാണ്.\nTAGS:gold seized Chennai airport\nNews Summary - Gold worth Rs 48.9 lakh seized at Chennai airport


ഗവേഷക വിദ്യാർത്ഥിയായി പാർവതി; ശ്രദ്ധനേടി 'വർത്തമാനം' ടീസർ -\nHome Cinema ഗവേഷക വിദ്യാർത്ഥിയായി പാർവതി; ശ്രദ്ധനേടി ‘വർത്തമാനം’ ടീസർ\nപാർവതി തിരുവോത്തിനെ മുഖ്യകഥാപാത്രമാക്കി സംവിധായകൻ സിദ്ധാർഥ് ശിവ ഒരുക്കുന്ന ഏറ്റവും പുതിയ ചിത്രമാണ് വർത്തമാനം. ദില്ലിയിലെ ഒരു സർവ്വകലാശാലയിലെ സമരം മുഖ്യപ്രമേയമാക്കി ഒരുക്കുന്ന ചിത്രത്തിന്റെ ടീസർ പുറത്തുവിട്ടിരിക്കുകയാണ് അണിയറപ്രവർത്തകർ. ചിത്രത്തിൽ ഫൈസാ സൂഫിയ എന്ന കഥാപാത്രമായാണ് പാർവതി വേഷമിടുന്നത്. സമകാലിക ഇന്ത്യൻ സമൂഹത്തിൽ നേരിടേണ്ടിവരുന്ന രാഷ്ട്രീയ- സാമൂഹിക പ്രശ്നങ്ങളാണ് ചിത്രം ചർച്ച ചെയ്യുന്നത്. അതേസമയം നേരത്തെ ചിത്രത്തിന് സെൻസർ ബോർഡ് പ്രദർശനാനുമതി നിഷേധിച്ചിരുന്നു. പിന്നീട് മുംബൈ സെന്‍സര് റിവിഷന് കമ്മിറ്റിയാണ് ചെറുമാറ്റത്തോടെ ചിത്രത്തിന് പ്രദർശനാനുമതി നല്‍കിയത്.\nആര്യാടൻ ഷൗക്കത്ത് തിരക്കഥ ഒരുക്കിയ ചിത്രത്തിൽ കേരളത്തിൽ നിന്നും ഡൽഹി സർവ്വകലാശാലയിലേക്ക് ഉപരിപഠനത്തിന് പോകുന്ന പെൺകുട്ടിയുടെ വേഷത്തിലാണ് പാർവതി എത്തുന്നത്. ഗവേഷക വിദ്യാർത്ഥി ആയാണ് ചിത്രത്തിൽ പാർവതി എത്തുന്നത്. റോഷന് മാത്യു, സിദ്ധീഖ്, നിര്‍മ്മല് പാലാഴി തുടങ്ങിയവരും ചിത്രത്തിൽ മുഖ്യകഥാപാത്രങ്ങളെ അവതരിപ്പിക്കുന്നുണ്ട്. ബെന്‍സി പ്രൊഡക്ഷന്‍സിന്റെ ബാനറില് ബേനസീറും ആര്യാടന് ഷൗക്കത്തും ചേര്‍ന്നാണ് വർത്തമാനം നിർമിക്കുന്നത്.\nRead also:മാനസികാരോഗ്യം നിലനിർത്തേണ്ടതിന്റെ ആവശ്യകതയെക്കുറിച്ച് മനസുതുറന്ന് ചലച്ചിത്രതാരം പ്രിയങ്ക ചോപ്ര\nStory Highlights:Sidhartha Siva Parvathy Thiruvothu film Varthamanam Official Teaser


തന്റെ അടുത്ത ചിത്രം റീമേക്കല്ലെന്ന് പ്രിയന് | Gramajyothi News\nതന്റെ അടുത്ത ചിത്രം റീമേക്കല്ലെന്ന് പ്രിയന്\nJuly 22, 2016 11:01 am Published by : Web Desk\nപ്രിയദര്‍ശന് സംവിധാനം ചെയ്ത മിക്ക ബോളിവുഡ് ചിത്രങ്ങളും മലയാള സിനിമകളുടെ റീമേക്കുകളായിരുന്നു. സൂപ്പര് ഹിറ്റുകളായ ഈ ചിത്രങ്ങളാണ് ബി ടൗണില് പ്രിയന് നല്ല പേരുണ്ടാക്കിയത്. കുറച്ചു മാസങ്ങള്‍ക്കു മുമ്ബ് താന് പുതിയ ഹിന്ദി ചിത്രം ചെയ്യാന് പോകുന്നതായി സംവിധായകന് അറിയിച്ചിരുന്നു. രോഹിത് ഷെട്ടിയാണ് ചിത്രം നിര്‍മ്മിക്കുന്നത്.പുതിയ ചിത്രത്തിന് മലയാളവുമായി എന്തെങ്കില് ബന്ധമുണ്ടോയെന്ന ചോദ്യത്തിന് തന്റെ പുതിയ ചിത്രം പുതിയ ഒരു കഥയാണ് പറയുന്നത്. മറ്റൊരു ചിത്രവുമായി ഒരു ബന്ധവും അതിനില്ല. റീമേക്കുകള് ചെയ്യാന് താന് ഉദ്ദേശിക്കുന്നില്ലെന്നുമാണ് പ്രിയന് പറയുന്നത്.\nഅതേസമയം തന്റെ ഹിറ്റ് മലയാളം ചിത്രങ്ങളിലെ കോമഡി രംഗങ്ങള് പുതിയ ചിത്രത്തില് പ്രതീക്ഷിക്കാമെന്നും അദ്ദേഹം പറഞ്ഞു. അക്ഷയ് കുമാറാണ് ചിത്രത്തിലെ നായകന്. ശങ്കറിന്റെ 2.0 എന്ന രജനി ചിത്രത്തിന്റെ ചിത്രീകരണം അക്ഷയ് പൂര്‍ത്തീകരിച്ചു കഴിഞ്ഞാല് ഉടന് ഈ ചിത്രത്തിന്റെ ഷൂട്ടിങ്ങ് ആരംഭിക്കുമെന്നാണ് അറിയുന്നത്. ഇപ്പോള് ചെന്നൈയില് മോഹന്‍ലാല് നായകനാകുന്ന മലയാള ചിത്രം ‘ഒപ്പ’ത്തിന്റെ പോസ്റ്റ് പ്രൊഡക്ഷന് ജോലിയുടെ തിരക്കിലാണ് പ്രിയന്.


Malayalam news || പ്രണയനായകന് ശശികപൂര് അന്തരിച്ചു\nപ്രണയനായകന് ശശികപൂര് അന്തരിച്ചു\nഇന്ത്യന് സിനിമയുടെ തലതൊട്ടപ്പന്‍മാരായ കപൂര് കുടുംബത്തില്‍പ്പെട്ട ബോളിവുഡ് നടന് ശശികപൂര് അന്തരിച്ചു. വൃക്കസംബന്ധമായ രോഗത്തെ തുടര്‍ന്ന് അന്ധേരിയിലെ ആശുപത്രിയില് ചികിത്സയിലിരിക്കെയാണ് അന്ത്യം. ഇന്ത്യന് സിനിമയിലെ പ്രണയനായകനെന്നാണ് ശശികപൂര് അറിയപ്പെട്ടിരുന്നത്. നാലാം വയസിലാണ് അഭിനയ രംഗത്ത് എത്തിയ ശശികപൂര് സൂപ്പര്‍താരങ്ങളായ രാജ്‌കപൂറിന്റെയും ഷമ്മി കപൂറിന്റെയും സഹോദരനാണ്. നടനും സംവിധായകനും നിര്‍മാതാവുമായി ഹിന്ദിസിനിമയിലെ വിവിധ മേഖലകളില് അദ്ദേഹം തിളങ്ങി. ജുനൂണിലൂടെ മികച്ച ചിത്രത്തിന്റെ നിര്‍മാതാവിന്റെ പുരസ്‌കാരം ലഭിച്ചു. പത്മഭൂഷണന്, ദാദാ സാഹെബ് ഫാല്‍ക്കെ അവാര്‍ഡ് എന്നിവയും ലഭിച്ചിട്ടുണ്ട്. ധര്‍മപുത്രയിലൂടെയാണ് നായകനായി അരങ്ങേറ്റം കുറിച്ചത്. കഭീ കഭീ, നമക് ഹലാല്, ജബ് ജബ് ഫൂല്‍ഖിലെ, ദിവാര് തുടങ്ങിയവ അദ്ദേഹത്തിന്റെ സൂപ്പര്‍ഹിറ്റ് ചിത്രങ്ങളാണ്. ഹോളിവുഡ് ചിത്രങ്ങളിലും അഭിനയിച്ചിട്ടുണ്ട്. ജെനിഫര് കെന്‍ഡലാണ് ഭാര്യ. ബ്രിട്ടീഷ് നടിയായ ഇവര് 1984-ല് കാന്‍സര്‍രോഗബാധയെ തുടര്‍ന്ന് മരിച്ചു. ബോളിവുഡ് സംവിധായകനും നടനുമായ കുനാല് കപൂര്, നടന് കരണ് കപൂര്, നടി സഞ്‌ജന കപൂര് എന്നിവര് മക്കളാണ്.


Sunday, September 27, 2020 01:35:10 AM\nസ്വന്തം ലേഖകൻ: യു.എ.ഇ കോടതികള് സിവില് കേസുകളില് പുറപ്പെടുവിക്കുന്ന വിധി ഇനി ഇന്ത്യയിൽ നടപ്പാക്കും. ഇത് സംബന്ധിച്ച് കേന്ദ്ര നിയമകാര്യ മന്ത്രാലയം വിജ്ഞാപനം പുറപ്പെടുവിച്ചു. ഇതോടെ പണമിടപാട് കേസുകളില് പ്രതിസ്ഥാനത്തുള്ള പ്രവാസികള് നാട്ടിലെത്തിയാലും യു.എ.ഇ കോടതി പുറപ്പെടുവിക്കുന്ന വിധി നാട്ടില് നടപ്പാകും.\nയു.എ.ഇയിലെ കോടതികളുടെ വിധികള് പുതിയ വിജ്ഞാപനം അനുസരിച്ച് ഇന്ത്യയിലെ ജില്ലാ കോടതികളുടെ വിധിയായാണ് പരിഗണിക്കപ്പെടുക. യു.എ.ഇയില് പുറപ്പെടുവിച്ച വിധി നടപ്പാക്കാന് നാട്ടിലെ മുന്‍സിഫ് കോടതിയില് കക്ഷികള് എക്സിക്യൂഷന് പെറ്റീഷന് നല്‍കിയാല് മതിയാകും.\nയു.എ.ഇ ഫെഡറല് സൂപ്രീം കോടതി, അബൂദബി, ഷാര്‍ജ, അജ്മാന്, ഉമ്മുല്‍ഖുവൈന്, ഫുജൈറ എന്നിവിടങ്ങളിലെ ഫെഡറല്, ഫസ്റ്റ് ഇന്‍സ്റ്റന്‍സ്, അപ്പീല് കോടതികള്, അബൂദബദി നീതിന്യായ വകുപ്പ്, ദുബൈ കോടതി, റാസല്‍ഖൈമ നീതിന്യായ വകുപ്പ്, അബൂദബി ഗ്ലോബല് മാര്‍ക്കറ്റ് കോടതി, ദുബൈയിലെ ഇന്റര്‍നാഷണല് ഫിനാന്‍ഷ്യല് സെന്റര് കോടതി തുടങ്ങിയവയുടെ വിധികള് ഇത്തരത്തില് നാട്ടില് നടപ്പാക്കാന് കഴിയും.\nഇന്ത്യയില് കോടതി വിധികള് നടപ്പാക്കപ്പെടുന്ന വിദേശരാജ്യങ്ങളുടെ പട്ടികയില് ഇതുവരെ യു.എ.ഇ ഉള്‍പ്പെട്ടിരുന്നില്ല. നേരത്തേ ഇത്തരം കേസുകളില് നാട്ടിലെ കോടതികളില് പുതിയ ഹരജി നല്‍കി വിചാരണ നടത്തണമായിരുന്നു. പുതിയ വിഞ്ജാപനത്തോടെ നേരിട്ട് വിധി നടപ്പാക്കി കിട്ടാന് കക്ഷികള്‍ക്ക് നാട്ടില് തന്നെ അവസരം ലഭിക്കും.


എംഎം മണിയുടെമണ്ഡലത്തിലും ലീഡുമായി ഡീന്; അടി തെറ്റി ജോയ്സ് ജോര്‍ജ്ജ്\nThiruvananthapuram, First Published 23, May 2019, 12:30 PM IST\nഇടുക്കിയില് അടി തെറ്റി ജോയ്സ് ജോര്‍ജ്ജ്. ഇടുക്കിയില് യുഡിഎഫ് സ്ഥാനാര്‍ത്ഥി ഡീന് കുര്യാക്കോസ് ഒരു ലക്ഷത്തില് കൂടുതല് വോട്ടുകള്‍ക്ക് ലീഡ് ചെയ്യുന്നു.\nഇടുക്കി: ഇടുക്കിയില് അടി തെറ്റി ജോയ്സ് ജോര്‍ജ്ജ്. ഇടുക്കിയില് യുഡിഎഫ് സ്ഥാനാര്‍ത്ഥി ഡീന് കുര്യാക്കോസ് ഒരു ലക്ഷത്തില് കൂടുതല് വോട്ടുകള്‍ക്ക് ലീഡ് ചെയ്യുന്നു. നിലവില് 3.45 ലക്ഷം വോട്ടാണ് ഡീനിന് ലഭിച്ചത്. മന്ത്രി എം എം മണിയുടെ മണ്ഡലത്തിലാണ് ഡീന് കുര്യാക്കോസിന് ഇത്രയധികം ലീഡ് ലഭിച്ചത്. എല്‍ഡിഎഫ് സ്ഥാനാര്‍ത്ഥി ജോയ്‍സ് ജോർജ് നിലവില് നേടിയത് 2.23 ലക്ഷം വോട്ടാണ്.\nജോയ്‍സ് ജോർജിന് വിജയപ്രതീക്ഷയുളള മണ്ഡലമായിരുന്നു ഇടുക്കി. എന്നാല് ഹൈറേഞ്ച് ജോയ്സിനെ തുണച്ചില്ല. കൊട്ടാക്കമ്പൂർ ഭൂമി ഇടപാടുമായി ബന്ധപ്പെട്ട് ജോയ്സ് ജോർജിന്‍റെ പേരില് കേസുണ്ടായിരുന്നു. ഇത് തെരഞ്ഞെടുപ്പിനെ ബാധിച്ചിട്ടുണ്ടെന്ന് വേണം ഇപ്പോള് കരുതാന്.\nഅഞ്ച് വർ‍ഷം മുമ്പ് ജോയ്‍സ് ജോർജിനോട് പരാജയപ്പെട്ട ഡീൻ കുര്യാക്കോസ് ഇത്തവണ9ശതമാനം വോട്ട് വ്യത്യാസത്തിൽ വരെ ജയിച്ച് കയറാനിടയുണ്ടെന്ന് അഭിപ്രായ സര്‍വെകള് പറഞ്ഞിരുന്നു. ജോയ്‌സ് ജോര്‍ജ് 50542 വോട്ടുകള്‍ക്കാണ് 2014 ല് വിജയിച്ചത്.\nLast Updated 23, May 2019, 12:46 PM IST\njoyce george deen kuriakose\nഅടി തെറ്റി ജോയ്സ് ജോര്‍ജ്ജ്; വമ്പന് ലീഡുമായി ഡീന്\ndeen kuriakose leading at idukki


മുസ്ലീങ്ങള്‍ക്കും ഇനി കുട്ടികളെ ദത്തെടുക്കാം | Supreme Court gives Muslims right to adoptachild - Malayalam Oneindia\n6 min ago നടി ആക്രമിക്കപ്പെട്ട കേസ്: കുഞ്ചാക്കോ ബോബനെതിരെ അറസ്റ്റ് വാറണ്ട്! കോടതിയിൽ ഹാജരായില്ല\n17 min ago ദില്ലി അക്രമം: ഇരകള്‍ക്ക് ജെഎന്‍യു ക്യാമ്പസില് അഭയം നല്‍കരുതെന്ന് മുന്നറിയിപ്പ്\n45 min ago 'വംശഹത്യയുടെ പുതിയ ഗുജറാത്ത് പതിപ്പ് വരാൻ പോകുന്നു, ഹിന്ദുരാഷ്ട്രത്തിന് ബദൽ ഇസ്ലാമികരാഷ്ട്രമല്ല'\nമുസ്ലീങ്ങള്‍ക്കും ഇനി കുട്ടികളെ ദത്തെടുക്കാം\nPublished: February 19 2014, 16:31 [IST]\nദില്ലി: മുസ്ലീങ്ങള്‍ക്കും ഇനി കുട്ടികളെ ദത്തെടുക്കാമെന്ന് സുപ്രീം കോടതി. മുസ്ലീം വ്യക്തി നിയമം ദത്തെടുക്കലിനെ നിഷേധിക്കുന്നുണ്ടെങ്കിലും മുസ്ലീങ്ങള്‍ക്കും കുട്ടികളെ ദത്തെടുക്കാനുള്ള അവകാശമുണ്ടെന്ന് സുപ്രധാന വിധിയില് സുപ്രീം കോടതി വ്യക്തമാക്കുന്നു.\nഏകീകൃത സിവില് കോഡ് നടപ്പാക്കും വരെ രാജ്യത്തെ നിയമം വ്യക്തി നിയമങ്ങള്‍ക്ക് മുകളിലായിരിക്കുമെന്നും കോടതി വ്യക്തമാക്കി. ഏത് സമുദായത്തില് പെട്ട ആള്‍ക്കും കുട്ടികളെ ദത്തെടുക്കാന് അവകാശമുണ്ടെന്നും കോടതി വിധിയില് പറയുന്നുണ്ട്.\nസാമൂഹ്യ പ്രവര്‍ത്തകയായ ഷബ്‌നം ഹാഷ്മിയാണ് ഈ വിഷയം ഉന്നയിച്ച് സുപ്രീം കോടതി സമീപിച്ചത്. എട്ട് വര്‍ഷം മുന്പ് ഇവര് സമര്‍പ്പിച്ച ഹര്‍ജിയിലാണ് ഇപ്പോള് തീര്‍പ്പായിട്ടുള്ളത്.\nകാര്യങ്ങള് ഇങ്ങനെയൊക്കെയാണെങ്കിലും കുട്ടികളെ ദത്തെടുക്കുക എന്നത് മൗലികാവകാശമായി അംഗീകരിക്കാന് കഴിയില്ലെന്ന് കോടതി വിധിയില് വ്യക്തമാക്കുന്നുണ്ട്. എന്തായാലും കുട്ടികളില്ലാത്ത മുസ്ലീം ദമ്പതിമാര്‍ക്ക് ആശ്വാസം പകരുന്നതാണ് കോടതിയുടെ വിധി. ദത്തെടുക്കല് അംഗീകരിക്കാത്ത മറ്റ് വിഭാഗക്കാര്‍ക്കും വിധി ഗുണകരമായിരിക്കും\nsupreme court verdict adoption child muslim uniform civil code delhi സുപ്രീം കോടതി വിധി മുസ്ലീം ദില്ലി\nStory first published: Wednesday, February 19, 2014, 16:31 [IST]


കോന്നിയിൽ സുരേന്ദ്രൻ്റെ സ്ഥാനാർത്ഥിത്വം നേട്ടമാവുക ഇടത്പക്ഷത്തിന്; ബിജെപിയുടെ വളർച്ച കോൺഗ്രസ് വോട്ടുകൾ ചോർത്തി\nകോന്നിയിൽ സുരേന്ദ്രൻ്റെ സ്ഥാനാർത്ഥിത്വം…\nകോന്നി: ശക്തമായ മത്സരം നടക്കുന്ന കോന്നിയിൽ ബിജെപി സംസ്ഥാന അധ്യക്ഷൻ മത്സര രംഗത്തിറങ്ങിയതോടെ ഇടത് പാളയം പ്രതീക്ഷയിലാണ്. കഴിഞ്ഞ ഉപതിരഞ്ഞെടുപ്പിൽ ബിജെപി പിടിച്ചെടുത്ത കോൺഗ്രസ് വോട്ടുകളിൽ പ്രതീക്ഷയർപ്പിച്ചാണ് കോന്നിയിൽ രണ്ടാം അങ്കത്തിന് സുരേന്ദ്രൻ എത്തിയത്.\nഅതിനാൽ തന്നെ സുരേന്ദ്രൻ്റ വരവിൽ ആശങ്കയിലാണ് കോൺഗ്രസും യുഡിഎഫും. ഉപതിരഞ്ഞെടുപ്പിലേത് പോലെ സുരേന്ദ്രൻ വോട്ട് സമാഹരിച്ചാൽ റോബിൻ പീറ്റർക്ക് തിരിച്ചടിയാകുമെന്നാണ് രാഷ്ട്രീയ നിരീക്ഷകരുടെ വിലയിരുത്തൽ.\nഅതേ സമയം, കോന്നി മണ്ഡലത്തിൽ എക്കാലവും ഇടത് പക്ഷത്തിന് ലഭിച്ചുകൊണ്ടിരുന്ന അമ്പതിനായിരത്തിൽപ്പരം വോട്ടുകൾക്ക് വിള്ളൽ ഉണ്ടായിട്ടില്ല എന്നത് ഇടത് മുന്നണിക്ക് ആശ്വാസമാകുന്നുണ്ട്. കോന്നിയുടെ തിരഞ്ഞെടുപ്പ് ചരിത്രം പരിശോധിച്ചാൽ കോൺഗ്രസ് വോട്ടിൽ വിള്ളൽ വീഴ്ത്തിയാണ് മണ്ഡലത്തിൽ ബിജെപി രണ്ടാം ശക്തിയായതെന്ന് വ്യക്തമാകും.\nഅതിനാൽ തന്നെ സുരേന്ദ്രൻ്റ വരവിൽ ഏറെ പ്രതീക്ഷയിലാണ് ഇടതുപാളയം. 2011 ൽ നടന്ന നിയമസഭാ തിരഞ്ഞെടുപ്പിൽ അടൂർ പ്രകാശ് സ്ഥാനാർത്ഥിയായിരിക്കെ 65724 വോട്ട് യുഡിഎഫ് നേടിയപ്പോൾ ഇടതുപക്ഷത്തിൻ്റെ സ്ഥാനാർത്ഥി എം.എസ് രാജേന്ദ്രൻ 57950 വോട്ടുകൾ സ്വന്തമാക്കിയിരുന്നു. എന്നാൽ 2011 ൽ അന്നത്തെ എൻഡിഎ സ്ഥാനാർത്ഥി നേടിയതാകട്ടെ വെറും 5994 വോട്ട് .\nപിന്നീട് 2016 ൽ നടന്ന തിരഞ്ഞെടുപ്പിൽ മണ്ഡലത്തിൽ വ്യക്തമായ സ്വാധീനമുള്ള അടൂർ പ്രകാശ് വോട്ട് ശതമാനം ഉയർത്തിയപ്പോൾ 52052 വോട്ടുകൾ ഇടതുപക്ഷത്തിന് ഉറപ്പിക്കാൻ കഴിഞ്ഞു. അന്നത്തെ എൽഡിഎഫ് സ്ഥാനാർത്ഥി സനൽകുമാർ മണ്ഡലത്തിന് പുറത്തു നിന്നുള്ള വ്യക്തിയായിട്ടു പോലും മണ്ഡലത്തിൽ ഇടതിൻ്റെ ഉറച്ച വോട്ടുകൾ സമാഹരിക്കാൻ സനൽ കുമാറിന് കഴിഞ്ഞിരുന്നു.\nഅമ്പതിനായിരത്തിൽപ്പരം വരുന്ന ഈ ഉറച്ച വോട്ടുകളിലാണ് എൽഡിഎഫിൻ്റ പ്രതീക്ഷ. തുടർന്ന് 20l9 ൽ ശബരിമല വിഷയം കത്തി നിൽക്കുമ്പോൾ നടന്ന ഉപതിരഞ്ഞെടുപ്പിലും മുന്നണിയുടെ ഉറച്ച വോട്ടിൽ വിള്ളൽ വീഴ്ത്താൻ ബിജെപിക്കും യുഡിഎഫിനും കഴിഞ്ഞിരുന്നില്ല. ഉപതിരഞ്ഞെടുപ്പിൽ 54099വോട്ട് നേടിയാണ് കോന്നിയിൽ ജനീഷ് കുമാർ ചെങ്കൊടി പാറിച്ചത്.\nകോന്നിയുടെ ചരിത്രം തിരുത്തിക്കുറിച്ച ഉപതിരഞ്ഞെടുപ്പിൽ ഇടതുപക്ഷത്തിന് മുൻവർഷത്തെ അപേക്ഷിച്ച് 2047 വോട്ട് കൂടുതൽ ലഭിച്ചപ്പോൾ കോൺഗ്രസിനകട്ടെ വോട്ട് ഗണ്യമായി കുറയുകയായിരുന്നു.28654 വോട്ടിൻ്റെ കുറവ് യുഡിഎഫിനുണ്ടായപ്പോൾ നേട്ടം കൊയ്തത് ബിജെപിയായിരുന്നു.\nമുൻകാലത്തെ അപേക്ഷിച്ച് സുരേന്ദ്രൻ കോന്നിയിൽ 23073 വോട്ട് കൂടുതൽ നേടി. അക്ഷരാർത്ഥത്തിൽ കോൺഗ്രസിൻ്റെ വോട്ടിൽ വിള്ളൽ വീഴ്ത്തിയാണ് ഉപതിരഞ്ഞെടുപ്പിൽ ബിജെപി നേട്ടം കൊയ്തത്.\nഅന്നത്തെ സ്ഥാനാർത്ഥി മോഹൻരാജിനെ പരാജയപ്പെടുത്താൻ അടൂർ പ്രകാശ് പക്ഷക്കാർ വോട്ട് മറിച്ചതാണെന്ന ആരോപണം മുൻ ഡിസിസി പ്രസിഡൻ്റുകൂടിയ മോഹൻ രാജ് തുറന്നടിച്ചതാണ്.\nഅടൂർ പ്രകാശ് സ്ഥാനാർത്ഥിയായി നിന്നപ്പോൾ ഇളകാത്ത ഇടതു പക്ഷത്തിൻ്റെ അമ്പതിനായിരത്തിൽപ്പരം വോട്ടുകളാണ് കോന്നി മണ്ഡലത്തിൽ ഇടതുപക്ഷത്തിൻ്റെ പ്രതീക്ഷ. ഒന്നര വർഷക്കാലത്തെ എംഎൽഎ എന്ന നിലയിൽ ജനീഷ് കുമാർ നടത്തിയ പ്രവർത്തനത്തിലൂടെ വ്യക്തിപരമായി ലഭിക്കുന്ന വോട്ട് കൂടി സമാഹരിച്ചാൽ ഇടതുപക്ഷത്തിന് നേട്ടം കൊയ്യാം.\nഇത്തവണ യുഡിഎഫ് നേരിടുന്ന പ്രധാന വെല്ലുവിളി മണ്ഡലത്തിലെ ബഹുഭൂരിപക്ഷം വരുന്ന ഈഴവ – നായർ സമുദായത്തിൻ്റെ നിലപാടാണ്. ഉപതിരഞ്ഞെടുപ്പിൽ എൻഎസ്എസ് നിർദേശിച്ച മോഹൻരാജിനെ പരാജയപ്പെടുത്തിയതോടെ കോൺഗ്രസിനോട് ഇടഞ്ഞ് നിൽക്കുന്ന സമുദായം ആരെ പിന്തുണയ്ക്കുമെന്നതും ശ്രദ്ധേയമാണ്.\nഡിസിസി ഭാരവാഹികൾ ഉൾപ്പെടെ മണ്ഡലത്തിലെ സമുദായ സമവാക്യം പാലിച്ചുകൊണ്ട് സ്ഥാനാർത്ഥിയെ നിർണയിക്കണമെന്ന് ആവശ്യപ്പെട്ടെങ്കിലും അടൂർ പ്രകാശിൻ്റ താത്പര്യം സംരക്ഷിക്കുകയായിരുന്നു നേതൃത്വം. ഇതോടെ മണ്ഡലത്തിൽ യുഡിഎഫ് അനുകൂല നിലപാട് സ്വീകരിച്ചിരുന്ന സമുദായങ്ങളും ഇപ്പോൾ യു ഡി എഫിനോട് അകലം പാലിച്ചിരിക്കുകയാണ്.\nസമുദായ സംഘടനകളുടെ ഈ അകലം പാലിക്കൽ കോൺഗ്രസിൻ്റെ വോട്ടുകൾ ഇത്തവണയും നഷ്ടപ്പെടാൻ കാരണമാകുമെന്നാണ് രാഷ്ട്രീയ നിരീക്ഷകരുടെ വിലയിരുത്തൽ. അടൂർ പ്രകാശിനെ പ്രീതിപ്പെടുത്താൻ വേണ്ടി റോബിൻ പീറ്ററിനെ മുൻനിർത്തിയുള്ള യുഡിഎഫ് നീക്കം യാക്കോബായ വോട്ടുകൾ നഷ്ടപ്പെടാൻ കാരണമായേക്കുമെന്ന് കോൺഗ്രസിലെ ഒരു വിഭാഗം അഭിപ്രായപ്പെടുന്നു.\nഓരോ തവണയും ഇടതുപക്ഷവും ബിജെപിയും വോട്ട് ശതമാനം വർദ്ധിപ്പിക്കുമ്പോൾ വോട്ട് നിലയിൽ കോൺഗ്രസ് മുന്നാം സ്ഥാനത്തേക്ക് പിന്തള്ളപ്പെടുകയായിരുന്നു. കോൺഗ്രസിന് കിട്ടിയിരുന്ന വോട്ടിൽ വിള്ളൽ വീഴ്ത്തിയുള്ള ബിജെപിയുടെ വളർച്ച മണ്ഡലത്തിലെ പോരാട്ട ചിത്രം തന്നെ മാറ്റിയിരിക്കുകയാണ്.\nനേരത്തേ ഒന്നാമത് നിന്നിരുന്ന കോൺഗ്രസ് ഗ്രൂപ്പ് പോരിൻ്റെ പേരിൽ മൂന്നാമതെത്തിയപ്പോൾ മത്സരം എൽഡിഎഫും ബിജെപിയും തമ്മിലായി. ഉപതിരഞ്ഞെടുപ്പോടെ കോന്നിയുടെ രാഷ്ട്രീയ ചരിത്രം മാറ്റി മറിച്ച സിറ്റിംഗ് എംഎൽഎ കൂടിയായ ജനീഷ് കുമാറും ബിജെപി സംസ്ഥാന അധ്യക്ഷൻ കെ സുരേന്ദ്രനും തമ്മിലുള്ള പോരാട്ടമാണ് ഇപ്പോൾ കോന്നിയിൽ നടക്കുന്നത്.\nഏറ്റുമാനൂരിനെച്ചൊല്ലിയുണ്ടായ വിവാദങ്ങളിൽ കേരള കോൺഗ്രസിനും സ്ഥാനാർത്ഥിയക്കും പങ്കില്ല: വിവാദങ്ങൾ...


Oru Second Class Yathra Movie Review - Malayalam Filmibeat\nനിരൂപണം: അധികം ബോറടിപ്പിക്കാതെ ഒരു സെക്കന്റ് ക്ലാസ് യാത്ര\nStar Cast: Vineeth Sreenivasan,Chemban Vinod Jose,Sreejith Ravi\nഒറ്റ പ്രാവശ്യം ബോറടിക്കാതെ ഒരു സെക്കന്റ് ക്ലാസ് യാത്ര ചെയ്യാവുന്നതാണ്. നവാഗതരായ ജെക്‌സണ് ആന്റണിയും റെജീസും സംവിധാനം ചെയ്ത ചിത്രം അല്പം പാളിച്ചകളുണ്ടെങ്കിലും നല്ല ചില തമാശകളോടെയൊക്കെ അധികം വലിച്ചു നീട്ടാതെ അവസാനിപ്പിച്ചതുകൊണ്ടാവാം ഈ യാത്ര പ്രേക്ഷകരെ ബോറടിപ്പിക്കാതെ പോകുന്നത്.\nജയില് പുള്ളികളായ നന്ദു (വിനീത് ശ്രീനിവാസന്) വിനെയും മാരനെയും (ചെമ്പന് വിനോദ്) കണ്ണൂരില് നിന്ന് തിരുവനന്തപുരത്തേക്ക് കൊണ്ടു പോകുകയാണ്. കോണ്‍സ്റ്റബിള്‍മാരായ ജോളി കുര്യാനും (ജോജു ജോര്‍ജ്) ബാലഗോപാലുമാണ് (ശ്രീജിത്ത് രവി) അതിന് നിയോഗിക്കപ്പെട്ട പൊലീസുകാര്. പരശുറാം എക്‌സ്പ്രസിലെ സെക്കന്റ് ക്ലാസ് കംപാര്‍ട്‌മെന്റില് ഈ നാലവര് സംഘത്തിന്റെ യാത്രയാണ് ഒരു സെക്കന്റ് ക്ലാസ് യാത്ര. അവര്‍ക്കിടയില് നടക്കുന്ന ചില സംഭവങ്ങള് അല്പം നര്‍മം കലര്‍ത്തി പറയുകയാണ് കഥ.\nഅല്പം ആകാംക്ഷയും അതിലേറെ ചിരിയും നിറഞ്ഞ് ഒന്നാം പകുതി കടന്നു പോകുന്നു. അതില് നിന്നും തീര്‍ത്തും നാടകീയമായ രംഗത്തേക്കാണ് രണ്ടാം പകുതി കടക്കുന്നത്. ക്ലൈമാക്‌സിലേക്കെത്തുമ്പോള് ഒരു ക്ലീഷേയിലേക്ക് സിനിമ കടക്കുമെന്ന ഘട്ടത്തില് ചെറിയ ചില ട്വിസ്റ്റുകള് പിടിച്ചു നിര്‍ത്തുന്നു. നല്ല ചില തമാശകള് ഉണ്ടെങ്കിലും ചില ദ്വയാര്‍ത്ഥ പ്രയോഗങ്ങള് ചിത്രത്തിന്റെ ഭംഗി കളയുന്നു.\nചിത്രത്തിലെ കേന്ദ്ര നായകന് വിനീത് ശ്രീനിവാസന് ആണെങ്കിലും പ്രേക്ഷകരുടെ മനം കവരുന്നത് ചെമ്പന് വിനോദും ജോജു ജോര്‍ജുമാണ്. സപ്തമശ്രീ തസ്‌കരയിലെ നിഷ്‌കളങ്ക കള്ളന് ശേഷം ചെമ്പന് വിനോദ് അവതരിപ്പിയ്ക്കുന്ന മികച്ച കള്ളന് വേഷമാണ് മാരന്. കോമഡി ത്രില്ലര് എന്ന വിശേഷിപ്പിക്കുന്ന ചിത്രത്തില് പ്രേക്ഷകരെ ഏറ്റവും കൂടുതല് ചിരിപ്പിയ്ക്കുന്നത് ചെമ്പന് വിനോദാണ്.\nവിനീത് ശ്രീനിവാസന് എന്ന സംവിധായകനെയും ഗായകനെയും തന്നെയാണ് പ്രേക്ഷകര്‍ക്കിഷ്ടം. അഭിനയത്തിലേക്ക് വരുമ്പോള് വിനീത് ഇനിയും മുന്നേറേണ്ടിയിരിക്കുന്നു. മലയാളത്തിന്റെ ഭാഗ്യ നായികയാണെങ്കിലും ചിത്രത്തില് നിക്കിയുടെ അഭിനയവും ശരാശരിയില് ഒതുങ്ങി. ജോജു ജോര്‍ജ്ജാണ് പ്രേക്ഷകനെ കൈയ്യിലെടുത്ത മറ്റൊരു താരം. ഭാവിയില് അദ്ദേഹത്തിന് മികച്ച പൊലീസ് വേഷങ്ങള് ലഭിയ്ക്കും എന്ന കാര്യത്തില് സംശയമില്ല.\nപാഷാണം ഷാജി (ഷാജി നവോദയ), പ്രദീപ് കോട്ടയം, നെടുമുടി വേണു, മാമ്മുക്കോയ, ഇന്ദ്രന്‍സ്, മണിയന്‍പിള്ള രാജു, സുനില് സുഗദ, ബാലു വര്‍ഗീസ് തുടങ്ങിയവര് തങ്ങളുടെ റോളിനോട് നിതീ പുലര്‍ത്തി. അധികം ഡയലോഗുകളില്ലെങ്കിലും പുതുമുഖം അപര്‍ണ ബാലമുരളി തന്റെ സ്‌ക്രീന് പ്രസന്റ്‌സ് കൊണ്ട് ശ്രദ്ധ ആകര്‍ഷിച്ചു.\nകഥയ്ക്ക് ഇണങ്ങും വിധം ക്യാമറ വച്ച വിനോദ് ഇല്ലമ്പള്ളി പ്രശംസ അര്‍ഹിയ്ക്കുന്നു. ആസ്വാദനത്തിന്റെ മികവ് നഷ്ടപ്പെടുത്താതെ, കൃത്യമായ ഒതുക്കത്തോടെ രണ്ടരമണിക്കൂര് നീട്ടിക്കൊണ്ടു പോകാതെ ചിത്രം 1.45 മണിക്കൂറായി വെട്ടിച്ചുരുക്കി കത്രികവച്ച എഡിറ്റര് ലിജോ പോളിനും ഒരു ഷേക്ക്ഹാന്റ്. ഗോപിസുന്ദറിന്റെ ഗാനങ്ങള് മികച്ചുനിന്നെങ്കിലും പശ്ചാത്ത സംഗീതം കഥയ്ക്ക് യോജിച്ചോ എന്നൊരു സന്ദേഹം.\nപതിവില്ലാത്ത ഒരു കഥാ തന്തു തിരഞ്ഞെടുത്തതിലൂടെയും ബോറും ലാഗും ഇല്ലാതെ അത് അവതരിപ്പിച്ചതിലൂടെയും തിരക്കഥാകൃത്തുക്കളും സംവിധായകരുമായ ജെക്‌സണ് ആന്റണിയും റെജീസും വരവറിയിച്ചു. ഒരു തവണ കണ്ടിരിക്കാവുന്ന, ബഹളങ്ങളൊന്നുമില്ലാത്ത ഒരു ചിത്രം. അമിത പ്രതീക്ഷകളൊന്നുമില്ലാതെ പോയാല് ഒരു സെക്കന്റ് ക്ലാസ് യാത്രയില് തീര്‍ച്ചയായും ഒരു തവണ യാത്ര ചെയ്യാം.\nRead more about: movie malayalam review oru second class yathra vineeth sreenivasan nikki galrani chemban vinod joju george മലയാളം സിനിമ നിരൂപണം ഒരു സെക്കന്റ് ക്ലാസ് യാത്ര വിനീത് ശ്രീനിവാസന്


'കഞ്ഞി ഇഷ്ടമല്ലെന്ന് പറഞ്ഞിട്ട്!?'; ഫുക്രുവിന്റെ പഴയ ടിക് ടോക്ക് വീഡിയോ കുത്തിപ്പൊക്കി സോഷ്യല് മീഡിയ | is it true that fukru dont like porridge ask social media after bigg boss episode\n'കഞ്ഞി ഇഷ്ടമല്ലെന്ന് പറഞ്ഞിട്ട് !?'; ഫുക്രുവിന്റെ പഴയ ടിക് ടോക്ക് വീഡിയോ കുത്തിപ്പൊക്കി സോഷ്യല് മീഡിയ\nThiruvananthapuram, First Published 3, Feb 2020, 6:23 PM\nമോഹന്‍ലാല് എത്തിയ ശനിയാഴ്ച എപ്പിസോഡില് അദ്ദേഹം തന്നെ ഈ വിഷയം എടുത്തിട്ടു. കഴിഞ്ഞ വാരത്തിലെ ക്യാപ്റ്റന് എന്ന നിലയില് ഫുക്രുവിന്റെ പ്രകടനത്തെ വിലയിരുത്തവെയാണ് ജയില് ശിക്ഷയുടെ കാര്യം കടന്നുവന്നത്. തുടര്‍ന്ന് ഭക്ഷണത്തിലെ ഇഷ്ടാനിഷ്ടത്തെക്കുറിച്ചും മോഹന്‍ലാല് ചോദിച്ചു.\nബിഗ് ബോസ് മലയാളം സീസണ് രണ്ടിലെ ഏറ്റവും ശ്രദ്ധേയരായ മത്സരാര്‍ഥികളില് ഒരാളാണ് ഫുക്രു. ടിക് ടോക് വീഡിയോകളിലൂടെ മലയാളികളുടെ ശ്രദ്ധ നേടിയ ഫുക്രു ബിഗ് ബോസിലും നിരവധി രസകരമായ നിമിഷങ്ങള് ഇതിനകം സൃഷ്ടിച്ചിട്ടുണ്ട്. മോഹന്‍ലാല് പങ്കെടുത്ത ശനിയാഴ്ച എപ്പിസോഡില് ഫുക്രു പറഞ്ഞ വ്യക്തിപരമായ ഒരു കാര്യത്തെ മുന്‍നിര്‍ത്തിയുള്ള ചര്‍ച്ചയും സോഷ്യല് മീഡിയയില് ഇപ്പോള് പുരോഗമിക്കുന്നുണ്ട്. തനിക്ക് കഞ്ഞി ഇഷ്ടമല്ലെന്ന് പറഞ്ഞ ഫുക്രുവിന്റെ പ്രസ്താവന ശരി തന്നെയോ എന്ന ചര്‍ച്ചയാണ് ചില ബിഗ് ബോസ് ഫാന് കൂട്ടായ്മകളില് ഉയരുന്ന ചോദ്യം.\nഫുക്രുവിന് കഞ്ഞി ഇഷ്ടമല്ലെന്ന വിവരം അദ്ദേഹമല്ല, മറ്റ് മത്സരാര്‍ഥികളില് ആരോ ആണ് കഴിഞ്ഞ വാരം ആദ്യമായി പറഞ്ഞത്. കഴിഞ്ഞ വാരം ക്യാപ്റ്റന് കൂടിയായിരുന്ന ഫുക്രുവിന് ബിഗ് ബോസിലെ ജയില്‍ശിക്ഷ കിട്ടിയിരുന്നു. ജയില്‍ശിക്ഷയ്ക്ക് വിധിക്കപ്പെടുന്ന മത്സരാര്‍ഥികള്‍ക്ക് പ്രത്യേക ഭക്ഷണക്രമമൊക്കെയുണ്ട് ബിഗ് ബോസില്. ഗോതമ്പുണ്ടയോ കഞ്ഞിയോ ഒക്കെയാണ് അവര്‍ക്കായി നല്‍കുന്നത്. ദയ അശ്വതിക്കൊപ്പം ഫുക്രു ജയിലില് ആയിരുന്ന സമയത്ത് കഞ്ഞിയായിരുന്നു ഭക്ഷണമായി എത്തിയത്. കഞ്ഞി കൊണ്ടുക്കൊടുക്കവെയാണ് മത്സരാര്‍ഥികളില് ചിലര് ഫുക്രുവിന് കഞ്ഞി ഇഷ്ടമല്ലെന്നും കുടിക്കാന് സാധ്യതയില്ലെന്നും പറഞ്ഞത്. പറഞ്ഞതുപോലെ ഫുക്രു അപ്പോള് ഭക്ഷണം കഴിച്ചതുമില്ല.\nപിന്നീട് മോഹന്‍ലാല് എത്തിയ ശനിയാഴ്ച എപ്പിസോഡില് അദ്ദേഹം തന്നെ ഈ വിഷയം എടുത്തിട്ടു. കഴിഞ്ഞ വാരത്തിലെ ക്യാപ്റ്റന് എന്ന നിലയില് ഫുക്രുവിന്റെ പ്രകടനത്തെ വിലയിരുത്തവെയാണ് ജയില് ശിക്ഷയുടെ കാര്യം കടന്നുവന്നത്. തുടര്‍ന്ന് ഭക്ഷണത്തിലെ ഇഷ്ടാനിഷ്ടത്തെക്കുറിച്ചും മോഹന്‍ലാല് ചോദിച്ചു. കഞ്ഞി കുടിക്കാറില്ലേ എന്ന ചോദ്യത്തിന് ഇല്ലെന്നായിരുന്നു ഫുക്രുവിന്റെ മറുപടി. കുടിച്ചാല് ഛര്‍ദ്ദിക്കാനുള്ള തോന്നലുണ്ടാവുമെന്നും ഫുക്രു പറഞ്ഞു.\nഎന്നാല് ഫുക്രു കഞ്ഞി കുടിക്കുന്ന ഒരു വീഡിയോയാണ് ചില ബിഗ് ബോസ് ഫാന് ഗ്രൂപ്പുകളില് ചര്‍ച്ചയാവുന്നത്. 'പഴങ്കഞ്ഞി'യോട് കൊതിയുള്ള ഒരാള് അത് തയ്യാറാക്കുന്നതിന്റെയാണ് വീഡിയോ. മാസങ്ങള്‍ക്ക് മുന്‍പ് ഫുക്രു ടിക് ടോക്കില് പോസ്റ്റ് ചെയ്ത വീഡിയോ ആണ് ഇതെന്ന തരത്തിലാണ് പ്രചരിക്കുന്നത്. അതേസമയം ഒരു പരസ്യ വീഡിയോയുടെ കെട്ടിലും മട്ടിലുമുള്ള വീഡിയോ അത്തരത്തിലുള്ള ആവശ്യത്തിനുവേണ്ടി ചിത്രീകരിച്ച് ടിക് ടോക്കില് അപ്ലോഡ് ചെയ്തതാണോ എന്നത് വ്യക്തമല്ല.\nLast Updated 3, Feb 2020, 6:25 PM\nകഞ്ഞി കുടിക്കില്ലെന്ന് ഫുക്രു


ജലസ്വരാജ്: ഇരുപതിനായിരം വൃക്ഷത്തൈകള് നട്ടു\nTuesday6June 2017 10:01 pm IST\nചെമ്പൂക്കാവില് ജില്ലാ പ്രസിഡണ്ട് എ നാഗേഷ്, സംസ്ഥാന സെക്രട്ടറി ബി.ഗോപാലകൃഷ്ണന്, മഹേഷ് രഘു തുടങ്ങിയവര് വൃക്ഷത്തൈ നടുന്നു\nതൃശൂര്: ജലസ്വരാജ് പദ്ധതിയുടെ ഭാഗമായി ജില്ലയില് ബിജെപി പ്രവര്‍ത്തകര് 836 ബൂത്തുകളില് വൃക്ഷത്തൈകള് നട്ടു. പരിസ്ഥിതി വാരാചരണത്തിന് തുടക്കം കുറിച്ച് തിങ്കളാഴ്ച മുതല് വൃക്ഷത്തൈ നടീലിന് തുടക്കമായി.\nഇരുപതിനായിരത്തോളം വൃക്ഷത്തൈകള് ഇതിനകം നട്ടുകഴിഞ്ഞതായി ജില്ലാജനറല് സെക്രട്ടറി കെ.കെ.അനീഷ്‌കുമാര് പറഞ്ഞു. വരുംദിവസങ്ങളില് ഒരുലക്ഷം വൃക്ഷത്തൈകള് എന്ന ലക്ഷ്യം പൂര്‍ത്തീകരിക്കും. ജില്ലയിലെ 13 നിയോജകമണ്ഡലങ്ങളിലും ജില്ലാനേതാക്കള് വൃക്ഷത്തൈ നട്ടുകൊണ്ട് പരിപാടിയുടെ ഉദ്ഘാടനം നിര്‍വഹിച്ചു.\nജില്ലയിലെ 13 മണ്ഡലങ്ങളിലും ആയിരം മഴക്കുഴികള്‍വീതം നിര്‍മ്മിക്കാനും തീരുമാനിച്ചതായി അനീഷ്‌കുമാര് പറഞ്ഞു. 15നകം ഈ മഴക്കുഴികള് പൂര്‍ത്തിയാകും. ബിജെപി സംസ്ഥാന തലത്തില് നടത്തുന്ന ജലസ്വരാജ് പദ്ധതിയുടെ ഭാഗമാണ് മഴക്കുഴികള്.\nചാലക്കുടി: ജലസ്വരാജിന്റെ ഭാഗമായി ചാലക്കുടിയില് ആയിരത്തോളം വൃക്ഷത്തൈകള് നട്ടു.\nകൊരട്ടിയില് മണ്ഡലം പ്രസിഡന്റ് കെ.എ.സുരേഷ് ഉദ്ഘാടനം ചെയ്തു. പഞ്ചായത്ത് സമിതി പ്രസിഡന്റ് സി.ആര്.അജേഷ് അദ്ധ്യക്ഷത വഹിച്ചു.\nകോടശ്ശേരി പഞ്ചായത്തില് മണ്ഡലം ജനറല് സെക്രട്ടറി കെ.യു.ദിനേശന് ഉദ്ഘാടനം ചെയ്തു. പ്രസിഡന്റ് സി.ഡി.ഗിരീഷ് അദ്ധ്യക്ഷത വഹിച്ചു. ചാലക്കുടി നഗരസഭയില് മണ്ഡലം ജനറല് സെക്രട്ടറി അഡ്വ.സജി കുറുപ്പ് ഉദ്ഘാടനം ചെയ്തു.സെക്രട്ടറിമാരായ ടി.എസ്.മുകേഷ്, വത്സന് ചമ്പക്കര, കെ.ഡി.ഗംഗാധരന്, ടി.കെ.ജയന്,ബിബിന് കാട്ടുങ്ങല്, കെ.എസ്.കുമാര് തുടങ്ങിയവര് സംസാരിച്ചു.\nകൊടുങ്ങല്ലൂര്: ബിജെപി മണ്ഡലം കമ്മിറ്റിയുടെ വൃക്ഷതൈ നടല് നഗര സഭ പ്രതിപക്ഷ നേതാവ് വി. ജി.ഉണ്ണികൃഷ്ണന് ഉദ്ഘാടനം ചെയ്തു.പ്രസിഡന്റ് എം.ജി.പ്രശാന്ത് ലാല്.എല്.കെ. മനോജ്, ഡോ: ആശാ ലത, മായ സജിവ് തുടങ്ങിയവര് നേതൃത്വം നല്‍കി.\nജലസ്വരാജ്: സംസ്ഥാനത്ത് 20 ലക്ഷം വൃക്ഷത്തൈകള് നടും\nജലസ്വരാജ്: സുന്ദര്‍മേനോന് അമ്പതിനായിരം വൃക്ഷത്തൈകള് നല്‍കും\nജലസ്വരാജ്; വിത്തുപാകല് ഉദ്ഘാടനം\nപരിസ്ഥിതി ദിനത്തില് ജില്ലയില് അരലക്ഷം വൃക്ഷത്തൈകള് നടും: കര്‍ഷകമോര്‍ച്ച\nബിജെപിയുടെ ജലസ്വരാജില് 25 ലക്ഷം മഴക്കുഴികള്; 10 ലക്ഷം വൃക്ഷത്തൈ വിതരണം\nജലസ്വരാജ് പദ്ധതിക്ക് തുടക്കമായി\nസവര്‍ണജാഥ വാര്‍ഷികാചരണവും സാമൂഹ്യവനവത്ക്കരണവും


ഇത് അമ്മൂമ്മ സ്ക്കൂൾ!! | PravasiExpress\nHome India ഇത് അമ്മൂമ്മ സ്ക്കൂൾ!!\nഇത് അമ്മൂമ്മ സ്ക്കൂൾ!!\nഈ സ്ക്കൂളിലെ യൂണിഫോം പിങ്ക് കളർ സാരിയാണ്. ഈ പിങ്ക് സാരിയും ബാഗും സ്ലേറ്റും തൂക്കി ആ സ്ക്കൂളിൽ എത്തുന്നതാരാണെന്നറിഞ്ഞാൽ നിങ്ങൾ ഞെട്ടും!!ഇതുവരെ സ്ക്കൂളിൽ പോയിട്ടില്ലാത്ത തൊണ്ണൂറുവയസ്സുള്ള അമ്മൂമ്മമാർവരെയാണ് ഇവിടുത്തെ വിദ്യാർത്ഥിനികൾ. മഹാരാഷ്ട്രയിലെ ഠാണൈയിലെ ഫങ്കാന ഗ്രാമത്തിലാണ് ഈ അമ്മൂമ്മ സ്ക്കൂൾ പ്രവർത്തിച്ച് വരുന്നത്.\n29 മുത്തശ്ശിമാരാണിവിടെ പഠിക്കുന്നത്. അജിബൈനാച്ചി ശാല എന്നാണ് സ്ക്കൂളിൻറെ പേര്. യോഗേന്ദ്ര ബാങ്കർ എന്ന ആളാണ് ഈ സ്ക്കൂളിന്റെ പിന്നിലെ ശക്തി. അക്ഷരാഭ്യാസം ഇല്ലാത്ത സ്ത്രീകൾക്കാണ് ഇവിടെ വിദ്യയുടെ പുതുവെളിച്ചം തുറക്കുന്നത്. അറ്പതു മുതൽ തൊണ്ണൂറ് വയസ്സുവരെ പ്രായമുള്ളവരാണ് ഇവിടെ പഠിക്കാനെത്തുന്നത്. കൃഷ് ഉപജീവനമാക്കിയ കൃഷികുടുബങ്ങളാണ് ഈ ഗ്രാമത്തിലുള്ളത്. ഇവരിലേക്ക് അക്ഷരവെളിച്ചം എത്തിക്കാൻ യോഗേന്ദ്രറിന് സഹായം നൽകി ഫങ്കാനെ ശിലാപരിഷത്ത് പ്രൈമറി സ്ക്കൂളും മോത്തീറാം ചാരിറ്റബിൾ സൊസൈറ്റിയും ഒപ്പമുണ്ട്.\nഗണിതത്തോടൊപ്പം എഴുതാനും വായിക്കാനുമാണ് ഇവിടെ ഇവരെ പഠിപ്പിക്കുക. ആഴ്ചയിൽ ഒരു ദിവസം ഉച്ചയ്ക്ക് രണ്ട് മണിമുതൽ നാല് മണിവരെയാണ് ക്ലാസുകൾ. സ്ലേറ്റും, പെൻസിൽ, ടെക്സ്റ്റ് ബുക്ക് എന്നിവയാണ് ക്ലാസിൽ കൊണ്ട് വരേണ്ടത്.\nschool for grannies\nPrevious articleക്വാലാലംപൂര് വിമാനത്താവളത്തില് വെച്ച് കിം ജോങ് നാമിനെ വധിക്കുന്നതിന്റെ സിസിടിവി ദൃശ്യങ്ങള് പുറത്ത്\nNext articleഎവിടെയാകും ഈ പിഞ്ചുമക്കള് ?\nവർധ ചുഴലിക്കൊടുങ്കാറ്റിൽ മരണം ഏഴ്; 266 ദുരിതാശ്വാസ ക്യാമ്പുകള് തുറന്നു; ആന്ധ്ര, പുതുച്ചേരി തീരങ്ങളിലും...


Monday 25 July 2016 10:40 am IST\nഎരുമേലി: ലക്ഷക്കണക്കിനു വരുന്ന ശബരിമല തീര്‍ത്ഥാടകരുടെ ആചാരാനുഷ്ഠാനങ്ങളുടെ ഭാഗമായ പരമ്പരാഗത കാനന പാതയിലെ 'അയ്യപ്പന് താര' യോടുള്ള അവഗണന തുടരുന്നു. എരുമേലി പേട്ട കൊച്ചമ്പലം മുതല് നേര്‍ച്ചപ്പാറ റബ്ബര്‍തോട്ടം വഴി പേരൂര്‍ത്തോട്ടിലെത്തിയിരുന്ന വര്‍ഷങ്ങള് പഴക്കമുള്ള അയ്യപ്പന്‍താരയാണ് അധികൃതരുടെ കടുത്ത അനാസ്ഥയില് തുറക്കാനാകാതെ കിടക്കുന്നത്. പഞ്ചായത്ത് റോഡ് രജിസ്റ്ററില് പത്താംനമ്പറായി കിടന്നിരുന്ന പാത സമീപത്തെ എസ്‌റ്റേറ്റ് മുതലാളിമാര് കയ്യേറിയതോടെയാണ് അയ്യപ്പന് താര ശബരിമല തീര്‍ത്ഥാടകര്‍ക്ക് ഉപയോഗിക്കാനാകാതെ പോയത്. ഇതിനിടെ അയ്യപ്പന്‍താര തുറന്നു കൊടുക്കണമെന്നാവശ്യപ്പെട്ട് ബി.ജെ.പി യുടെ നേതൃത്വത്തില് സമരം ആരംഭിച്ചതോടെയാണ് അയ്യപ്പന്‍താര പാതയെക്കുറിച്ച് പുറംലോകം അറിയുന്നത്. എന്നാല് പാത കയ്യേറി കൃഷി നടത്തിയ ഭൂമി തിരിച്ചുനല്‍കാന് കയ്യേറ്റക്കാര് സമ്മതിച്ചിട്ടും തുടര് നടപടികള് സ്വീകരിക്കാന് ബന്ധപ്പെട്ടവര്‍ക്ക് കഴിഞ്ഞില്ല. എട്ടടി വീതിയില് ഒന്നര കിലോമീറ്ററോളം ദൂരമുള്ള പാതയുടെ വ്യക്തമായ രേഖയും കണക്കും പഞ്ചായത്തിലുണ്ടങ്കിലും പാത അളന്ന് തിരിച്ച് മരങ്ങള് വെട്ടിമാറ്റാന് തയ്യാറാകാത്തതാണ് പ്രധാന കാരണം. അയ്യപ്പന് താരയിലെ മരങ്ങള് മുറിച്ചു മാറ്റാന് റവന്യൂ വകുപ്പ് രണ്ടു വര്‍ഷം മുന്‍പ് നിര്‍ദ്ദേശം നല്‍കിയെങ്കിലും വനംവകുപ്പിന്റേയും, പഞ്ചായത്തിന്റേയും അവഗണന മൂലം ഒന്നും ചെയ്യാനായില്ലെന്ന് ബി.ജെ.പി. പൂഞ്ഞാര് നിയോക പ്രസിഡന്റ് വി.സി. അജികുമാര് പറഞ്ഞു. ശബരിമല തീര്‍ത്ഥാടകരുടെ പരമ്പരാഗത കാനന പാതയായ അയ്യപ്പന്‍താര തുറക്കണമെന്ന ആവശ്യം ശക്തമായതിനെ തുടര്‍ന്ന് റവന്യൂ വകുപ്പും, ബി.ജെ. പി യും ത്രിതല പഞ്ചായത്ത് ജനപ്രതിനിധികളും നാട്ടുകാരുടേയും നേതൃത്വത്തില് കാടുകള് വെട്ടിതെളിച്ചെങ്കിലും മരങ്ങള് വെട്ടിമാറ്റി പാത സഞ്ചാര യോഗ്യമാക്കാന് കഴിഞ്ഞില്ല. അയ്യപ്പന്‍താര റോഡ് സ്വകാര്യ വ്യക്തികള് കയ്യേറിയതോടെ ശബരിമല തീര്‍ത്ഥാടകരുടെ യാത്ര കടുത്ത ദുരിതത്തിലാണ്. നൂറു കണക്കിനു വാഹനങ്ങള് സര്‍വ്വീസ് നടത്തുന്ന എരുമേലി പേരൂര്‍ത്തോട് വരെയുള്ള സംസ്ഥാന പാതയില് കൂടിയുള്ള തീര്‍ത്ഥാടകരുടെ യാത്രയാണ് ജീവനുപോലും ഭീഷണിയായിരിക്കുന്നത്. ശബരിമല തീര്‍ത്ഥാടനമാരംഭിക്കാന് രണ്ടു മാസം മാത്രം ബാക്കി നില്‍ക്കെ പാത തുറക്കുന്നതു സംബന്ധിച്ച് പഞ്ചായത്തും ഇരുട്ടില് തപ്പുകയാണ്. കഴിഞ്ഞ യുഡിഎഫ് സര്‍ക്കാരിലെ പൊതുമരാമത്ത് മന്ത്രി നേരിട്ടെത്തി അയ്യപ്പന്‍താര പാത നവീകരിച്ച് മറ്റ് ദേശീയ പാതകളുമായി ബന്ധിപ്പിക്കുമെന്നു പറഞ്ഞുവെങ്കിലും ഒന്നുമുണ്ടായില്ല. പഞ്ചായത്തിന്റെ അധീനതയിലുള്ള അയ്യപ്പന്‍താര പാത തുറക്കുന്നതു സംബന്ധിച്ച് ഉടനെ തീരുമാനം എടുക്കുമെന്ന് എരുമേലി ഗ്രാമപഞ്ചായത്ത് പ്രസിഡന്റ് റ്റി.എസ് കൃഷ്ണകുമാര് പറഞ്ഞു. എന്നാല് കയ്യേറിയ തീര്‍ത്ഥാടകരുടെ പാത തിരിച്ചു നല്‍കാന് തയ്യാറായിട്ടും നടപടി സ്വീകരിക്കാനോ ഉന്നതാധികാരികളുടെ സഹായം തേടാനോ പഞ്ചായത്ത് ഭരണ സമിതി തയ്യാറായില്ലെന്ന് പൊതു പ്രവര്‍ത്തകനായ ലൂയിസ് ഡേവിഡ് പറഞ്ഞു.\nഅയ്യപ്പന്‍താര പാത പഞ്ചായത്ത് പ്രസിഡന്റിന്റെ നേതൃത്വത്തിലുള്ള സംഘം നാളെ സ്ഥലം സന്ദര്‍ശിക്കും\nടെണ്ടര് നടപടിക്കായി ഡിഡിപിക്ക് റിപ്പോര്‍ട്ട് നല്‍കിയിട്ടും തീരുമാനമില്ല\nപരമ്പരാഗത കാനന പാതയില് തീര്‍ത്ഥാടകരുടെ തിരക്കേറുന്നു\nഅയ്യപ്പന്‍താര റോഡ്: മരങ്ങള് വെട്ടിമാറ്റാന് വനംവകുപ്പിന്റെ അനുമതി\nകാനനപാതയില്‍കൂടിയുള്ള യാത്ര നിലച്ചു\nഅയ്യപ്പന്‍താര റോഡ് കയ്യേറ്റം റവന്യൂസംഘം സ്ഥലം പരിശോധിച്ചു


നായകനായി മോഹൻലാലും വില്ലനായി അല്ലു അർജ്ജുനും ?? ; സംവിധായകൻ ബി.ഉണ്ണികൃഷ്ണന്റെ ബിഗ് ബഡ്ജറ്റ് ചിത്രം വരുന്നു...\nനായകനായി മോഹൻലാലും വില്ലനായി അല്ലു അർജ്ജുനും ?? ; സംവിധായകൻ ബി.ഉണ്ണികൃഷ്ണന്റെ ബിഗ് ബഡ്ജറ്റ് ചിത്രം വരുന്നു…\nweb desk 01/06/2019\nസംവിധായകൻ ബി.ഉണ്ണികൃഷ്ണൻ വീണ്ടും മോഹൻലാൽ ചിത്രം ചെയ്യാനൊരുങ്ങുന്നു. ദിലീപ് നായകനായെത്തി മികച്ച വിജയമായി മാറിയ കോടതി സമക്ഷം ബാലൻ വക്കീൽ എന്ന ചിത്രത്തിന് ശേഷം ബി.ഉണ്ണികൃഷ്ണൻ സംവിധാനം ചെയ്യുന്ന അടുത്ത സിനിമയിൽ നായകൻ മോഹൻലാൽ ആയിരിക്കും എന്നാണ് അറിയാൻ കഴിയുന്ന സൂചന. അതോടൊപ്പം ഈ സിനിമയിൽ ഒരു പ്രധാന വേഷത്തിൽ തെലുഗു സൂപ്പർസ്റ്റാർ അല്ലു അർജ്ജുൻ എത്താനും സാധ്യതയുണ്ട് എന്നാണ് അറിയാൻ കഴിയുന്നത്. എന്നാൽ ഇത് സ്ഥിരീകരിച്ചിട്ടില്ല. കൂടുതൽ വിവരങ്ങൾ എല്ലാം സ്ക്രിപ്റ്റ് പൂർത്തിയാകുന്നതോടെ ഔദ്യോഗികമായി ലഭ്യമാകും എന്ന് പ്രതീക്ഷിക്കാം.\nമോഹൻലാലിനൊപ്പം നിരവധി സിനിമകൾ ചെയ്തിട്ടുള്ളയാളാണ് ബി.ഉണ്ണികൃഷ്ണൻ. മാടമ്പി ആയിരുന്നു ഇവരുടെ കൂട്ടുകെട്ടിലെ ആദ്യ വലിയ വിജയം. പിന്നീട് ഗ്രാൻഡ് മാസ്റ്റർ മികച്ച വിജയമായി മാറിയിരുന്നു. എറ്റവും അവസാനമായി മോഹൻലാൽ – ബി.ഉണ്ണികൃഷ്ണൻ കൂട്ടുകെട്ട് ഒന്നിച്ചത് വില്ലൻ എന്ന സിനിമയ്ക്ക് വേണ്ടിയായിരുന്നു. ഈ ചിത്രത്തിൽ തമിഴ് സൂപ്പർതാരം വിശാൽ പ്രധാന കഥാപാത്രമായി വന്നിരുന്നു. ഇപ്പോൾ ഇനി അല്ലു അർജ്ജുൻ വന്നാലും അത്ഭുതപ്പെടാനില്ല. അല്ലു അർജ്ജുൻ ഒരു മോഹൻലാൽ ആരാധകൻ കൂടിയാണ്. ഒരിക്കൽ ഒരഭിമുഖത്തിൽ അദ്ദേഹം മോഹൻലാൽ ചിത്രത്തിൽ അഭിനയിക്കണം എന്ന താല്പര്യം പ്രകടിപ്പിച്ചിട്ടുമുണ്ട്.\nപച്ച പിടിക്കാന് നോക്കുകയാണ് ദയവുചെയ്ത് തരികിട കാട്ടി എനിക്കിട്ടു പണിയരുത് !!! വ്യാജന്‍മാര്‍ക്ക് എട്ടിന്റെ പണിയുമായി മണിക്കുട്ടന്\nആ സാഹചര്യത്തില് തിലകന് ചേട്ടനോട് സെറ്റില് നിന്ന് ഇറങ്ങിപ്പോകാന് പറഞ്ഞു; ഇന്ത്യന് റുപ്പി തുടങ്ങുന്നതിന് മുന്‍പ് അദ്ദേഹത്തിന്റെ വിലക്കിനെക്കുറിച്ച് ഇന്നസെന്റിനോട് ചോദിച്ചിരുന്നു: രഞ്ജിത്തിന്റെ വെളിപ്പെടുത്തല്….